|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 22 ТОКТОМУ

20. 05. 2024-жыл Арал айылы

Атай айыл өкмөтүнүн элдик

жыйынынын протоколун

бекитип берүү жөнүндө

Атай айыл аймагынын айыл өкмөтүнүн башчысы А.Жаныбаевдин билдирүүсүн угуп жана талкуулап Атай айыл аймагынын айылдык Кеңешинин V шайланган депутаттарынын кезектеги ачык IV сессиясы

**ТОКТОМ КЫЛАТ:**

1. Атай айыл аймагынын айыл өкмөтүнүн элдик жыйынын 16.05.2023-жылдагы №4 протоколу бекитилсин.
2. Атай айылынын “Д.Залимтөрөев көчөсүнүн 2530 метрин жарыктандыруу” жана Атай айылына “Балдар ойноочу эс алуучу жай уюштуруу” үчүн “Үлүштүк дем берүүчү” мекемесине долбоорду даярдап, сунуштоо жагы айыл өкмөтүнүн башчысы А.Жаныбаевке тапшырылсын.
3. Токтом Кыргыз Республикасынын “Кыргыз Республикасынын ченемдик-укуктук актылар жөнүндө” Мыйзамына ылайык Атай айыл өкмөтүнүн расмий маалымат сайтына жарыялансын.
4. Токтомду расмий жарыялоо жана Кыргыз Республикасынын ченемдик-укуктук актыларынын мамлекттик реестрине киргизүү жагы Атай айыл аймагынын айылдык кеңешинин жооптуу катчысына милдеттендирилсин.
5. Токтомдун аткарылышын көзөмөлдөө жагы Атай айыл аймагынын айылдык Кенешинин Бюджет, экономика, инвестиция, ишкердик иш жана экономикалык байланыш боюнча туруктуу комиссиясынын төрагасы Иманбек уулу Эрболотко тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№22 токтомуна тиркеме

**Атай айыл аймагынын айыл өкмөтүнүн жалпы элдик**

**жыйынынын**

**№ 4 ПРОТОКОЛУ**

14.06.2023-жыл Атай айылы

Чогулуш башчысы: Жаныбаев А.К

Катчысы: Байгулова Н.Т

Чогулушка \_81\_ адам катышты

**КҮН ТАРТИБИНДЕ КАРАЛУУЧУ МАСЕЛЕ:**

1. Атай айыл аймагынын Атай айылынын Д.Залимтөрөев көчөсүнүн 2530 метрин жарыктандыруу, Атай айылына балдар ойноочу эс алуучу жай уюштуруу үчүн “Үлүштүк дем берүүчү грантка” долбоорду сунуштоо жөнүндө.

**У Г У Л Д У :**

Атай айыл өкмөтүнүн башчысы Жаныбаев Аскербек Карыпбекович элдик жыйынды ачып, Атай айылынын Д.Залимтөрөев көчөсүнүн 2530 метрин жарыктандыруу зарылчылдыгы бар экендигин белгиледи. Азыркы убакта кылмыштуулуктун, коопсуздуктун алдын –алуу жана “Балдар-биздин келечегибиз”, Балдарга шарт түзүп берүү, албетте бул жалгыз гана кишинин же болбосо жакындарынын гана проблемасы эмес. Бул коомдун проблемасы. Кыргыз элибиз эч качан бирөөлөргө жардам берүүдөн баш тарткан эмес жана баш тартпайт дагы. Ошондуктан баарыңыздарды, биримдикте, биздин балдар үчүн ар тараптан жардам көрсөтүп, колдоо керектигин суранам. Биздин бул кылган көмөгүбүз балдардын келечеги үчүн. Ар тараптан колдоо балдарыбыздын жүрөгүнө сакталып калчу нерсе экендигин эч качан эсибизден чыгарбашыбыз керек. Бул биздин бирден –бир проблемабыздын чечилишине алып келет. Булар дагы бизге окшогон Кыргызстандын жарандары жана алар да бизге окшогон эле укуктарга ээ. Келиңиздер анда, кыргыз эли биримдикте, бүгүн, эртең жана келечекте, келечек муундары болгон балдардын жүзүнө жылмаюу тартуулаганга аракет кылалы! –деп, жергиликтүү балдардын маданияттуу, туура эс алуусуна, Атай айылына балдар ойноочу эс алуучу жай уюштуруу боюнча долбоор сунуштайлы деген сөзүн жыйынтыктады.

**ЧЫГЫП СҮЙЛӨШТҮ**:

**Ташматов Эдилбек- Атай айылынын тургуну:**

Мына буга чейин демөөрчүлөр тарабынан жарыктандыруу коюлганы менен сапаттуу болбогондуктан бат эле күйүп жараксыз абалга келип, көчө караңгы 21-

кылымдын заманында жашап жатып, кары-картаң, окуучулардын кечкисин сабактан келе жатканда караңгы болуп ынгайсыздыкты жаратат. Долбоор жактырылып калса жакшы болот эле.

**Балбаев Жолой- Атай айылынын тургуну.**

Атай айылынын борбордук көчөсү болгондон кийин биринчи Д.Залимтөрөев көчөсүн жарыктандырыш керек. Колдойбуз биздагы колубуздан келген салымды кошобуз. Жакшы идея экен. Балдарга дагы шарт түзүшүбүз керек.

**Досматова Нарынкүл - Барктабас жалпы билим берүүчү орто мектебинин**

**директору**

Ооба окуучулар кечкисин сабактан тараганда караңгы болуп, иттер каап кыйналышат. Прожекторлор коюлуп калса жакшы болот. Жарыктандыруу деген жакшы саамалык, эң жок дегенде борбордук көчөбүздү көрктөндүрүп толук көчөнүн этегинен эс алуу паркка чейин болгону жакшы экен. Айыл тургундардын дагы паркка барып эс алуусуна жакшы шарт түзүлөт.

**Эркинбек кызы Элина –көркөм жетекчи**

Ааламга кетчү жол айылдан башталат дегендей айлыбыздын инфраструктурасы көтөрүлүп, маданияттуулукка үйрөнөт. Жергиликтүү тургундарга ыңгайлуу шарт түзүлөт эле. Долбоор өтүп калса, замандын талабына ылайык жарыктандырылат.Айыл окмоту элге кызмат кылышы керек. Донорлорду таап кызмат кылалы.

.

**Ботоканова Гүлбахира– айылдык кенештин депутаты.**

Айылда жашагандан кийин шаарга караганда бардык цивилизациядан арта болуп калат экенбиз. Азыр өнүккөн мамлекеттерге салыштырмалуу аябай эле артта калганыбыз анык, жок дегенде азырактан болсо дагы колубуздан келишинче иш алып барышыбыз керек. Айыл өкмөттүн бюджети тартыш, жасай албайбыз . Каржылоочу булактарга сунуштайлы. Балдар ойноочу эс алуучу жай уюштуралы. Сметалык баасы деле арзан экен.

**Нургазиев Максат - Ө.К боюнча башкы адис**

Айылда мурдагыга караганда жаш үй бүлөлөр көбөйдү. Бала-бакыра өстү дегендей, жарыктандыруу бизге аябай эле керек. Азыр балдардын баары жолго чыгып ойношот. Балдар ойноочу эс алуучу жай уюштурулса жакшы болмок. Жок дегенде жолго ойнобой балдар ошол жакка ойнойт эле. Аракет кылалы, ар дайым талыкпай , келечек ээлеринин туура өсүп өнүшүнө салымыбызды кошолу. Ар кандай кылмыштуулуктун алдын алалы. Жергиликтүү тургундардын муктаждыгын чечели.

**Ташматов Замирбек – финансы –экономика бөлүмүнүн башчысы**

Буга чейин дагы үлүштүк дем берүүчү грант аркылуу көптөгөн капиталдык ремонтторду жана башка иштерди жүргүзүп келгенбиз. Өздүк салымын көтөрсөк,

жакшы иштер аткарылат. Баардыгыбыз биримдикте, ынтымакта болсок, айылдын инфраструктурасын көтөрүп, айыл тургундарына ыңгайлуу шарт түзүп берели.

Жогорудагы чыгып сүйлөгөн жарандардын сунуш пикирин угуп, талкуулап

жалпы жыйыны

**Т О К Т О М К Ы Л А Т :**

1. Жарандардын сунуш пикирлери эске алынып, Атай айыл аймагынын Атай айылынын Д.Залимтөрөев көчөсүнүн 2530 метрин жарыктандыруу , Атай айылына балдар ойноочу эс алуучу жай уюштуруу үчүн “Үлүштүк дем берүүчү грантка” долбоор жазып, тиешелүү документерин бүткөрүү жагы инвестиция тартуу боюнча башкы адис Замирбек кызы Анаркүлгө тапшырылсын.
2. Бул токтомдун аткарылышына көзөмөлдүк жүргүзүү жагы айыл өкмөтүнүн башчысы А.Жаныбаевке милдеттендирилсин
3. Токтомду бекитип берүү жагы айылдык Кеңештин кезектеги сессиясына сунушталсын.

**Чогулуштун башчысы: Жаныбаев. А.К**

**катчысы: Байгулова. Н.Т**

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 21 ТОКТОМУ

20. 05. 2024-жыл Арал айылы

“Арал айылындагы М.Жунушалиев атындагы

маданият үйүнүн сыртын толук капиталдык

ремонттон өткөрүүгө жергиликтүү бюджеттен

акча каражатын бөлүп берүү жөнүндө”

Атай айыл аймагынын Арал айылындагы М.Жунушалиев атындагы маданият үйүнүн сыртын толук капиталдык ремонттон өткөрүү жөнүндө жооптуу катчы Н.Байгулованын маалыматын угуп жана талкуулап, Атай айыл аймагынын айылдык Кеңешинин V шайланган депутаттарынын кезектеги ачык IV сессиясы

**ТОКТОМ КЫЛАТ:**

1. Атай айыл аймагынын Арал айылындагы өткөрүлгөн жалпы элдик жыйындын эӊ көйгөйлүү деп табылган М.Жунушалиев атындагы маданият үйүнүн сыртын толук капиталдык ремонттон өткөрүү Кыргыз Республикасынын финансы министрлигинин дем берүүчү (үлүштүк) грантынын эсебинен бүткөрүлүүчү долбоорго өздүк салым үчүн 517 475 (беш жүз он жети миӊ төрт жүз жетимиш беш) сом акча каражаты 2024-жылдын жергиликтүү бюджетинен бөлүнүп берилсин.
2. Токтом Кыргыз Республикасынын “Кыргыз Республикасынын ченемдик-укуктук актылар жөнүндө” Мыйзамына ылайык Атай айыл өкмөтүнүн расмий маалымат сайтына жарыялансын.
3. Токтомду расмий жарыялоо жана Кыргыз Республикасынын ченемдик-укуктук актыларынын мамлекттик реестрине киргизүү жагы Атай айыл аймагынын айылдык кеңешинин жооптуу катчысына милдеттендирилсин.
4. Токтомдун аткарылышын көзөмөлдөө жагы Атай айыл аймагынын айылдык Кенешинин Бюджет, экономика, инвестиция, ишкердик иш жана экономикалык байланыш боюнча туруктуу комиссиясынын төрагасы Иманбек уулу Эрболотко тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 20 ТОКТОМУ

20. 05. 2024-жыл Арал айылы

Арал айылынын Аттокуров көчөсүн асфальттоо

үчүн жергиликтүү бюджеттен акча каражатын бөлүү

жөнүндө

Атай айыл аймагынын Арал айылынын Аттокуров көчөсүн асфальттоо жөнүндө айыл өкмөт башчысы А.Жаңыбаевдин маалыматын угуп жана талкуулап, Атай айыл аймагынын айылдык Кеңешинин V шайланган депутаттарынын кезектеги ачык IV сессиясы

**ТОКТОМ КЫЛАТ:**

1. Атай айыл аймагынын Арал айылынын Аттокуров көчөсүн асфальттоо долбоору Кыргыз Республикасынын Экономика жана финансы министрлигинин алдындагы Дем берүүчү (үлүштүк) гранттарынын эсебинен бүткөрүлүп жаткандыктан, өздүк салым үчүн жергиликтүү бюджеттен 518 482 (беш жүз он сегиз миӊ төрт жүз сексен эки) сом бөлүнсүн.
2. Токтом Кыргыз Республикасынын “Кыргыз Республикасынын ченемдик-укуктук актылар жөнүндө” Мыйзамына ылайык Атай айыл өкмөтүнүн расмий маалымат сайтына жарыялансын.
3. Токтомду расмий жарыялоо жана Кыргыз Республикасынын ченемдик-укуктук актыларынын мамлекеттик реестрине киргизүү жагы Атай айыл аймагынын айылдык кеңешинин жооптуу катчысына милдеттендирилсин.
4. Токтомдун аткарылышын көзөмөлдөө жагы Атай айыл аймагынын айылдык Кенешинин Бюджет, экономика, инвестиция, ишкердик иш жана экономикалык байланыш боюнча туруктуу комиссиясынын төрагасы Иманбек уулу Эрболотко тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 19 ТОКТОМУ

20. 05. 2024-жыл Арал айылы

Айыл өкмөтүнүн аппаратында контрактык

негизде иштешкен кызматкерлердин

айлык акыларына 2111- берене аркылуу

кошумча айлык акы төлөө жөнүндө

Айыл өкмөтүнүн аппаратында контрактык негизде иштешкен кызматкерлердин

айлык акыларына 2111- берене аркылуу штаттык түзүмдө көрсөтүлгөн жумуштун оор шарттары үчүн төлөмдөр 30 (Отуз) пайызга чейин жана жылдын жыйынтыгы менен он үчүнчү эмгек акыларын төлөп берүү мүмкүнчүлүгү бар экендиги боюнча Атай айыл аймагынын айыл өкмөтүнүн ФЭБ башчысы З.Ташматовдун маалыматын угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Айыл өкмөтүнүн аппаратында контрактык негизде иштешкен кызматкерлердин

айлык акыларына 2111- берене аркылуу штаттык түзүмдө көрсөтүлгөн жумуштун оор шарттары үчүн төлөмдөр 30 (Отуз) пайызга чейин жана жылдын жыйынтыгы менен он үчүнчү эмгек акылары төлөнүп берилүү жагы белгиленсин.

1. Токтомду аткаруу жагы Атай айыл аймагынын айыл өкмөтүнүн ФЭБ башчысы З.Ташматовко милдеттендирилсин.
2. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
3. Токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.Жаңыбаевке жана Атай айыл аймагынын айылдык Кеңешинин бюджет, экономика, айыл чарбасы, инвестиция, ишкердик иш жана экономикалык байланыш, архитектура, курулуш, транспорт жана экология боюнча туруктуу комиссиясына тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

20-май 2024-жыл

Атай айыл өкмөтүнүн аппаратында контрактык негизде

иштешкен кызматкерлердин 2111-берене аркылуу айлык

акыларына кошумча төлөмдөр жөнүндө Атай айылдык

кеңешинин (V чакырылышынын) кезектеги IV сессиясынын

№19 токтомуна тиркеме

**Атай айыл өкмөтүнүн аппаратында контрактык негизде иштешкен кызматкерлерге кошумча төлөмдөр боюнча тиркеме**

|  |  |  |  |  |  |
| --- | --- | --- | --- | --- | --- |
| № | Наименование должностей | Штат.  числ. | Надбавка за сложгость, качество, результаты труда, проявление профессиональной инициативы, ненормированный режим работы до 50% | | 13-я заработная плата |
|  | % | сумма | сумма |
| 1 | Староста | 1 | 30% | 5 280 | 37 429,33 |
| 2 | Староста | 1 | 30% | 5 280 | 25 168,00 |
| 3 | Староста | 1 | 30% | 5 280 | 27 104,00 |
| 4 | Инспектор ВУС | 1 | 30% | 5 280 | 27 104,00 |
| 5 | Экономист -статист | 1 | 30% | 6 690 | 38 021,34 |

Атай айыл аймагынын айыл өкмөтүнүн

башчысы: А.К.Жаныбаев

Финансы-экономика бөлүмүнүн

башчысы: З.К.Ташматов

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 18 ТОКТОМУ

20. 05. 2024-жыл Арал айылы

«Арал айылынын Т.Жээналиев атындагы

көчөсүнө, Бирдик айылынын Акматбек атындагы

көчөсүнө коюлган жарыктандыруу жөнүндө»

Арал айылынын Т.Жээналиев атындагы көчөсүнө, Бирдик айылынын Акматбек атындагы көчөсүнө коюлган жарыктандырууларды документтештирүү, ГОСАКТсын алуу үчүн кеңештин сессиясында карап, токтом чыгарып берүү боюнча Атай айыл аймагынын айыл өкмөтүнүн башчысы А.К.Жаныбаевдин маалыматын угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Арал айылынын Т. Жээналиев атындагы көчөсүнө, Бирдик айылынын Акматбек атындагы көчөсүнө коюлган жарыктандырууларды документтештирүү райондук шаар курулуш жана архитектура курулуш бөлүмүнөн суралсын жана тиешелүү иш кагаздары толукталып, документтештирилсин.
2. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
3. Токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.Жаңыбаевке жана Атай айыл аймагынын айылдык Кеңешинин бюджет, экономика, айыл чарбасы, инвестиция, ишкердик иш жана экономикалык байланыш, архитектура, курулуш, транспорт жана экология боюнча туруктуу комиссиясына тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 17 ТОКТОМУ

20. 05. 2024-жыл Арал айылы

“Атай айыл аймагында эстеликтерди орнотуу

боюнча демилгечилердин сунуштары менен

иш алып баруучу комиссиянын курамын

жана Жобосун бекитүү жөнүндө”

Кыргыз Республикасынын Министрлер Кабинетинин 2024-жылдын 5-мартындагы “Кыргыз Республикасынын аймагында эстеликтерди, стеллаларды, обелисктерди,мемориалдык такталарды жана башка мемориалдык курулмаларды долбоорлонун жана орнотуунун эрежелери жөнүндө жобону бекитүү тууралуу №96 токтому жана Кыргыз Республикасынын Президентинин Жалал-Абад облусундагы ыйгарым укуктуу өкүлүнүн аппаратынын 20.03.2024-жылдагы №58-б буйругун, Тогуз-Торо райондук мамлекеттик администрациясынын 13.05.2024-жылдагы №127-б буйругунун негизинде иштелип чыккан Атай айыл аймагында эстеликтерди орнотуу боюнча демилгечилердин сунуштары менен иш алып баруучу комиссиянын курамын жана Жобосун бекитүү жөнүндө № 3 Арал китепканасынын башчысы Б.Чолпонкулованын маалыматын угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Атай айыл аймагында эстеликтерди орнотуу жөнүндө демилгечилердин сунуштары менен иш алып баруучу комиссиянын курамы 1-тиркемеге ылайык жана Жобосу 2-тиркемеге ылайык бекитилсин.
2. Токтомду аткаруу жагы №3 Арал китепканасынын башчысы Б.Чолпонкуловага милдеттендирилсин.
3. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
4. Токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.Жаңыбаевке жана Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясынын төрайымы Манапбаева Кардыгач Медеткановнага тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№17 токтомуна 1-тиркеме

**Атай айыл аймагында эстеликтерди, стеллаларды, обелисктерди,мемориалдык такталарды жана башка мемориалдык курулмаларды долбоорлонун жана орнотуунун эрежелеринин сакталышын көзөмөлдөөчү коммиссиясынын курамы.**

А.К. Жаныбаев - Атай айыл аймагынын айыл өкмөтүнүн башчысы;

Н.Байгулова - Жоопту катчысы;

Н.Б.Түркманова - Социалдык маселелер боюнча башкы адиси;

Р.С. Секелеӊов - Жер жана турак-жайлар боюнча башкы адис;

Ж. Жөжөбаев - Атай айылынын айыл башчысы;

Бердибек уулу А - Бирдик айылынын айыл башчысы;

Б.А.Чолпонкулова - №3 Арал китепканасынын башчысы;

Атай айыл аймагынын

айыл өкмөтүнүн

жооптуу катчысы: Н. Байгулова

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№17 токтомуна 2-тиркеме

**Атай айыл аймагында эстеликтерди, стеллаларды, обелисктерди,мемориалдык такталарды жана башка мемориалдык курулмаларды долбоорлонун жана орнотуунун эрежелери жөнүндө жобо**

**1-глава. Негизги жоболор.**

1.Ушул жобо Атай айыл аймагындагы эстеликтерди, стеллаларды, обелисктерди, мемориалдык такталарды жана башка мемориалдык курулмаларды(мындан ары-Эстеликтер) долбоорлоо жана орнотуу процесстерин жөнгө салуу максатында иштелип чыкты.

2.Ушул жобо Атай айыл аймагындагы Эстеликтерди долбоорлоонун, орнотуунун , эсепке алуунун жана тейлөөнүн тартибин аныктайт.

3. Эскиздик долбоор -жер участогунда объектти оптималдуу жайгаштырууну тандоого жана андан ары долбоорлоо үчүн шарттарды жана талаптарды түзүүгө мүмкүндүк берүүчү алдын ала техникалык-экономикалык көрсөткүчтөр менен объекттин негизги функционалдык-пландоо жана көлөмдүк-мейкиндик параметрлерин аныктоочу келечектеги объект жөнүндө жалпы түшүнүк берүүчү долбоорлук чечимдеринин баштапкы баскычы.

4. Эстеликтерди долбоорлоо, даярдоо жана орнотуу Кыргыз Республикасынын Жер кодексинин, «Мамлекеттик сатып алуулар жөнүндө», Кыргыз Республикасынын шаар куруу мыйзамдарынын негиздери жөнүндө», «Кыргыз Республикасынын шаар куруу жана архитектура жөнүндө» Кыргыз Республикасынын мыйзамдарынын талаптарын сактоо менен жүзөгө ашырылат.

5. Монументалдык даңазалоонун республикалык планына киргизилбеген , шаар куруу документтерине, жер пайдалануу жана шаар куруу эрежелерине, ошондой эле ушул жобонун талаптар ылайык келбеген эстеликтерди орнотууга жол берилбейт.

6.Эстеликтерди бир административдик-аймактык бирдиктин аймагында кандай болбосун жолу менен Кыргыз Республикасынын түптөлүшүнө, өнүгүшүнө олуттуу салым кошкон мамлекеттик , коомдук ишмерлердин, илим , маданият ишмерлердин жана башка адамдардын, баатырдык көрсөткөн адамдардын, чет өлкөлүк жарандардын, маданият жана искусство чыгармаларынын эпикалык, фольклордук башка баатырларынын элесин түбөлүккө калтырууга бир жолу берилет.

**2-глава. Эстеликтерди орнотуу жөнүндө маселелерди кароонун жана чечүүнү**   **тартиби.**

7.Эстеликтерди орнотуу жөнүндө демилгечилердин сунуштарын тиешелүү администрациялык-аймактык бирдиктин ыйгарым укуктуу комиссиясы тарабынан каралат, ал жөнүӊдө жобо жергиликтүү кеӊештин токтому менен бекитилет.

8. Комиссия демилгечилерден келип түшкөн төмөндөгүдөй документтерди карайт:

1).мамлекеттик органдардын, жергиликтүү өз алдынча башкаруу органдарынын, уюмдардын ,мекемелердин 100 дөн (жүздөн) кем эмес демилгечилерлен турган жарандардын тобунун өтүнүчү:

2) тарыхый же тарыхый-библиографиялык маалымкатты, окуянын аныктыгын же элеси түбөлүккө калтырылуучу адамдын сиӊирген эмгегин ырастаган архивдик документтердин көчүрмөлөрүн, мемориалдык тактадагы жазууда камтылган фактыларды, ошондой эле элесин калтыруу түбөлүккө зарылдыгын ырастаган маалымкаттарды;

3) объектинин жайгашкан жери анын курулушунун өлчөмү жана мүнөзү белгиленген карта - схемасы;

4) элеси түбөлүккө калтырылуучу адамдын жашаган мезгилин көрсөтүү менен жарандын административдик –аймактык бирдиктин аймагында жашаган мезгили жөнүндө ыйгарым укуктуу органдын архивдик маалымкатын;

5) ушул Жобого ылайык бекитилген Эстеликтин алдын ала эскизин жана андагы жазуулар боюнча сунуштарды;

6) имараттын, курулуштун, курулманын менчик ээсинин же башка ээсинин, жер участогунун укук ээсинин эстеликти орнотууга макулдугунун жазуу жүзүндөгү ырастамасын;

7) эгерде эстеликти орнотуу үчүн көп батирлүү үйдөгү жайлардын менчик ээлеринин жалпы мүлкүн пайдалануу болжолдонсо, көп батирлүү үйдөгү жайлардын менчик ээлеринин Кыргыз Республикасынын Турак жай кодексинде белгиленген тартипте алынган макулдугун берүү зарыл;

8) демилгечилердин ишти каржылоо боюнча жазуу жүзүндөгү милдеттенмеси;

9) Ыйгарым укуктуу комиссия сунушту кароонун натыйжалары боюнча эстеликти орнотуу мүмкүндүгү же мүмкүн эместиги жөнүндө сунуштамаларды даярдайт жана аларды Кыргыз Республикасынын көрүнүктүү ишмерлеринин элесин түбөлүккө калтыруу боюнча Кыргыз Республикасынын Министрлер Кабинетинин алдындагы комиссиянын бекитүүсүнө жиберет, ал эстеликти орнотуу же аны орнотуудан баш тартуу жөнүндө акыркы чечимди кабыл алат.

10) Эгерде эстелик Кыргыз Республикасынын түптөлүшүнө жана өнүгүшүнө олуттуу салым кошкон мамлекеттик жана коомдук ишмерлердин, илим жана маданият ишмерлеринин, баатырдык көрсөткөн адамдардын, чет өлкөлүк жарандардын, маданият жана искуство чыгармаларынын эпикалык, фольклордук, башка баатырларынын элесин түбөлүккө калтыруу максатын көздөбөсө, аны орнотуу жөнүндө чечим тиешелүү административдик-аймактык бирдиктин ыйгарым укуктуу комиссиясы тарабынан кабыл алынат.

11) Эстеликтерди долбоорлоону жана орнотууну баштоо негиз болуп Кыргыз Республикасынын көрүнүктүү ишмерлеринин элесин түбөлүккө калтыруу боюнча Кыргыз Республикасынын Министрлер Кабинетинин алдындагы комиссиянын чечими саналат.

12) Кыргыз Республикасынын көрүнүктүү ишмерлеринин элесин түбөлүккө калтыруу боюнча Кыргыз Республикасынын Министрлер Кабинетинин алдындагы комиссиянын оӊ чечиминин негизинде жергиликтүү өз алдынча башкаруунун аткаруу органдарынын башчысы эстеликти орнотуу жөнүндө зарыл болгон чечимдерди кабыл алат.

13) Административдик-аймактык бирдиктин ыйгарым укуктуу комиссиясы тарабынан сунуштарды кароонун жана демилгечиге жүйөөлү жооп берүүнүн жалпы мөөнөтү демилгечинин сунушу келип түшкөн учурдан тартып 30 календарлык күндөн ашпоого тийиш.

**3-глава Эстеликтерди жасап , орнотуу жана аларды демонтаждоо.**

14) Кыргыз Республикасынын Президентинин жана Кыргыз Республикасынын Министрлер Кабинетинин чечими боюнча орнотулуучу эстеликтерди, стеллаларды,обелисктерди жана башка мемориалдык курулмаларды кошпогондо, эстеликтерди жасоо жана орнотуу жеке жактардын ыктыярдуу кайрымдуулугун массалык чогултуунун эсебинен жүзөгө ашырылат.

15) Кыргыз Республикасынын көрүнүктүү ишмерлеринин элесин түбөлүккө калтыруу боюнча Кыргыз Республикасынын Министрлер Кабинетинин алдындагы комиссиянын оӊ чечиминин негизинде Эстеликтерди орнотуу мамлекеттик органдар жана жергиликтүү өз алдыча башкаруунун аткаруу органдары тарабынан өткөрүлүүчү мыкты эскиздик долбоорго алдын ала өткөрүлгөн конкурстун жыйынтыгы боюнча жүзөгө ашырылат.

16)Долбоорду жана Эстеликтер орнотулуучу ордун макулдашууда төмөнкү талаптар коюлат:

1) Кыргыз Республикасынын Жер кодексинин, «Кыргыз Республикасынын шаар куруу мыйзамдарынын негиздери жөнүндө», Кыргыз Республикасынын мыйзамдарынын талаптарына жайгаштырууну милдеттүү эсепке алуу;

2) Эстеликти жер участогуна жайгаштырган учурда шаар куруу кырдаалын, айланадагы курулуштарды жана шаар куруу мүмкүнчүлүктөрүнө жараша жайгаштырууну эсепке алуу;

3)Мемориалдык тактанын өлчөмү жайгаштырылуучу маалыматтын көлөмү менен аныкталат жана алар орнотулуп жаткан имаратка, курулушка, курулмага шайкеш келүүгө, бирок 900\*600мм өлчөмүнөн ашпоого тийиш;

4)Мемориалдык тактаны имараттын, курулуштун жана курулманын фасадына жайгаштырууда мурда орнотулган обьекттердин бар экендиги эске алынат.Мемориалдык тактанын жанында мемориалдык тактанын текстти менен байланышпаган башка маалыматтар (мекемелердин көрнөктөрдү,жарнактар,кулактандыруулар ж.б ) болбоого тийиш.

5) Мемориалдык такта жерден эки метр кем эмес бийиктикте, жакшы көрүнгөн жерге орнотулууга тийиш;

6) Эстеликтерди жайгаштырууда мурда орнотулган обьекттердин болушу эске алынат жана алардын ортосундагы аралык 1000 метрден кем эмес радиуста сакталат

17) Эстеликтер белгиленген тартипте макулдашылган эскиздик долбоорлор боюнча бышык материалдардан (табигый таш, металл, эритме, тышкы таасирлерге туруштук берген башка материалдар) жасалат.

18.) Тарыхый окуянын мааниси, инсандын сиӊирген эмгеги же баатырдын маанилүүлүгү мемориалдык тактада көркөм аткарылган мамлекеттик жана расмий тилдердеги кыскача тексте чагылдырылат. Чет тилиндеги жазууну колдонууга жол берилет.

19)Мемориалдык такталардын композициясында тексттен тышкары унутулгус окуяларды, декоративдик элементтерди чагылдырган портреттик же стилдештирилген сүрөттөлүштөр киргизилиши мүмкүн.

20) Эстеликтерди архитектуралык-көркөм чечими алар орнотула турган жердин мүнөзүнө, алар жаӊы элемент катары киргизилип жаткан чөйрөнүн өзгөчөлүктөрүнө карама –каршы келбеши керек.

21) Эстеликтерди демонтаждоо төмөндөкүдөй учурларда жүргүзүлөт.

1) Эстеликтерди оӊдоо жана реставрациялоо боюнча иштерди жүргүзүүдө;

2) Эстеликтер толук бузулганда жана оӊдоо иштерин жүргүзүү мүмкүн болбогондо;

3) Мемориалдык такта орнотулган имарат, курулуш жана курулма бузулганда;

4) ) Эстелик өзүм билемдик менен орнотулган обьект катары таанылган учурда.

22) Кароонун зарыл болгон жол-жоболорунун комплексинен өтпөстөн өзүм билемдик

менен орнотулган эстеликтер жана обьекттер болуп саналат жана ушул Жободо каралган тартипте демонтаждалууга тийиш.

**4- глава. Эстеликтерди сактоонун жана эсепке алуунун тартиби**

**23.** Имаратка, курулушка жана курулмага орнотулган мемориалдык такта анын ажырагыс көркөм-архитектуралык элементи болуп саналат.

Оӊдоо иштери аяктагандан кийин имараттардын фасаддары талаптагыдай абалда сакталууга тийиш.

24. Муниципалдык аймакта жайгашкан Эстеликти муниципалдык башкарууга өткөрүп берген учурда муниципалдык кызматтар тарабынан андан аркы учурдагы күтүү үчүн курулушу бүткөн Эстеликти тиешелүү кабыл алуу, өткөрүп берүү акты менен кабыл алуу жол-жобосу милдеттүү.

Муниципалдык аймакта орнотулган Эстеликтер жергиликтүү өз алдынча башкаруу органдарынын муниципалдык менчикти башкаруусуна өткөрүлүп берилет,алар эсепке алат, бирдиктүү реестр түзөт, белгиленген эстеликтерди коргоону, күтүүнү жана оӊдоону жүзөгө ашырат.

Атай айыл аймагынын

айыл өкмөтүнүн

жооптуу катчысы: Н. Байгулова

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 16 ТОКТОМУ

20. 05. 2024-жыл Арал айылы

Кыргыз Республикасынын Салык кодексинин

398, 404-беренелерине ылайык КЗ

зоналдык коэффициентинин өлчөмдөрү тууралуу

Кыргыз Республикасынын Салык кодексинин 398,404-беренесине ылайык Атай айыл аймагында КЗ зоналдык коэффициентинин өлчөмүн бекитүү боюнча, Атай айыл аймагынын айыл өкмөтүнүн статист-экономисти П.Найманованын маалыматын угуп, Атай айылдык кеӊешинин Регламентинин 2-главасынын 2.2 -пункттуна ылайык, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Кыргыз Республикасынын Салык кодексинин 398-беренесине ылайык,

* Үй жанындагы короо жай багбанчылык жер участокторун пайдалангандык үчүн КЗ=1,3 өлчөмүндө белгиленсин;

1. Кыргыз Республикасынын Салык кодексинин 404-беренесине ылайык,

* Калктуу конуштун жерлери жана айыл чарба багытындагы эмес жерлердин участогу үчүн КЗ= 1,3 өлчөмүндө белгиленсин;

1. Бул токтомду аткаруу жагы экономист-статист П.Наймановага милдеттендирилсин.
2. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
3. Бул токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.Жаңыбаевке жана Атай айыл аймагынын айылдык Кеңешинин бюджет, экономика, айыл чарбасы, инвестиция, ишкердик иш жана экономикалык байланыш, архитектура, курулуш, транспорт жана экология боюнча туруктуу комиссиясына тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 15 ТОКТОМУ

20. 05. 2024-жыл Арал айылы

“Ак-Талаа каналынын сугат суусунун тарифи,

сугаруу убактысы жөнүндө”

Бюджет, экономика, инвестиция, ишкердик иш жана экономикалык байланыш туруктуу комиссиясынын төрагасы Иманбек уулу Эрболоттун жана «Атай» муниципалдык ишканасынын директору М.Шабданбековдун Ак-Талаа каналынын суугат суусу боюнча сессияда сүйлөгөн сөздөрүн угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Ак-Талаа каналынын суугат суусу биринчи суугатка 300 сомдон төлөнсүн.
2. 2024-жылдын 21-майынан баштап Ак-Талаа каналынын суугатына 200 сомдон төлөнсүн жана 5 (Беш) саат суугаруу убактысына дагы кошумча бир саат кошулуп, жалпы 1 (Бир) гектар жер аянтын суугарууга 6 (Алты) саат убакыт берилсин.
3. Токтомду аткаруу жагы “Атай” муниципалдык ишканасынын директору М.Шабданбековко милдеттендирилсин.
4. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
5. Токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.К. Жаныбаевке жана Айыл чарбасы, архитектура, курулуш, транспорт жана экология боюнча комиссиясынын төрагасы Топоев Сталбек Медетбековичке тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 14 ТОКТОМУ

20. 05. 2024-жыл Арал айылы

«Кара-Булак участогунун корук иштери жөнүндө»

Атай айыл аймагынын Кара-Булак участогунун корук иштеринин жүрүшү боюнча «Атай» муниципалдык ишканасынын директору М.Шабданбековдун маалыматын угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Кара-Булак участогун коругандыгы үчүн 1 га жерге 900 сомдон корукчуга Кара-Булакта жери бар тургундар өзүлөрү төлөп беришсин.
2. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
3. Токтомдун аткарылышын көзөмөлдөө жагы Атай айыл аймагынын айыл өкмөтүнүн башчысы А.К. Жаныбаевке жана Айыл чарбасы, архитектура, курулуш, транспорт жана экология боюнча комиссиясынын төрагасы Топоев Сталбек Медетбековичке тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 13 ТОКТОМУ

20. 05. 2024-жыл Арал айылы

“Атай айыл аймагындагы жер маселелери

боюнча комиссия курамына депутаттарды

киргизүү жөнүндө”

Атай айыл аймагындагы жер маселелерин кароо боюнча комиссия курамын түзүү жөнүндө Атай айыл аймагынын айыл өкмөтүнүн башчысы А.К.Жаныбаевдин сөзүн угуп, Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын протоколун аткарууга алуу максатында, Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясы

ТОКТОМ КЫЛАТ:

1. Атай айыл аймагындагы жер маселелерин кароо боюнча комиссия курамы түзүлсүн.
2. Атай айыл аймагындагы жер маселелерин кароо боюнча комиссия курамына төмөндөгү депутаттар киргизилсин:

А.Эпеев: - Мыйзамдуулук боюнча туруктуу комиссиясынын төрагасы;

Б.Кураналиева: - Бюджет боюнча туруктуу комиссиянын мүчөсү;

С.Топоев: - Айыл чарбасы боюнча туруктуу комиссиянын төрагасы;

Б.Абдылдаев: - Мыйзамдуулук боюнча туруктуу комиссиянын төрагасынын орун басары;

А. Өмүров: - Айыл чарбасы боюнча туруктуу комиссиясынын мүчөсү;

Э.Нурманбетов: - Айыл чарбасы боюнча туруктуу комиссиясынын төрагасынын орун басары;

1. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
2. Токтомдун аткарылышын көзөмөлдөө жагын өз жоопкерчилигиме калтырам.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 12 ТОКТОМУ

20. 05. 2024-жыл Арал айылы

«МТС Көк-Ирим жана Жайыт комитети боюнча бюджет комиссиясынын корутундусу менен 3 жылдык бюджетин кароо»

«МТС Көк-Ирим жана Жайыт комитети боюнча бюджет комиссиясынын корутундусу менен 3 жылдык бюджетин кароо» боюнча Бюджет, экономика, инвестиция, ишкердик иш жана экономикалык байланыш туруктуу комиссиясынын төрагасы Иманбек уулу Эрболоттун маалыматын угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Атай айыл аймагынын айыл өкмөтүнүн башчысы А.К.Жаныбаевке жана “Атай” муниципалдык ишканасынын директору М.Шабданбековко “МТС Көк-Ирим” Муниципалдык ишканасынын 2023-жыл ичиндеги ишмердүулүгү боюнча так маалымат берүү, ишканасынын счетундагы акча каражаттарын жана карамагындагы техникаларды толук түрдө “Атай” муниципалдык ишканасына өткөрүп алуу жагы милдеттендирилсин.
2. “МТС Көк-Ирим” муниципалдык ишканасынын балансындагы эски комбайн мурдагы айыл өкмөт башчы Р.Секелеңовдон суралсын.
3. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
4. Токтомдун аткарылышын көзөмөлдөө жагы Бюджет, экономика, инвестиция, ишкердик иш жана экономикалык байланыш туруктуу комиссиясынын төрагасы Иманбек уулу Эрболотко жана Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясынын төрагасы Эпеев Акылбек Молдожумаевичке тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 11 ТОКТОМУ

20. 05. 2024-жыл Арал айылы

“Сары-Талаа жер тилкеси жөнүндө”

Сары-Талаа жер тилкесинин “МТС Көк-Ирим” муниципалдык ишканасына көмөкчү чарба катары берилген мөөнөтүнүн бүткөндүгү боюнча Бюджет, экономика, инвестиция, ишкердик иш жана экономикалык байланыш туруктуу комиссиясынын төрагасы Иманбек уулу Эрболоттун маалыматын угуп жана Атай айыл аймагынын айыл өкмөтүнүн башчысы А.Жаныбаевдин Сары-Талаа жер тилкесин бир жылга убактылуу «Атай» муниципалдык ишканасына берүү боюнча өтүнүчүн угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Сары-Талаа жер тилкеси 2024-жылдын 31-декабрына чейин, “Атай” муниципалдык ишканасына сыноо мөөнөтү менен убактылуу пайдаланууга берилсин.
2. Сары-Талаа жер тилкесинин аянтын тактоо, “МТС Көк-Ирим” муниципалдык ишканасынын счетундагы акча каражаттарын жана карамагындагы техникаларды толук түрдө “Атай” муниципалдык ишканасына өткөрүп алуу жагы Атай айыл аймагынын айыл өкмөтүнүн башчысы А.К.Жаныбаевке милдеттендирилсин.
3. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
4. Токтомдун аткарылышын көзөмөлдөө жагы Бюджет, экономика, инвестиция, ишкердик иш жана экономикалык байланыш туруктуу комиссиясынын төрагасы Иманбек уулу Эрболотко жана Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясынын төрагасы Эпеев Акылбек Молдожумаевичке тапшырылсын.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 10 ТОКТОМУ

20. 05. 2024-жыл Арал айылы

**“5-апрель 2024-жылдагы «Атай» муниципалдык ишканасынын Уставын бекитүү жөнүндө №4 токтомду жокко чыгаруу жөнүндө”**

Атай айыл аймагынын айылдык кеңешинин төрагасынын орун басары Н. Мейманбековдун **“5-апрель 2024-жылдагы «Атай» муниципалдык ишканасынын Уставын бекитүү жөнүндө №4 токтомду** жокко чыгаруу жөнүндөмаалыматын угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Атай айыл аймагынын айылдык кеңешинин 5-апрель 2024-жылдагы «Атай» муниципалдык ишканасынын Уставын бекитүү жөнүндө №4 токтому, “Атай-Биримдик” Муниципалдык ишканасы жана “МТС Көк-Ирим” муниципалдык ишканасы жоюлгандыгына байланыштуу жокко чыгарылсын.
2. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
3. Токтомдун аткарылышын көзөмөлдөө жагын өз жоопкерчилигиме калтырам.

Атай айыл аймагынын

айылдык кеңешинин

төрагасынын орун басары: Н.Мейманбеков

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 9 ТОКТОМУ

20. 05. 2024-жыл Арал айылы

“Атай айыл аймагынын айылдык кеңешинин жана туруктуу комиссияларынын иш пландарын бекитʏʏ жөнүндө”

Кыргыз Республикасынын “Жергиликтүү мамлекеттик администрация жана жергиликтүү өз алдынча башкаруу органдары жөнүндө” мыйзамынын негизинде Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. 2024 -жыл үчүн түзүлгөн Атай айыл аймагынын айылдык кеңешинин жылдык иш планы алымча-кошумчасы менен кабыл алынсын.
2. 2024 -жыл үчүн түзүлгөн Атай айыл аймагынын айылдык кеңешинин туруктуу комиссияларынын жылдык иш планы алымча-кошумчасы менен кабыл алынсын.
3. Жалал-Абад областык Юстиция башкармасы тарабынан каттоодон ѳткѳрүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
4. Токтомдун аткарылышын кѳзѳмѳлдѳѳ жагы Атай айыл аймагынын айылдык кеңешинин депутаттарына жүктөлсүн

Атай айыл аймагынын

айылдык кеңешинин

төрагасынын орун басары: Н.Мейманбеков

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№9 токтомуна 1-тиркеме

**2024- жылга Атай айылдык кеңешинин иш планы**

|  |  |  |  |  |
| --- | --- | --- | --- | --- |
| **№** | **Каралуучу маселелер** | **Айыл өкмөтүнөн аткарууга жооптуулар** | **Аталган маселе боюнча айылдык кеңештен жооптуу** | **Натыйжа** |
| **II квартал.** | | | | |
| **Туруктуу комиссияларды түзүү жана төрага, орун басар, мүчөлөрүн шайлоо** | | | | |
|  | 1. Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясы.  2. Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясы  3. Бюджет, экономика, инвестиция, ишкердик иш жана экономикалык байланыш,  4. Айыл чарбасы, архитектура, курулуш, транспорт жана экология боюнча туруктуу комиссиясы | **-** | **АК төрагасы** | Атай айыл аймагынын айылдык кеңешинин туруктуу комиссиялары түзүлөт, квартал сайын айылдык кеңештин сессиясында тиешелүү тармагы боюнча маселелерди даярдайт |
| **Штаттык бирдиктерди бекитүү** | | | | |
| **1** | Айыл өкмөтүнүн штаттык санынын чегине статист-экономисти штатын кошуу жана Контрактык негиздеги кошумча штаттык бирдиктерди бекиттирүү | **АӨ башчы,**  **ФЭБ башчы** | Бюджет, экономика, инвестиция, ишкердик иш жана экономикалык  байланыш, | Айыл өкмөтүнүн штаттык бирдиктери бекитилет, коррупциянын алдын алуу боюнча иш алып барылат. |
| **Жазгы айдап – себүү, көчүп-конуу, жайыт акысы, корук жана жашылдандыруу-көрктөндүрүү иштери жөнүндө** | | | | |
| **1** | Атай айыл аймагында жазгы айдап- себүү иштери өз убагында башталуусу боюнча иштер жасалат жана техниканы пайдаланууда баалар коюлат.  Ички жайыттарга жана алыскы жайыттарга көчүү **боюнча күнү белгиленет.**  Кайтып келүү  **боюнча күнү, айы белгиленет.**  Атай айыл аймагында бадачыга мал баккан акысы үчүн баа белгилөө  Жайыт пайдалануу үчүн акы төлөөнүн өлчөмдөрү белгиленет.  **Жашылдандыруу –көрктөндүрүү иштери боюнча**  тургундардын айлана чөйрөсүн тазалоо, арыктарды чабуу боюнча түшүндүрүү иштери жүргүзүлөт | **АӨ башчы,**  **Орун басары-жооптуу катчы,**  **Юрис** | Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясы. | Жазгы айдап –себүү жана  **Жашылдандыруу –көрктөндүрүү иштери өз убагында аткарууга алынат, малчыларга көчүп кетүү, көчүп келүү боюнча түшүндүрүү иштери өз убагында жүргүзүлөт.** |
| **АКнын регламентин бекитүү** | | | | |
|  | АК регламентин иштеп чыгуу жана сессияда бекитүү | **-** | **Орун басар,**  **АК катчысы** | АК иштерин уюштуруу жана алардын укуктарын ишке ашыруунун тартибин белгилейт. |
| **АК төрагасынын жана Туруктуу комиссиялардын иш пландарын бекитүү** | | | | |
|  | АК төрагасынын жана Туруктуу комиссиялардын иш пландары каралат | **-** | АК төрагасы,  Орун басары,  АК катчысы,  Туруктуу комиссиялар | АК төрагасынын жана туруктуу комиссиялардын жылдык иш пландары бекитилет. |
| **2024-жылга жергиликтүү бюджетти бекитүү** | | | | |
| **1** | Жергиликтүү бюджеттин долбоору боюнча төм. угат:  - АӨ башчысын (АӨнүн ФЭБнын жетекчиси),  - **АКнын бюджет боюнча туруктуу комиссиясынын төрагасынын,**  Бюджет долбоорун карап чыккандан кийин жергиликтүү бюджетти бекитет. | **АӨ башчы,**  **ФЭБ башчы** | Бюджет, экономика, инвестиция, ишкердик иш жана экономикалык  Байланыш боюнча туруктуу комиссиясы | Жарандардын бюджет долбоорун талкуулоого, коомдук угууларга, катышуусу. |
| **МТС Көк-Ирим муниципалдык ишканасы менен Жайыт комитетинин 3 жылдык маалыматын кароо** | | | | |
|  | МТС Көк-Ирим муниципалдык ишканасы менен Жайыт комитетинин 3 жылдык маалыматы боюнча   * АКнын туруктуу комиссиясынын корутундусун угуу.   Бул жаатта иштерди жакшыртуу боюнча тийиштүү сунуштамаларды жана сунуштарды карап чыгуу, талкуулоо жана кабыл алуу. | **АӨ башчы,**  **МТС**  **М.Шабданбеков,**  **Кубатбек у Б.** | Бюджет, экономика, инвестиция, ишкердик иш жана экономикалык  Байланыш боюнча туруктуу комиссиясы,  Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясы. | Тиешелүү баа берилет жана тыянак чыгарылат. |
| **ФПЗ тин жерлери боюнча маселесин кароо** | | | | |
|  | ФПЗтин жерлерин арендага берүү боюнча Жер маселелерин кароо комиссиясынын курамына депутаттарды киргизүү. | **АӨ башчы,**  **Жер адис,**  **социалдык иштер боюнча башкы адис,**  **Юрис,** | Туруктуу комиссиялар | Сессияда каралып, депутаттардын сунушу менен комиссиянын курамына киргизилет |
| **Инвестицияларды жана гранттарды тартуу** | | | | |
|  | Инвестицияларды жана гранттарды тартуу жаатында эл аралык долбоордук уюмдар, донорлор, демөөрчүлөр менен иш алып баруу боюнча АӨ башчысынын маалыматын угуу | **АӨ башчы,**  **Орун басар-жооптуу катчы** | Бюджет, экономика, инвестиция, ишкердик иш жана экономикалык  байланыш боюнча туруктуу комиссиясы | инвестиция таруу боюнча токтом кабыл алуу |
| **Калкты сугат суу менен камсыздоо тууралуу** | | | | |
|  | Калкты сугат суу менен камсыздоо маселеси боюнча төм. маалыматын угуу:  - АӨ башчысынын (же муниципалдык мекеменин директорунун),  Калктын сунуштамаларын эсепке алуу менен сугат сууга тарифти карап чыгуу жана бекитүү. | **АӨ башчы,**  **Орун басар-жооптуу катчы,**  **СПАнын жетекчиси,** | Айыл чарбасы, архитектура, курулуш, транспорт жана экология боюнча туруктуу комиссиясы | АК сессиясынын күн тартибине киргизүү, |
| **Муниципалдык менчикти башкаруу** | | | | |
|  | Муниципалдык менчикти башкаруу маселелери боюнча АӨ башчысын угуу.  - муниципалдык менчиктеги жерлер, объекттер боюнча маалымат алуу; | **АӨ башчы,**  **Жер адис,** | Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясы | Муниципалдык менчиктеги жерлер, объекттер боюнча сессиянын отурумунда кароо |
| **Тиричилик калдыктарын жыйноо, чыгаруу жана жок кылуу боюнча маалыматтарды угуу** | | | | |
|  | Тиричилик калдыктарын жыйноо, чыгаруу жана жок кылуу боюнча төм.:  - АӨ башчысынын (муниципалдык мекеменин директорунун) маалыматын угуу;  Монополияга каршы орган менен макулдашуудан кийин таштанды чыгаруу үчүн тарифти карап чыгуу жана бекитүү.  Аталган маселени калктын өз каражаттарынын жардамы менен чечүү мүмкүнчүлүгүн караштыруу. | **АӨ башчы,**  **Жер адис,**  **Социалдык иштер боюнча башкы адис,**  **Юрист,**  **Вет адис,**  **Айыл башчы,** | Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясы | Сессиясынын күн тартибине киргизүү, ошондой эле АКнын токтом долбоорун маалымат такталары, интернет сайттар, ММК аркылуу коомдук талкууга алып чыгуу тууралуу жооптуу катчыга дайындоо. |
| **III Квартал** | | | | |
| **Mуниципалдык жолдордун жана эс алууга арналган жерлердин иштөөсү боюнча** | | | | |
|  | Муниципалдык жолдордун жана эс алууга арналган жерлердин иштөөсүн камсыздоого багытталган чараларды жүзөгө ашыруу боюнча АӨ башчысынын маалыматын угуу:  - АКнын туруктуу комиссиясынын корутундусун угуу.  Жергиликтүү бюджетте каражат болгон чакта каржылоо маселесин карап чыгуу.  Аталган маселени инвестиция тартуу менен чечүү мүмкүнчүлүгүн караштыруу. | **АӨ башчы,**  **Орун басар-жооптуу катчы,**  **Инвестиция тартуучу,**  **Жер адис,** | **Туруктуу комиссиялар** | Айылдык кеңештин токтомун кабыл алуу, АК токтомун жарыялоо жана аны Ченемдик-укуктук актылардын Мамлекеттик Реестрине кошуу |
| **Коомдук тартипти коргоонун абалы тууралуу** | | | | |
|  | Коомдук тартипти коргоо жана укук бузууларды болтурбоо маселелери боюнча төмөндөгүлөрдүн маалыматтарын угуу:  - АӨ башчысынын (же АӨ башчысынын орун басарынын ),  - Бузуулар боюнча комиссиянын төрагасынын;  - Социалдык иштер боюнча башкы адистин,  АА аймагында укук бузуулардын болтурбоо тууралуу программалардын долбоорун карап чыгуу жана бекитүү | **АӨ башчы,**  **Орун басар-катчы,**  **Участкалык инспектор,**  **Айыл башчы,** | Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясы | Маалыматтарды уккандан кийин алардын жыйынтыгы боюнча коомдук тартипти коргоону тийиштүү камсыздоого жана укук бузууларды болтурбоого багытталган тиешелүү чараларды кабыл алуу боюнча сунуштарды берүү менен АК токтомун кабыл алуу жана жарыялоо |
| **Дене тарбия маданиятын жана массалык спортту өнүктүрүү үчүн шарттарды түзүү тууралуу** | | | | |
|  | Дене тарбия жана спортту өнүктүрүү үчүн шарттарды түзүү боюнча төмөндөгүлөрдүн маалыматтарын угуу:  - АӨ башчысынын (АӨ башчысынын орун басарынын),  - жаштар комитетинин төрагасынын  Жергиликтүү бюджетте каражат болгон чакта төм. каржылоо маселесин карап чыгуу:  - спорттун улуттук түрлөрү менен алектенген окуучуларлын иш сапар чыгымдарын. | **АӨ башчы,**  **Орун басар-катчы,**  **Айыл башчы,**  **Соц адис** | Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясы | Айылдык кеңештин токтомун кабыл алуу, жарыялоо, күчүнө кирүүсү жана аны Ченемдик-укуктук актылардын Мамлекеттик Реестрине кошуу. |
| **2024-жылдын 6 (алты) айынын жыйынтыгы боюнча АӨ башчысынын отчету** | | | | |
|  | Айылдык аймактагы иштердин жалпы абалы, жергиликтүү бюджеттин аткарылышы, айылдык аймактын социалдык-экономикалык өнүгүү программасынын аткарылышы жана калкты социалдык жактан коргоо тууралуу айыл өкмөт башчынын 2024-жылга карата 6 айлык отчетун угуу.  АК депутаттарынын эскертүүлөрүн жана сунуштарын эсепке алуу менен АӨ башчынын отчетун бекитүү, же башка чечим кабыл алуу. | **АӨ башчы**  **(Жалпы кызматкерлери )** | Туруктуу комиссиялар | Айылдык кеңештин токтомун кабыл алуу, жарыялоо, күчүнө кирүүсү жана аны Ченемдик-укуктук актылардын Мамлекеттик Реестрине кошуу. |
| **Элдик көркөм чыгармачылыкты өнүктүрүү, балдар жана жаштар менен иш алып баруу боюнча иш-чараларды жүзөгө ашырууну уюштуруу** | | | | |
|  | Китепканалардын иши, жергиликтүү маанидеги тарыхый-маданий мурастарды (эстеликтерди) коргоо жана пайдалануу жаатында көзөмөл боюнча АӨ башчысынын (АӨ башчысынын орун басарынын) маалыматтарын угуу:  - Бул жаатта иштерди жакшыртуу боюнча тийиштүү сунуштамаларды жана сунуштарды карап чыгуу, талкуулоо жана кабыл алуу. | **АӨ башчы,**  **Орун басары-жооптуу катчы,**  **Китепкана башчылары,**  **Маданият үйүнүн башчылары** | Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясы | АК токтомун кабыл алуу  АК токтомун жарыялоо жана аны Ченемдик-укуктук актылардын Мамлекеттик Реестрине кошуу |
| **АК депутаттарынын өз округдарындагы шайлоочуларга отчет берүүсү, шайлоочулардын сунуш-талаптарын аткаруусу тууралуу** | | | | |
|  | Депутаттардын шайлоочулар алдында отчет берүүсү боюнча иш-чаралардын графигин жана Планын карап чыгуу жана бекитүү.  Иш-чаралардын графигине жана Планына ылайык шайлоочулардын чогулушун уюштуруу, чогулушту өткөрүү үчүн жай бөлүп берүү, чогулуш өтчү күн жана жер тууралуу шайлоочуларга кабар берүү, ошондой эле депутатка шайлоо округунда отчет берүүсүнө көмөктөшө турган башка чараларды көрүү тууралуу АӨ башчысына тапшырма берүү  Шайлоочулардан түшкөн сунуштар, арыздар жана даттануулар боюнча тийиштүү сунуштамаларды жана чечимдерди талкуулоо жана кабыл алуу. | **АӨ башчы** | Туруктуу комиссиялар |  |
| **ААнын Социалдык-экономикалык өнүгүү программасын кароо жана 2025-жылга жергиликтүү бюджеттин долбоорун талкуулоо. Бюджет боюнча коомдук угуулардын катышуучуларынан түшкөн сунуштарды карап чыгуу** | | | | |
|  | Жергиликтүү бюджеттин долбоору боюнча төм. угат:  - АӨ башчысын (АӨнүн ФЭБнын жетекчисин),  - АКнын туруктуу комиссиясынын төрагасын,  ААнын СЭӨ программасын көңүлгө алуу менен жергиликтүү бюджеттин долбоору боюнча сунуштарын киргизет.  Маселени карап чыгуунун жыйынтыгы боюнча коомдук угуулардын катышуучуларынан жана башка кызыкдар адамдардан түшкөн сунуштамаларды эсепке алуу менен бюджет долбоорун жактырат, же болбосо жеткире иштеп чыгуу үчүн артка кайтарат. | **АӨ башчы,**  **Тиешелүү кызматкерлери менен биргеликте** | **Туруктуу комиссиялар** | АК токтомун кабыл алуу.  АК токтомун жарыялоо жана аны Ченемдик укуктук актылардын Мамлекеттик Реестрине киргизүү |
| **Күзгү-кышкы мезгилге даярдык көрүү тууралуу** | | | | |
|  | Күзгү-кышкы мезгилге даярдык көрүү маселеси боюнча төм. маалыматтарын угуу:  - АӨ башчысынын (АӨ башчысынын орун басарынын, соц коргоо боюнча адистин),  Каржылоо жана жылытуучу материалдарын сатып алуу маселесин карап чыгуу жана талкуулоо. | **АӨ башчы,**  **Орун басары-жооптуу катчы**  **ФЭБ башчы** | Бюджет, экономика, инвестиция,ишкердик иш жана экономикалык  байланыш, Айыл чарбасы, архитектура, курулуш, транспорт жана экология боюнча туруктуу комиссиясы | Айылдык кеңештин токтомун кабыл алуу, АК токтомун жарыялоо жана аны Ченемдик-укуктук актылардын Мамлекеттик Реестрине кошуу |
| **IV квартал** | | | | |
| **Жерди пайдалануу эрежелерин жана архитектуранын нормаларын сактоо, жер казынасын пайдалануу маселелерин карап чыгуу тууралуу** | | | | |
|  | Жерди пайдалануу, архитектуранын нормаларын сактоо, жер казынасын пайдалануу маселелери боюнча төм. маалыматтарын угуу:  - АӨ башчысынын ( АӨнүн жер маселелери боюнча адисинин),  - АКнын туруктуу комиссиясынын корутундусун угуу.  Төм. карап чыгуу жана бекитүү:  - Муниципалдык менчикте турган жер участокторун менчикке же ижарага берүү боюнча комиссиянын курамы; | **АӨ башчы,**  **Орун басар-жооптуу катчы,**  **Жер адис,**  **Юрист** | Айыл чарбасы, архитектура, курулуш, транспорт жана экология боюнча туруктуу комиссиясы | Тийиштүү сунуштамалар жана тапшырмалар менен АК токтомун кабыл алуу.  АК токтомун жарыялоо жана аны Ченемдик-укуктук актылардын Мамлекеттик Реестрине кошуу. |
| **Өзгөчө кырдаалдарды алдын-алууга жана кесепеттерин жоюуга даярдык тууралуу** | | | | |
|  | Жыл жыйынтыгы боюнча өзгөчө кырдаалдарды алдын-алуу жана жоюу боюнча иш-чаралардын Планын аткаруу боюнча АӨ башчысынын маалыматын угуу.  Өзгөчө кырдаалдар үчүн каражат караштыруу жана жергиликтүү бюджетке киргизүү. | **АӨ башчы,**  **Орун басар-жооптуу катчы,**  **Жер адис,**  **Юрист** | Бюджет, экономика, инвестиция,ишкердик иш жана экономикалык  байланыш, Айыл чарбасы, архитектура, курулуш, транспорт жана экология боюнча туруктуу комиссиясы | Тийиштүү сунуштамалар жана тапшырмалар менен АК токтомун кабыл алуу.  АК токтомун жарыялоо жана аны Ченемдик-укуктук актылардын Мамлекеттик Реестрине кошуу. |
| **Жыл жыйынтыгы боюнча сыйлоо үчүн жергиликтүү маанидеги маселелерди чечүүгө жигердүү катышкан жана айылдык аймактын өнүгүүсүнө олуттуу салым кошкон АК депутаттарынын, АӨ адистеринин, жарандардын ишине баа берүү** | | | | |
|  | АКтин, АӨнүн адистеринин жергиликтүү маанидеги маселелерди чечүүгө жигердүү катышкан жана айылдык аймактын өнүгүшүнө олуттуу салым кошкон жарандарды жылдын жыйынтыгы менен сыйлоо жөнүндө | **АӨ башчы,**  **Орун басар-жооптуу катчы** | АК төрагасы,  Туруктуу комиссиялар | АК токтомун кабыл алуу.  АК токтомун жарыялоо жана аны Ченемдик-укуктук актылардын Мамлекеттик Реестрине кошуу |
| **Кийинки 2025- жылга Айылдык кеңештин иш планын жана анын туруктуу комиссияларынын иш планын бекитүүсү** | | | | |
|  | 2024-жылдын жыйынтыгын эске алуу менен АКтин туруктуу комиссияларынын өз иш пландарынын долбоорлорун алдын ала карап чыгуу, бекитүү  2024-жылдын иш жыйынтыгын эске алуу менен жооптуу туруктуу комиссия тарабынан даярдалган АКтин 2025-жылга иш планын карап чыгуу, бекитүү |  | АК төрагасы,  Туруктуу комиссиялар | АК токтомун кабыл алуу. |

**Жооптуу катчы: Н.Нарматова**

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№9 токтомуна 2-тиркеме

**Бюджет, экономика, инвестиция, ишкердик иш жана экономикалык байланыш боюнча туруктуу комиссиясынын 2024-жылга иш планы**

|  |  |  |  |  |  |
| --- | --- | --- | --- | --- | --- |
| **№** | **Отурум өтүүчү айы, күнү** | **Каралуучу маселелер боюнча иш-чаралар** | **АӨ жооптуулар** | **АК жооптуулар** | **натыйжа** |
| **2-квартал** | | | | | |
| 1 | Апрель  май | Регламентти сессияда бекиттирүү | - | Төрага, орун басар | АК токтому кабыл алынат |
| 2 | май | **Иш план иштеп чыгуу жана сессияда бекиттирүү** | - | ТК төрагасы | Иш план бекитилип, пландын негизинде кезектеги сессияга маселе алып чыгабыз |
| 3 | май | МТС Көк-Ирим муниципалдык ишканасы менен Жайыт комитетинин 3 жылдык маалыматы боюнча бюджет комитетинин маалыматынын негизинде мыйзамдуулугун кароо  Бул жаатта иштерди жакшыртуу боюнча тийиштүү сунуштамаларды жана сунуштарды карап чыгуу, талкуулоо жана кабыл алуу. | **АӨ башчы,**  **МТС**  **М.Шабданбеков,**  **Кубатбек у Б.** | ТК төрагасы | МТС Көк-Ирим муниципалдык ишканасы менен Жайыт комитетинин 3 жылдык маалыматы сессияга кароого киргизилет |
| 4 | май | ФПЗтин жерлерин арендага берүү боюнча Жер маселелерин кароо комиссиясынын курамына депутаттарды сунуштоо | - | ТК толук | Сессияга катышуу |
| 3-квартал | | | | | |
| 5 | июль | Муниципалдык жолдордун жана эс алууга арналган жерлердин иштөөсүн камсыздоого багытталган чараларды жүзөгө ашыруу боюнча АӨ башчысынын маалыматын угуу: | АӨ башчы,  Орун басар-жооптуу катчы,  Инвестиция тартуучу,  Жер адис, | - | Сессияга катышуу, |
| 6 | Июнь  июль | Айылдык аймактагы иштердин жалпы абалы, жергиликтүү бюджеттин аткарылышы, айылдык аймактын социалдык-экономикалык өнүгүү программасынын аткарылышы жана калкты социалдык жактан коргоо тууралуу айыл өкмөт башчынын отчетун алуу | АӨ башчы  Тиешелүү кызматкерлери менен | - | Сессияга катышуу |
| 7 | июль | Иш-чаралардын графигине ылайык шайлоочулар менен жолугушуу жана аткарган иштер тууралуу маалымат берүү |  | ТК толук | Шайлоочулар менен жолугушуу өтөт |
| 8 | июль | Жергиликтүү бюджеттин долбоору боюнча маалымат алуу жана корутундуну сессияга сунуштоо | АӨ башчы  ФЭБ башчы | ТК толук | Кезектеги сессияга корутунду киргизүү |
| **4-квартал** | | | | | |
| 9 | декабрь | 2024-жылдын жыйынтыгын эске алуу менен өз иш пландарынын долбоорлорун алдын ала карап чыгуу | - | ТК толук | Сессияга сунуштоо |

**ТК Төрагасы: Э.Иманбек у**

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№9 токтомуна 3-тиркеме

**Айыл чарбасы, архитектура, курулуш, транспорт жана экология боюнча туруктуу комиссиясынын 2024-жылга иш планы**

|  |  |  |  |  |  |
| --- | --- | --- | --- | --- | --- |
| **№** | **Отурум өтүүчү айы, күнү** | **Каралуучу маселелер боюнча иш-чаралар** | **АӨ жооптуулар** | **АК жооптуулар** | **натыйжа** |
| **2-квартал** | | | | | |
| 1 | Апрель  май | Регламентти сессияда бекиттирүү | - | Төрага, орун басар | АК токтому кабыл алынат |
| 2 | май | **Иш план иштеп чыгуу жана сессияда бекиттирүү** | - | ТК төрагасы | Токтом менен бекитилет |
| 3 | май | МТС Көк-Ирим муниципалдык ишканасы менен Жайыт комитетинин 3 жылдык маалыматы боюнча   * АКнын туруктуу комиссиясынын маалыматын угуу. | **АӨ башчы,**  **МТС**  **М.Шабданбеков,**  **Кубатбек у Б** | ТК мүчөлөрү толук | Тиешелүү баа берилет жана тыянак чыгарылат, сессияда токтом кабыл алынат |
| 4 | май | * ФПЗтин жерлерин арендага берүү боюнча Жер маселелерин кароо комиссиясынын курамына депутаттарды сунуштоо, * ФПЗтин жерлери боюнча маалымат алуу | **АӨ башчы,**  **Жер адис** | ТК мүчөлөрү толук | Сессияда кароо, тиешелүу чечим кабыл алуу |
| 5 | май | Калктын сунуштамаларын эсепке алуу менен сугат сууга тарифти кароо жана сессияга алып чыгуу | АӨ башчы,  Мун. ишкананын директору | ТК мүчөлөрү толук | Суугат суу боюнча бирдей тарифти сессияга сунуштоо жана токтом кабыл алуу |
| 6 | май | Муниципалдык менчиктеги жерлер боюнча АӨ башчысын угуу.  Төм. долбоорлорду кароо :  - пайдаланнылбаган , кунарсыз, ээси жок жерлерди муниципалдык менчикке өткөрүү программаларын; | АӨ башчы,  Мун. ишкананын директору  Жер адис | ТК мүчөлөрү толук | Кийинки сессияга корутунду алып чыгуу |
| 3-квартал | | | | | |
| 7 | июль | Муниципалдык жолдордун жана эс алууга арналган жерлердин иштөөсүн камсыздоого багытталган чараларды жүзөгө ашыруу боюнча АӨ башчысынын маалыматын угуу: | АӨ башчы,  Инвестиция тартуучу,  Жер адис, | ТК мүчөлөрү толук | Сессияга катышуу |
| 8 | июль | Айылдык аймактагы иштердин жалпы абалы, жергиликтүү бюджеттин аткарылышы, айылдык аймактын социалдык-экономикалык өнүгүү программасынын аткарылышы жана калкты социалдык жактан коргоо тууралуу айыл өкмөт башчынын 6 айлык отчетун алуу | АӨ башчы тиешелүү кызматкерлери менен | ТК төрагасы, орун басары жана мүчөлөрү | Токтом кабыл алуу |
| 9 | июль | Иш-чаралардын графигине ылайык шайлоочулар менен жолугушуу жана аткарган иштер тууралуу маалымат берүү |  | ТК төрагасы, орун басары жана мүчөлөрү |  |
| 4-квартал | | | | | |
| 10 | сентябрь | Жерди пайдалануу боюнча маалыматтарды алуу | АӨ башчы  Жер адис | ТК төрагасы, орун басары жана мүчөлөрү |  |
| 11 | Август  сентябрь | Өзгөчө кырдаалдарды алдын-алуу жана жоюу боюнча маалымат алуу | АӨ башчы  ӨК боюнча адис | ТК төрагасы, орун басары жана мүчөлөрү |  |
| 12 | декабрь | 2024-жылдын жыйынтыгын эске алуу менен өз иш пландарынын долбоорлорун алдын ала карап чыгуу | - | төрага | Сессияда бекиттирүү |

**Айыл чарбасы боюнча туруктуу комиссиянын төрагасы: С.Топоев**

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№9 токтомуна 4-тиркеме

**Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясынын 2024-жылга иш планы**

|  |  |  |  |  |  |
| --- | --- | --- | --- | --- | --- |
| **№** | **Отурум өтүүчү айы, күнү** | **Каралуучу маселелер боюнча иш-чаралар** | **АӨ жооптуулар** | **АК жооптуулар** | **натыйжа** |
| **2-квартал** | | | | | |
| 1 | Апрель  май | Регламентти сессияда бекиттирүү | - | Төрага, орун басар | АК токтому кабыл алынат |
| 2 | май | **Иш план иштеп чыгуу жана сессияда бекиттирүү** | - | ТК төрагасы | Токтом менен бекитилет |
| 3 | май | МТС Көк-Ирим муниципалдык ишканасы менен Жайыт комитетинин 3 жылдык маалыматы боюнча   * АКнын туруктуу комиссиясынын маалыматын угуу. | **АӨ башчы,**  **МТС**  **М.Шабданбеков,**  **Кубатбек у Б** | ТК мүчөлөрү толук | Тиешелүү баа берилет жана тыянак чыгарылат, сессияда токтом кабыл алынат |
| 4 | май | ФПЗтин жерлери үчүн ижара акысынан түшкөн каражаттар жана алардын пайдаланылышы тууралуу АӨ башчысынын отчетун угуу.   * Түз берүү жолу менен ФПЗ жерлеринин зонасынан экономикалык жактан жагымдуу болгон жерлерди берүү үчүн социалдык багыттагы субъекттерди, аз камсыздалган үй-бүлөлөрдү жана АА аймагында жашаган жарандардын тизмесин кароо жана бекитүү. * ФПЗтин жерлерин арендага берүү боюнча Жер маселелерин кароо комиссиясынын курамына депутаттарды сунуштоо, | **АӨ башчы,**  **Жер адис**  **Соц адис** | ТК мүчөлөрү толук | Аз камсыз үй-бүлөөлөргө аренда жерлеринин 25% берилет, сессиянын токтомун кабыл алуу |
| 3-квартал | | | | | |
| 5 | июль | Тиричилик калдыктарын жыйноо, чыгаруу жана жок кылуу боюнча АӨ башчысынын маалыматын угуу;  Монополияга каршы орган менен макулдашуудан кийин таштанды чыгаруу үчүн тарифти карап чыгуу жана сессияда бекитүү | **АӨ башчы,**  **Жер адис** | **ТК төрагасы, орун басары** | Сессияга кароо |
| 6 | июль | Муниципалдык жолдордун жана эс алууга арналган жерлердин иштөөсүн камсыздоого багытталган чараларды жүзөгө ашыруу боюнча АӨ башчысынын маалыматын угуу: | **АӨ башчы,**  **Орун басар-жооптуу катчы,**  **Инвестиция тартуучу,**  **Жер адис,** | **ТК төрагасы, орун басары** | Сессияда кароо |
| 7 | июль | Коомдук тартипти коргоо жана укук бузууларды болтурбоо маселелери боюнча төмөндөгүлөрдүн маалыматтарын угуу:  - АӨ башчысынын  - Социалдык иштер боюнча башкы адистин,  АА аймагында укук бузуулардын болтурбоо тууралуу программалардын долбоорун карап чыгуу | **АӨ башчы,**  **Орун басар-катчы,**  **Участкалык инспектор,**  **Айыл башчы**  **Соц кызматкер** | **ТК төрагасы, орун басары** | Тиешелүү баа берилет жана тыянак чыгарылат, сессияда токтом кабыл алынат |
| 8 | июль | Айылдык аймактагы иштердин жалпы абалы, жергиликтүү бюджеттин аткарылышы, айылдык аймактын социалдык-экономикалык өнүгүү программасынын аткарылышы жана калкты социалдык жактан коргоо тууралуу айыл өкмөт башчынын 6 айлык отчетун алуу | **АӨ жалпы жамаатынын маалыматын алуу** | **ТК төрагасы, орун басары** | Айыл өкмөт башчысынын 6 айлык ишине баа берилет, тиешелүү токтом кабыл алынат |
| 9 | июль | Иш-чаралардын графигине ылайык шайлоочулар менен жолугушуу жана аткарган иштер тууралуу маалымат берүү |  | **ТК төрагасы, орун басары жана мүчөлөрү** | **Шайлоочулар менен жолугушуу** |
| 10 | август | Күзгү-кышкы мезгилге даярдык көрүү маселеси боюнча маалыматтарды алуу | **АО,**  **ФЭБ башчы** | **ТК төрагасы, орун басары жана мүчөлөрү** |  |
| **4-квартал** | | | | | |
| 11 | декабрь | АКтин, АӨнүн адистеринин жергиликтүү маанидеги маселелерди чечүүгө жигердүү катышкан жана айылдык аймактын өнүгүшүнө олуттуу салым кошкон жарандарды жылдын жыйынтыгы менен сыйлоо жөнүндө | **АӨ башчы**  **Орун басар**  **Соц кызматкер** | **ТК төрагасы, орун басары жана мүчөлөрү** | **Сессияда кароо** |
|  | декабрь | 2024-жылдын жыйынтыгын эске алуу менен өз иш пландарынын долбоорлорун алдын ала карап чыгуу | **-** | **ТК төрагасы, орун басары жана мүчөлөрү** |  |

**Жергиликтүү өз алдынча башкарууну өнүктүрүү боюнча туруктуу комиссиянын төрайымы: К. Манапбаева**

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№9 токтомуна 5-тиркеме

**Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясынын 2024-жылга иш планы**

|  |  |  |  |  |  |
| --- | --- | --- | --- | --- | --- |
| **№** | **Отурум өтүүчү айы, күнү** | **Каралуучу маселелер боюнча иш-чаралар** | **АӨ жооптуулар** | **АК жооптуулар** | **натыйжа** |
| **2-квартал** | | | | | |
| 1 | Апрель  май | Регламентти сессияда бекиттирүү | - | Төрага, орун басар | АК токтому кабыл алынат |
| 2 | май | **Иш план иштеп чыгуу жана сессияда бекиттирүү** | - | ТК төрагасы | Токтом менен бекитилет |
| 3 | май | МТС Көк-Ирим муниципалдык ишканасы менен Жайыт комитетинин 3 жылдык маалыматы боюнча   * АКнын туруктуу комиссиясынын маалыматын угуу. | **АӨ башчы,**  **МТС**  **М.Шабданбеков,**  **Кубатбек у Б** | ТК мүчөлөрү толук | Тиешелүү баа берилет жана тыянак чыгарылат, сессияда токтом кабыл алынат |
| 4 | май | ФПЗтин жерлери үчүн ижара акысынан түшкөн каражаттар жана алардын пайдаланылышы тууралуу АӨ башчысынын отчетун угуу.  Түз берүү жолу менен ФПЗтин жерлеринин зонасынан экономикалык жактан жагымдуу болгон жерлерди берүү үчүн социалдык багыттагы субъекттерди, аз камсыздалган үй-бүлөлөрдү жана АА аймагында жашаган жарандардын тизмесин кароо  ФПЗтин жерлери боюнча Жер комиссиясынын курамын бекитүү. | **АӨ башчы,**  **Жер адис,**  **социалдык иштер боюнча башкы адис,**  **Юрис** | **ТК төрагасы, орун басары жана мүчөлөрү** | **ФПЗтин жерлеринин көлөмү жана түз берүүгө берилген тургундардын тизмеси такталат жана кезектеги сессияга сунушталат** |
| 5 | май | Муниципалдык менчиктеги жерлер боюнча АӨ башчысын угуу.  Төм. долбоорлорду кароо :  - пайдаланнылбаган , кунарсыз, ээси жок жерлерди муниципалдык менчикке өткөрүү программаларын; | **АӨ башчы,**  **Жер адис,** | **ТК төрагасы, орун басары жана мүчөлөрү** | **Айыл чарбасы боюнча туруктуу комиссиясы менен биргеликте иш алып баруу, мыйзамдуулугун кароо** |
| **3-квартал** | | | | | |
| 6 | июль | Тиричилик калдыктарын жыйноо, чыгаруу жана жок кылуу боюнча төм.:  - АӨ башчысынын маалыматын угуу;  Монополияга каршы орган менен макулдашуудан кийин таштанды чыгаруу үчүн тарифти карап чыгуу | **АӨ башчы,**  **Жер адис**  **Соц адис** | **ТК төрагасы, орун басары жана мүчөлөрү** | **Айыл аймакта тазалык сакталат,**  **Атайын токтом кабыл алынат** |
| 7 | июль | Коомдук тартипти коргоо жана укук бузууларды болтурбоо маселелери боюнча төмөндөгүлөрдүн маалыматтарын угуу:  - АӨ башчысынын  - Социалдык иштер боюнча башкы адистин,  АА аймагында укук бузуулардын болтурбоо тууралуу программалардын долбоорун карап чыгуу | **АӨ башчы,**  **Орун басар-катчы,**  **Участкалык инспектор,**  **Айыл башчы**  **Соц кызматкер** | **ТК төрагасы, орун басары жана мүчөлөрү** | Тиешелүү баа берилет жана тыянак чыгарылат, сессияда токтом кабыл алынат |
| 8 | июль | Айылдык аймактагы иштердин жалпы абалы, жергиликтүү бюджеттин аткарылышы, айылдык аймактын социалдык-экономикалык өнүгүү программасынын аткарылышы жана калкты социалдык жактан коргоо тууралуу айыл өкмөт башчынын 6 айлык отчетун алуу | **АӨ жалпы жамаатынын маалыматын алуу** | **ТК төрагасы, орун басары жана мүчөлөрү** | **АӨ башчысынын отчетун угуу боюнча сессияга катышуу, тиешелүү токтом кабыл алуу** |
| 9 | июль | Иш-чаралардын графигине ылайык шайлоочулар менен жолугушуу жана аткарган иштер тууралуу маалымат берүү | **-** | **ТК төрагасы, орун басары жана мүчөлөрү** | **Шайлоочулар менен жолугушуу өтөт** |
| 10 | июль | Жергиликтүү бюджеттин долбоору боюнча маалымат алуу жана сессияга катышуу | **-** | **ТК төрагасы, орун басары жана мүчөлөрү** | **Кезектеги сессияга катышуу** |
| 11 | Август  сентябрь | Күзгү-кышкы мезгилге даярдык көрүү маселеси боюнча маалыматтарды алуу | **АӨ башчы,**  **ФЭБ башчы** | **ТК төрагасы, орун басары жана мүчөлөрү** | **Кезектеги сессияга катышуу** |
| **4-квартал** | | | | | |
| 12 | сентябрь | Жерди пайдалануу, архитектуранын нормаларын сактоо, жер казынасын пайдалануу маселелери боюнча маалыматтарды алуу | АӨ башчы,  Орун басар-жооптуу катчы,  Жер адис,  Юрист | **ТК төрагасы, орун басары жана мүчөлөрү** | **Кезектеги сессияга катышуу** |
| 13 | сентябрь | Өзгөчө кырдаалдарды алдын-алуу жана жоюу боюнча маалымат алуу | АӨ башчы  ӨК боюнча адис | **ТК төрагасы, орун басары жана мүчөлөрү** | **Кезектеги сессияга катышуу** |
| 14 | декабрь | 2024-жылдын жыйынтыгын эске алуу менен өз иш пландарынын долбоорлорун алдын ала карап чыгуу | - | **ТК төрагасы, орун басары жана мүчөлөрү** | **Сессияга сунуштоо** |

**Мыйзамдуулук боюнча туруктуу комиссиянын төрагасы: А.Эпеев**

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛУСУ**  **ТОГУЗ-ТОРО РАЙОНУ**  **АТАЙ АЙЫЛ**  **АЙМАГЫНЫН АЙЫЛДЫК**  **КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **ТОГУЗ-ТОРОУСКИЙ РАЙОН**  **АЙЫЛНЫЙ КЕҢЕШ**  **АТАЙСКОГО**  **АЙЫЛНОГО АЙМАКА** |

Атай айыл аймагынын айылдык кеңешинин V чакырылышынын депутаттарынын кезектеги ачык IV сессиясынын

№ 8 ТОКТОМУ

20. 05. 2024-жыл Арал айылы

“Атай айыл аймагынын айылдык кеңешинин регламентин кабыл алуу жөнүндөгү”

Кыргыз Республикасынын “Жергиликтүү мамлекеттик администрация жана жергиликтүү өз алдынча башкаруу органдары жөнүндө” мыйзамынын 34-беренесинин 9-пункттуна ылайык, регламенттин долбоорун угуп жана талкуулап, Атай айыл аймагынын айылдык кеңешинин кезектеги чакырылган ачык IV сессиясы

ТОКТОМ КЫЛАТ:

1. Атай айыл аймагынын айылдык кеңешинин регламенти кабыл алынсын.
2. Кабыл алынган токтом жалпыга маалымдоо каражаттарында жарыялансын.
3. Жалпыга маалымдоо каражаттарына жарыялоо жана ченемдик укуктук актылардын мамлекеттик реестрине киргизүү жагы Атай айыл аймагынын айылдык кеңешинин жооптуу катчысы Н.Нарматовага милдеттендирилсин.
4. Токтомдун аткарылышын көзөмөлдөө жагы Атай айыл аймагынын айылдык кеңешинин мыйзамдуулук, укук тартибин сактоо, жарандардын укугун, кызыкчылыгын коргоо, муниципиалдык менчик, регламент, депутаттык этика жана мандат боюнча туруктуу комиссиясынын төрагасы А.Эпеевке жүктөлсүн.

Атай айыл аймагынын

айылдык кеңешинин

төрагасынын орун басары: Н.Мейманбеков

Атай айыл аймагынын айылдык

кеӊешинин V чакырылышынын

депутаттарынын 20.05.2024-жылдагы

кезектеги ачык IV сессиясынын

№8 токтому менен бекитилди

**АТАЙ АЙЫЛ АЙМАГЫНЫН АЙЫЛДЫК КЕҢЕШИНИН РЕГЛАМЕНТИ**

I Бөлүм. Жергиликтүү кеңештин ишинин негиздери

III Бөлүм. Жергиликтүү кеңештин ишин уюштуруу

IV Бөлүм. Жергиликтүү кеңештин ченем жаратуу иши. жергиликтүү кеңештин токтомдорун даярдоонун, киргизүүнүн, кароонун жана кабыл алуунун тартиби

V Бөлүм. Жергиликтүү кеңештин айрым ыйгарым укуктарын ишке ашыруунун тартиби

VI Бөлүм. Депутаттардын   шайлоочулар  менен болгон  байланышы. депутаттык суроо талап

VII Бөлүм. Жергиликтүү кеңештин ишмердүүлүгүнүн айкындуулугу

VIII Бөлүм. Жергиликтүү кеңештин аппараты/жооптуу катчысы

Бул Регламент Кыргыз Республикасынын Конституциясынын, “Жергиликтүү мамлекеттик администрация жана жергиликтүү өз алдынча башкаруу органдары жөнүндө”, “Жергиликтүү кеңештердин депутаттарын шайлоо жөнүндө”, “Жергиликтүү кеңештердин депутаттарынын статусу жөнүндө”, “Кыргыз Республикасынын ченемдик укуктук актылары жөнүндө” Кыргыз Республикасынын мыйзамдарынын жана Кыргыз Республикасынын башка ченемдик укуктук актыларынын негизинде иштелип чыккан жана Кыргыз Республикасынын мыйзамдарында каралган жергиликтүү кеңештин иштерин уюштуруунун жана алардын ыйгарым укуктарын ишке ашыруунун тартибин белгилейт.

**I БӨЛҮМ. ЖЕРГИЛИКТҮҮ КЕҢЕШТИН ИШИНИН НЕГИЗДЕРИ**

**1-глава. Жалпы жоболор**

1.1 Атай айыл аймагынын айылдык кеңеши (мындан ары – жергиликтүү кеңеш) - мыйзамдарда белгиленген тартипте жана санда жергиликтүү коомдоштук тарабынан 4 жылдык мөөнөткө шайланган 22 депутаттардан турган, өзүнүн ишин коллегиялык негизде жүзөгө ашырган, жергиликтүү өз алдынча башкаруунун өкүлчүлүктүү органы.

1.2. Сессиялар, туруктуу жана убактылуу комиссиялардын жыйындары, депутаттык жана бюджеттик угуулар, кеңештин иши менен байланышкан башка иш-чаралар жергиликтүү кеңештин ишинин формалары болуп эсептелинет.

1.3. Жергиликтүү кеңештин иши мыйзамдуулук, коллегиялдуулук, обьективдүүлүк, маселелерди талкуулоону жана чечимдерди кабыл алууну эркин жүргүзүү принциптерине негизделет.

1.4. Жергиликтүү кеңеш Кыргыз Республикасынын мыйзамдарына каралган анын функцияларына жана ыйгарым укуктарына тийиштүү маселелерди өз алдынча чечет, өзү тарабынан кабыл алынган чечимдердин аткарылышына көзөмөл жүргүзөт жана аткарылышын камсыз кылат.

1.5. Жергиликтүү кеңештин Регламенти Кыргыз Республикасынын мыйзамы тарабынан каралган ыйгарым укуктарды жергиликтүү кеңеш тарабынан жүзөгө ашыруу тартибин жана жол-жобосун, анын ишин уюштурууну аныктайт.

1.6. Жергиликтүү кеңеш мөөрү жана символикалары бар бланктары, банктык мекемелерде эсептик счету, жеке мүлкү бар, өз милдеттери боюнча жооп бере алган юридикалык жак, мүлктүк жана мүлктүк эмес укуктарын жана милдеттерин ишке ашыра алат, сотто жооп берүүчү жана дооматчы боло алат.

**2-глава. Жергиликтүү кеңештин компетенциясына кирген маселелер**

2.1. Жергиликтүү кеңеш Кыргыз Республикасынын мыйзамдарында аныкталган ыйгарым укуктарынын чегинде, ушул регламентте белгиленген тартипте алар боюнча маселелерди кароого жана чечим кабыл алууга укуктуу.

2.2. Жергиликтүү кеңештин сессиясында төмөнкүдөй маселелер чечилет:

1) жергиликтүү маанидеги маселелерди чечүүнүн тартибин белгилөө;

2) жергиликтүү бюджетти жана анын аткарылышы жөнүндө отчетту бекитүү, ошондой эле бюджеттин аткарылышынын жүрүшү жана бюджеттен тышкаркы фонддорду пайдалануу жөнүндө маалыматты угуу;

3) аймакты социалдык-экономикалык жактан өнүктүрүүнүн жана калкты социалдык жактан коргоонун программаларын бекитүү, программалардын аткарылышы жөнүндө отчетту угуу;

4) жергиликтүү салыктарды, жыйымдарды жана алар боюнча жеңилдиктерди киргизүү, ошондой эле мыйзамдарда каралган учурларда алар боюнча ставкаларды аныктоо;

5) муниципалдык менчикти пайдалануу жана тескөө тартибин бекитүү, муниципалдык менчикти пайдаланууга көзөмөлдү ишке ашыруу:

а) муниципалдык менчик обьектилеринин реестрин бекитүү;

б) муниципалдык менчиктин объектилерин менчиктештирүү программасын бекитүү;

в) муниципалдык менчик обьектилерин ипотекага же күрөөгө коюуга макулдук берүү;

г) муниципалдык менчик обьектилерин сатууга, объектилерди муниципалдык менчикке сатып алууга макулдук берүү;

д) муниципалдык менчикти эсептен чыгаруунун тартибин белгилөө.

6) жергиликтүү өз алдынча башкаруунун аткаруу органынын иши жөнүндө жергиликтүү өз алдынча башкаруунун аткаруу органынын башчысынын отчетун угуу;

7) тиешелүү мамлекеттик органдардын кароосуна киргизүү максатында административдик-аймактык түзүлүш боюнча сунуштарды иштеп чыгуу;

8) кеңештин төрагасын, анын орун басарын шайлоо, аларды кызмат орундарынан бошотуу, кеңештин төрагасынын мыйзамдарга карама-каршы келген чечимдерин жокко чыгаруу;

9) кеңештин регламентин кабыл алуу;

10) жергиликтүү кеңештин жылдык иш планын бекитүү;

11) жергиликтүү кеңештин туруктуу (убактылуу) комиссияларын түзүү жана жоюу, туруктуу (убактылуу) комиссиялардын жеке курамын бекитүү жана алардын курамына өзгөртүүлөрдү киргизүү, отчетторун угуу;

12) өз чечимдеринин аткарылышына көзөмөлдүк кылуу;

13) муздак сууну, канализацияны, жылуулук менен жабдууну пайдалануунун, ошондой эле мыйзамдарга ылайык турмуш-тиричиликтин катуу калдыктарын чогултуунун, ташып чыгаруунун жана жок кылуунун тарифтерин бекитүү;

14) алкоголдук ичимдиктерди жана тамеки буюмдарын сатуу убактысы жана жери боюнча чектөөлөрдү тыюу салууга чейин белгилөө;

15) расымдык иш-чараларды өткөрүү эрежелерин бекитүү;

16) ирригациялык тармактарды, үйдү жана үй жанындагы участкаларды күтүү тартибин белгилөө;

17) бюджетти, аймакты социалдык-экономикалык өнүктүрүү жана калкты социалдык коргоо программаларын жана анын компетенциясына кирген башка маселелерди аткарбагандыгынан улам жергиликтүү өз алдыча башкаруунун аткаруу органынын башчысынын ээлеген кызматына шайкештиги жөнүндө маселени кароо тууралуу сунуш киргизүү;

18) жергиликтүү өз алдынча башкаруунун аткаруу органынын башчысына ишенбестик билдирүү;

19) аймагында көрктөндүрүү, соода, сырткы жарнактарды жана маалыматтарды жайгаштыруу эрежелерин бекитүү;

20) башка жергиликтүү кеңештер менен кызматташуу жана тажрыйба алмашуу боюнча иштерди уюштуруу;

21) жергиликтүү коомдоштуктардын тарыхый жана маданий салттарын сактоо жана өнүктүрүү, маданияттын муниципалдык мекемелерин өнүктүрүү боюнча иш-чаралардын планын бекитүү;

22) аймагында айлана-чөйрөнү коргоо жана санитардык тазалоону контролдоо, тазалыкты жана тартипти сактоо боюнча иш-чаралардын планын бекитүү;

23) келишимдин негизинде жергиликтүү өз алдынча башкару органдарына мамлекеттик ыйгарым укуктар өткөрүлүп берилген учурда мамлекеттик органдар жана жергилктүү өз алдынча башкаруу органдары менен бирдикте келишимдин шарттарын бекитүү, ошондой эле келишимде жана Кыргыз Республикасынын мыйзамдарында каралган тартипте жана учурларда мамлекеттик ыйгарым укуктарды өткөрүп берүү жөнүндө келишимди токтотуу же токтото туруу жөнүндө чечимдерди кабыл алуу;

24) жергиликтүү кеңештин депутаттарынын өз шайлоочуларына отчет берүүсү, шайлоочулардын суроо-талаптарын аткаруу жана шайлоочулар менен иштөө боюнча иш-чаралардын ар жылдык планын бекитүү, депутаттардын отчетун угуу;

25) жергиликтүү маанидеги маселелер боюнча жыйындарды, коомдук угууларды, курултайларды өткөрүү боюнча ар жылдык планын бекитүү;

26) жайыт жерлерин пайдалануу боюнча жамааттардын ар жылдык планын, жайыт жерлерин пайдалануу укугу үчүн акынын өлчөмүн бекитүү, алардын аткарылышы боюнча отчетторду угуу;

27) жергиликтүү коомдоштуктун Уставын бекитүү, анын жоболорунун аткарылышын көзөмөлдөө;

28) аймактын артыкчылыктуу көйгөйлөрүн аныктоо жана аларды биргеликте чечүү максатында аткаруу органдары менен бирдикте активдүү жарандарды, демилгечи топторду, жамааттарды, коомдук бирикмелерди, жаштарды, бизнес коомдоштуктарын жана башка кызыкдар жактарды тартуу боюнча иштерди жүргүзүү;

29) кызмат көрсөтүүгө баа берүүнү жүргүзүүнүн усулун, жергиликтүү бюджеттин каржаттарынын, жергиликтүү коомдоштуктун, донордук уюмдардын салымдарынын эсебинен жүзөгө ашырылуучу жергиликтүү демилгелерди, долбоорлорду, программаларды бекитүү, ошондой эле кошмо мониторингдин жана баа берүүнүн топтору, анын курамы жөнүндө жобону бекитүү жана ошол топтордун сунуштарынын негизинде тийиштүү чараларды кабыл алуу;

30) өзүнүн карамагына кирген маселелер боюнча коомдук пикирди эсепке алуу үчүн коомдук угууларды өткөрүү, алардын жыйынтыгы боюнча көрүлүүчү чараларды аткарууну аткаруу органынын башчысына тапшыруу;

31) депутаттардын өздөрүнүн ыйгарым укуктарын жүзөгө ашыруусуна көмөктөшүү үчүн жергиликтүү кеңештердин депутаттарынын коомдук башталыштагы коомдук жардамчыларын тартуунун тартибин бекитүү;

32) мыйзамдарга ылайык башка маселелерди чечүү.

**3-глава. Жергиликтүү кеңештин төрагасы жана аны шайлоонун тартиби**

3.1. Жергиликтүү кеңештин төрагасы тиешелүү жергиликтүү кеңештин сессиясында кеңештин депутаттарынын ичинен жашыруун добуш менен жергиликтүү кеңештин ыйгарым укуктарынын мөөнөтүнө шайланат.

3.2. Жергиликтүү кеңештин төрагасынын кызмат ордуна шайлоо үчүн талапкерди көрсөтүү укугу төмөндөгүлөргө таандык:

- саны 5 депутаттан кем эмес депутаттык топко.

Ар бир депутаттардын тобу бир талапкерди көрсөтүүгө укугу бар.

3.3. Жергиликтүү кеңештин төрагасынын кызмат ордуна талапкерди көрсөтүү алар талапкер кылып сунуштаган депутатты көрсөтүү жөнүндө төрагалык кылуучуга арыз берүү жолу аркылуу жүргүзүлөт.

3.4. Өзүн өзү көрсөтүү жана талапкерлерди көрсөтүү жөнүндө арыздар төрагалык кылуучу тарабынан күбөлөндүрүлөт жана аларды жашыруун добуш берүү үчүн бюллетенге киргизүү үчүн эсептөө комиссиясына берилет.

3.5. Жергиликтүү кеңештин төрагасынын кызмат ордуна талапкер депутаттардын алдында чыгып сүйлөйт, алардын суроолоруна жооп берет.

Чыгып сүйлөө үчүн ага\_**5** \_мүнөткө, суроолорго жооп берүү үчүн\_**3\_** мүнөткө, корутунду сөз сүйлөө үчүн \_**2**\_мүнөткө чейин сөз берилет.

3.6. Жергиликтүү кеңештин төрагасынын кызмат ордуна талапкерди колдоп же ага каршы чыгып сүйлөөнү каалаган депутаттарга сөз сүйлөө үчүн \_\_**5**\_мүнөткө чейин убакыт берилет.

3.7. Жергиликтүү кеңештин төрагасынын кызмат ордуна талапкер добуш берүү жол-жоболору башталгангана чейин өзүн өзү алып кое алат, бул тууралуу төрагалык кылуучуга добуш бергенге чейин өзүнүн тапкерлигин алып коюу жөнүндө арызын жөнөтөт. Өзүн өзү алып коюу добуш берүүсүз кабыл алынат.

3.8. Талкуулоо токтотулгандан кийин эсептөө комиссиясы жергиликтүү кеңештин төрагасынын кызмат ордуна талапкерлердин фамилияларын жашыруун добуш берүү үчүн бюллетенге киргизет.

3.9. Жергиликтүү кеңештин депутаттарынын жалпы санынын көпчүлүк добушун алган талапкер жергиликтүү кеңештин төрагасынын кызмат ордуна шайланды деп эсептелинет.

Эгерде:

- бир талапкер көрсөтүлүп, ал депутаттардын жалпы санынын көпчүлүк добушун ала албаса, талапкерлерди жаңыдан көрсөтүү жүргүзүлөт;

- эки талапкер көрсөтүлүп жана алардын бири да депутаттардын жалпы санынын көпчүлүк добушун ала албаса, добуштардын көпчүлүк санын алган бир талапкер боюнча добуш берүүнүн экинчи туру өткөрүлөт. Эгерде биринчи турда эки талапкер тең депутаттардын добуштарынын тең санын алышса, талапкерлерди жаңыдан көрсөтүү жүргүзүлөт;

- эки талапкерден көп көрсөтүлүп жана алардын бири да депутаттарынын жалпы санынын көпчүлүк добушун ала албаса, добуштардын көпчүлүк санын алган эки талапкер боюнча добуш берүүнүн экинчи туру өткөрүлөт. Эгерде биринчи турда талапкерлердин бири добуштардын көп санын алса, ал эми кийинки эки талапкер добуштардын тең санын алышса, добуштардын көпчүлүк санын алган бир талапкер боюнча добуш берүүнүн экинчи туру өткөрүлөт. Эгерде биринчи турда талапкерлердин экөөсү добуштардын тең көп санын алышса, ал эми кийинки талапкерлер добуштардын аз санын алышса, добуштардын көпчүлүк санын тең алган эки талапкер боюнча добуш берүүнүн экинчи туру өткөрүлөт. Эгерде биринчи турда бардык талапкерлер добуштардын тең санын алышса, талапкерлерди жаңыдан көрсөтүү жүргүзүлөт.

3.10. Талапкерлерди (же жаңы талапкерлерди) көрсөтүү менен кайрадан шайлоо жергиликтүү кеңештин эрки боюнча биринчи сессиянын күнүндө же башка күнү, бирок биринчи сессиянын күнүнөн баштап 5 календардык күндөн кеч эмес өткөрүлөт.

**4-глава. Жергиликтүү кеңештин төрагасынын ыйгарым укуктары**

4.1. Жергиликтүү кеңештин төрагасы:

4.1.1. жергиликтүү кеңештин сессияларын чакырат жана алып барат;

4.1.2. жергиликтүү кеңештин иш планын бекитүү үчүн сессияга чыгарат;

4.1.3. жергиликтүү кеңештин сессияларын даярдоого жалпы жетекчилик жүргүзөт, маселелерди алдын ала кароо үчүн жана алар боюнча тийиштүү корутундуларды (чечимдерди) чыгарып жергиликтүү кеңештин сессиясына киргизүү үчүн туруктуу комиссияларга жөнөтөт;

4.1.4. жергиликтүү кеңештин сессиясынын кароосуна чыгарылган маселелердин даярдыгын контролдойт;

4.1.5. жергиликтүү кеңештин сессиясынын күн тартибин түзөт;

4.1.6. жергиликтүү кеңештин токтомдоруна кол коет жана алардын жарыяланышына жана аткарылышына контролдоону уюштурат;

4.1.7. жергиликтүү кеңештин туруктуу жана убактылуу комиссияларынын ишин координациялайт;

4.1.8. катталган депутаттык топтордун ишине көмөктөшөт, алардын ишин координациялайт;

4.1.9. жергиликтүү кеңештин төрагасынын орун басарынын/орун басарларынын жана туруктуу (убактылуу) комиссияларынын төрагаларынын өз милдеттерин аткаруусун контролдойт;

4.1.10. депутаттарга өздөрүнүн ыйгарым укуктарын жүзөгө ашырууга, жарандарды кабыл алуусуна, шайлоочулардын алдында отчет берүүсүнө көмөктөшөт, аларды маалыматтар менен камсыз кылат, депутаттардын укуктарын жана милдеттерин жүзөгө ашырууга байланышкан маселелерди карайт;

4.1.11. жергиликтүү кеңештин жана анын органдарынын ишинин ачык-айкындыгын камсыз кылат;

4.1.12. мамлекеттик органдар, жергиликтүү өз алдынча башкаруу органдары, коомдук бирикмелер жана жарандар менен болгон мамиледе жергиликтүү кеңештин атынан чыгат;

4.1.13. жергиликтүү кеңештин жергиликтүү коомдоштуктар, аймактык коомдук өзүн өзү башкаруу органдары, мамлекеттик органдардын аймактык бөлүмчөлөрү жана тиешелүү аймакта жайгашкан башка юридикалык жактар менен өз ара аракеттерин уюштурат;

4.1.14. жергиликтүү кеңештин, анын органдарынын абройун, депутаттардын ар-намысын жана кадыр-баркын коргоо жана сактоо боюнча чараларды кабыл алат;

4.1.15. Кыргыз Республикасынын мамлекеттик сыйлыктары менен сыйлоо жөнүндө, Кыргыз Республикасынын ардак наамдарын ыйгаруу тууралуу сунуштайт;

4.1.16. ушул Регламентке жана башка ченемдик укуктук актыларга ылайык башка маселелерди чечет.

4.2. Жергиликтүү кеңештин төрагасы өзүнүн компетенциясынын чектеринде тескеме чыгарат. Төраганын тескемеси Кыргыз Республикасынын мыйзамдарына карма каршы келген учурда, ал жергиликтүү кеңештин сессиясында депутаттар аркылуу жокко чыгарылышы мүмкүн.

**5-глава. Жергиликтүү кеңештин төрагасынын орун басары**

5.1. Жергиликтүү кеңештин төрагасынын орун басары жергиликтүү кеңештин ыйгарым укугунун мөөнөтүнө төраганын альтернативалык түрдө берген сунушу боюнча жергиликтүү кеңештин сессиясында депутаттардын ичинен жашыруун добуш берүү аркылуу депутаттардын жалпы санынын көпчүлүк добушу менен шайланат.

Жергиликтүү кеңештин төрагасынын \_ орун басары болот.

5.2. Жергиликтүү кеңештин төрагасынын орун басарынын кызмат ордуна талапкерлерди шайлоо тартиби жана добуш берүүнүн башка жол-жоболук маселелери жергиликтүү кеңештин төрагасы үчүн белгиленген тартипте ишке ашырылат.

5.3. Жергиликтүү кеңештин төрагасынын орун басары өз ишин коомдук башталышта аткарат.

Жергиликтүү кеңештин төрагасынын орун басары жергиликтүү кеңештин төрагасын алмаштырган учурда Мыйзамда каралган учурларда жергиликтүү кеңештин төрагасына төлөнүүчү компенсациянын суммасынан 50 пайыз өлчөмүндө компенсация алат.

5.4. Жергиликтүү кеңештин төрагасынын орун басары:

5.4.1. жергиликтүү кеңештин төрагасынын тапшырмаларын аткарат;

5.4.2. жергиликтүү кеңештин төрагасы жок болгон учурда же ал өзүнүн иш-милдеттерин аткарууга мүмкүн болбой калган учурда жергиликтүү кеңештин төрагасынын иш-милдеттерин аткарат, ошондой эле жергиликтүү кеңештин төрагасынын тапшыруусу боюнча жергиликтүү кеңештин сессияларын алып барат;

5.4.3. жергиликтүү кеңештин туруктуу комиссияларынын ишин уюштурат жана багыттайт, алардын өз ара аракеттерин координациялайт;

5.4.4. жергиликтүү кеңеш тарабынан түзүлгөн убактылуу комиссиялардын ишине жетекчиликти ишке ашырат же координациялайт;

5.4.5. аймакта жайгашкан жергиликтүү коомдоштуктар жана башка юридикалык жактар менен тыгыз байланышты жүргүзөт;

5.4.6. жергиликтүү кеңештин, анын комиссияларынын компетенциясына кирген маселелерге арналган иш-чараларга катышат;

5.4.7. жергиликтүү кеңештин туруктуу комиссияларынын төрагалары менен бирдикте жергиликтүү кеңеш кабыл алган чечимдердин, жергиликтүү жамааттын Уставынын аткарылышын контролдоону камсыз кылат;

5.4.8. ушул Регламентте жана башка ченемдик укуктук актыларда белгиленген башка иш-милдеттерди аткарат.

**6-глава. Жергиликтүү кеңештин төрагасынын жана анын орун басарынын ыйгарым укуктарын мөөнөтүнөн мурда токтотуу**

6.1. Жергиликтүү кеңештин төрагасы жана анын орун басары алардын жеке өтүнүчү боюнча, ошондой эле алар өздөрүнүн милдеттерин аткара албай калган шарттарга байланыштуу ыйгарым укуктарын мөөнөтүнөн мурда токтотот.

6.2. Өз каалоолору боюнча жергиликтүү кеңештин төрагасынын жана анын орун басарынын ыйгарым укуктарын мөөнөтүнөн мурда токтотуу жөнүндө маселе алардын өздөрүнөн арыздар келип түшкөндө, ошондой эле депутаттардын жалпы санынын үчтөн биринен кем эмесинин демилгеси боюнча каралат.

6.3. Өз каалоолору боюнча жергиликтүү кеңештин төрагасынын же анын орун басарынын ыйгарым укуктарын мөөнөтүнөн мурда токтотуу жөнүндө токтом ачык добуш берүү (же депутаттардын каалоосу боюнча жашыруун добуш берүү) аркылуу жергиликтүү кеңештин депутаттарынын жалпы санынын көпчүлүк добушу менен кабыл алынат.

6.4. Өздөрүнүн милдеттерин аткарбаган же талаптагыдай аткарбаган учурда жергиликтүү кеңештин сессиясында жашыруун (же ачык) добуш берүү жолу менен жергиликтүү кеңештин төрагасы, төрагасынын орун басары ээлеген кызмат ордунан мөөнөтүнөн мурда бошотулушу мүмкүн. Жергиликтүү кеңештин төрагасын, төраганын орун басарынын мөөнөтүнөн мурда бошотуу тууралуу маселе жергиликтүү кеңештин депутаттарынын жалпы санынын үчтөн биринин демилгеси боюнча киргизилиши мүмкүн.

6.5. Жергиликтүү кеңештин төрагасын мөөнөтүнөн мурда бошотуу тууралуу чечим жергиликтүү кеңештин депутаттарынын жалпы санынын үчтөн экиси добуш берсе, кабыл алынды деп эсептелинет. Жергиликтүү кеңештин төрагасын мөөнөтүнөн мурда бошотуу боюнча жашыруун (же ачык) добуш берүү ушул Регламентте белгиленген тартипте жүргүзүлөт.

6.6. Жергиликтүү кеңештин төрагасынын орун басарын мөөнөтүнөн мурда бошотуу тууралуу чечим, жергиликтүү кенештин депутаттарынын жалпы санынын көпчүлүгу добуш берсе, кабыл алынды деп эсептелинет. Жергиликтүү кеңештин төрагасынын орун басарын мөөнөтүнөн мурда бошотуу боюнча жашыруун (же ачык) добуш берүү ушул Регламентте белгиленген тартипте жүргүзүлөт.

**7-глава. Жергиликтүү кеңештин туруктуу комиссиялары**

7.1. Кеңештин карамагына кирген маселелерди алдын ала кароо жана даярдоо үчүн, ошондой эле кеңештин чечимдерин жүзөгө ашырууга катышуу, аймагында жайгашкан мекемелердин жана уюмдардын ошол чечимдерди аткарышын контролдоо үчүн жергиликтүү кеңеш туруктуу комиссияларды түзөт.

7.2. Туруктуу комиссиялар жергиликтүү кеңештин түзүмдүк бөлүгү болуп саналат жана жергиликтүү кеңештин ыйгарым укугунун мөөнөтүнө жергиликтүү кеңештин токтому менен түзүлөт.

7.3. Туруктуу комиссиялардын тизмеси жана алардын сандык курамы жергиликтүү кеңешке шайланган депутаттардын сандык курамын эске алуу менен жергиликтүү кеңеш тарабынан белгиленет жана депутаттардын жалпы санынын көпчүлүк добушу менен бекитилет.

7.4. Ар бир туруктуу комиссиянын сандык курамы жергиликтүү кеңештин депутаттарынын санынан: \_\_\_\_ кем болбоого жана \_\_\_\_ көп болбоого тийиш.

7.5. Туруктуу комиссиянын мүчөлөрүн жергиликтүү кеңештин депутаттары шайлашат.

7.6. Жергиликтүү кеңештин депутаты бир гана туруктуу комиссиянын мүчөсү боло алат.

7.7. Туруктуу комисиялардын мүчөлөрү бирдей укукка ээ. Жергиликтүү кеңештин төрагасы жана анын орун басары туруктуу комиссиялардын курамына кире алышпайт.

7.8. Туруктуу комиссиялардын мүчөлөрү өздөрүнүн курамынан алардын жалпы санынын көпчүлүк добушу менен комиссиянын төрагасын шайлашат. Туруктуу комиссиялардын төрагалары жергиликтүү кеңештин сессияларында бекитилет.

7.9. Комиссиянын төрагасы өзүнүн милдеттерин аткарбаган учурда комиссиянын көпчүлүк мүчөлөрүнүн чечими боюнча жаңыдан шайланышы мүмкүн.

7.10. Туруктуу комиссиялар жергиликтүү кеңештин алдында жоопкер жана ага отчет берет. Кезектеги жыл аяктагандан кийин туруктуу комиссиялар өзүнүн иши жөнүндө жергиликтүү кеңешке отчет беришет.

7.11. Ыйгарым укуктарынын мөөнөтүнүн аралыгында, зарылчылыкка жараша, жергиликтүү кеңеш жаңы туруктуу комиссияны түзүүгө, мурда түзүлгөндөрдү жоюуга жана кайра түзүүгө, алардын курамына өзгөртүү киргизүүгө укугу бар.

(Жергиликтүү кеңештин депутаттарынын орто курамын эске алуу менен жергиликтүү кеңеште төмөндөгү маселелер боюнча туруктуу комиссиялар түзүлүшү мүмкүн:

- Мыйзамдуулук, укук тартибин сактоо, жарандардын укугун, кызыкчылыгын коргоо, муниципалдык менчик, регламент, депутаттык этика жана мандат боюнча туруктуу комиссиясы

-Жергиликтүү өз алдынча башкарууну өнүктүрүү , жалпыга маалымдоо каражаттары, коомдук уюмдар жана жергиликтүү коомдоштуктар менен байланыш, билим берүү жаштар, спорт, маданият жана социалдык маселелер боюнча туруктуу комиссиясы

- Бюджет, экономика, инвестиция, ишкердик иш жана экономикалык байланыш

туруктуу комиссиясы

- Айыл чарбасы, архитектура, курулуш, транспорт жана экология боюнча

туруктуу комиссиясы

**8-глава. Жергиликтүү кеңештин туруктуу комиссияларынын ыйгарым укуктары**

8.1. Жергиликтүү кеңештин туруктуу комиссиялары өздөрүнүн компетенцияларынын чектеринде:

8.1.1. иш планына ылайык туруктуу комиссиялардын карамагына кирген маселелерди даярдоону жана алдын ала кароону ишке ашырат, тийиштүү корутунду же чечим менен аларды жергиликтүү кеңештин кароосуна киргизет;

8.1.2. кийинки жылга туруктуу комиссиянын иш планын иштеп чыгат;

8.1.3. жергиликтүү кеңештин кароосуна аймактын экономикалык, социалдык жана маданий өнүгүүсүнө байланышкан маселелер боюнча сунуштарды жергиликтүү кеңештин сессиясынын кароосуна киргизет;

8.1.4. өзүнүн аймагынын экономикалык өнүгүүсүнүн планынын жана бюджетинин долбоорлорун, пландардын жана бюджеттин аткарылышы жөнүндө отчетторду алдын ала карайт, алар боюнча өзүнүн корутундусун даярдайт, керек болгондо аларды кеңешке сунуш кылат;

8.1.5. жергиликтүү кеңештин төрагасынын тапшырмасы боюнча жергиликтүү кеңештин кароосуна келип түшкөн жарандардын арыздарын, кайрылууларын жана даттанууларын карайт;

8.1.6. өз ишинин уюштуруу маселелерин чечет;

8.1.7. жергиликтүү кеңеш тарабынан кабыл алынган чечимдердин, жергиликтүү коомдоштуктун Уставынын жоболорун аткаруу боюнча контролду жүзөгө ашырат;

8.1.8. каралып жаткан маселени башка комиссияга өткөрүп берүү тууралуу сунушту жергиликтүү кеңештин төрагасына киргизет;

8.1.9. башка комиссиялар карап жаткан маслелер боюнча пикирин билдирет;

8.1.10. ушул Регламентке жана башка ченемдик укуктук актыларга ылайык башка ыйгарым укуктарды аткарат.

8.2. Туруктуу комиссиялар төмөндөгүлөргө укуктуу:

8.2.1. өзүнүн ишине илимпоздорду, адистерди, практикалык кызматкерлерди жана башка адамдарды тартууга;

8.2.2. өзүнүн карамагына кирген маселелер боюнча мамлекеттик бийликтин жергиликтүү органдарынын, менчигинин түрүнө карабастан аймагында жайгашкан ишканалардын, мекемелердин жана уюмдардын жетекчилерин жана адистерин, ошондой эле аткаруу органынын башчысын жана анын аппаратынын тийиштүү адистерин угууга;

8.2.3. өзүнүн карамагына кирген маселелер боюнча мамлекеттик органдардын, аткаруу органынын аппаратынын, коомдук уюмдардын өкүлдөрүн, ошондой эле адистерди, көз карандысыз эксперттерди жана илипоздорду тартуу укугу менен жергиликтүү кеңештин депутаттарынын ичинен убактылуу комиссияларды түзүү жөнүндө сунуш киргизүүгө;

8.2.4. туруктуу комиссиянын кароосуна берилген маселени иликтөө үчүн маалыматтарды, материалдарды жана документтерди кызмат адамдарынан, аткаруу органдарынан, мамлекеттик органдардан, уюмдардан, ишканалардан жана мекемелерден, аймагында жайгашкан башка уюмдардан суратып алууга, алар суроо-талапта көрсөтүлгөн мөөнөттө же суроо-талап берилген күндөн бир айлык мөөнөттөн кечиктирбестен аларды туруктуу комиссияларга берүүгө милдеттүү;

8.2.5. өзүнүн карамагына кирген маселелер боюнча жергиликтүү кеңештин төрагасына жана аткаруу органынын башчысына каралып жаткан маселени кеңири талкуулоо жана коомдук пикирлерди эске алуу максатында коомдук угууларды өткөрүү жөнүндө сунуш киргизүүгө;

8.2.6. башка туруктуу комиссиялар менен кошмо жыйын өткөрүүгө.

8.3. Жергиликтүү кеңештин туруктуу комиссиялары аймагында жайгашкан уюмдардын жана мекемелердин оперативдик-чарбалык жана финансылык-чарбалык иштерине кийлигишүүгө укугу жок.

**9-глава. Туруктуу комиссиялардын жыйындары**

9.1. Туруктуу комиссиялардын жыйындары комиссиянын иш-планына ылайык чакырылат.

9.2. Туруктуу комиссиялар алардын компетенциясына кирген маселелер боюнча тийиштүү чечимдерди же корутундуларды кабыл алат.

9.3. Туруктуу комиссиялардын жыйындары коомчулук үчүн ачык болуп саналат, кызыкдар болгон бардык тараптар туруктуу комиссияларлардын жыйындарына ушул Регламентте белгиленген тартипте катышууга укуктуу.

9.4. Эгерде мыйзамдарга ылайык каралып жаткан маселе мамлекеттик сырга тийиштүү болгон учурда туруктуу комиссиянын мүчөлөрү комиссиянын жашыруун жыйынын өткөрүү тууралуу чечим кабыл алат.

9.5. Комиссиянын төрагасы жыйынды өткөрүү датасы жана анда каралуучу маселер тууралуу 3 жумушчу күндөн кеч эмес комиссиянын мүчөлөрүнө, жергиликтүү кеңештин төрагасына жана анын орун басарына кабарлайт, ошондой эле жарандарга, чакырылган адамдарга алдын ала маалымдоо боюнча чараларды кабыл алат.

9.6. Эгерде жыйынга комиссиянын мүчөлөрүнүн жарымынан ашыгы катышса, анда ал укук ченемдүү болуп эсептелет. Комиссиянын чечими комиссиянын мүчөлөрүнүн жалпы санынын добушу менен кабыл алынат.

9.7. Туруктуу комиссиянын төрагасы өзүнүн демилгеси менен, ошондой эле, комиссиянын мүчөлөрүнүн үчтөн биринин, жергиликтүү кеңештин төрагасынын жана анын орун басарынын талабы боюнча да комиссиянын жыйынын чакыра алат.

9.8. Туруктуу комиссиянын жыйынына кеңеш берүүчү добуш укугу менен ошол комиссияга мүчө эмес депутаттардын, ошондой эле жергиликтүү кеңештин төрагасынын жана анын орун басарынын, аткаруу органынын башчысынын катышууга укугу бар, алар талкууланган маселе боюнча сөз сүйлөөгө жана талкууланган маселе боюнча өз пикирин билдирүүгө укуктуу.

9.9. Комиссиянын чечимине, корутундусуна туруктуу комиссиянын төрагасы кол коет, ал жокто анын орун басары кол коет. Кабыл алынган чечимдер маалымат тактайларында чечимдердин көчүрмөлөрүн жайгаштыруу жолу аркылуу элге маалымдалат.

9.10. Жергиликтүү кеңештин туруктуу комиссияларынын иштерин материалдык-техникалык жактан камсыз кылуу (орун-жай, эмеректер, кенсе товарлары ж.б. менен камсыз кылуу) аткаруу органдарына жүктөлөт.

**10-глава. Туруктуу комиссиялардын кошмо жыйындары**

10.1. Бир нече туруктуу комиссиялардын карамагына кирген маселелер комиссиялардын демилгеси менен, ошондой эле жергиликтүү кеңештин төрагасынын тапшырмасы боюнча туруктуу комиссиялар тарабынан биргеликте даярдалат жана каралат.

10.2. Бир нече туруктуу комиссиялардын карамагына кирген маселелерди иликтөө жана кароо кошмо жыйындарда жүргүзүлөт.

10.3. Эгерде кошмо жыйынга ар бир комиссиянын мүчөлөрүнүн жарымынан ашыгы катышса, анда ал укук ченемдүү болуп эсептелет. Кошмо жыйынды өз ара макулдашуу боюнча ошол комиссиялардын төрагалары алып барышат.

10.4. Кошмо жыйында каралган маселелер боюнча чечим туруктуу комиссиялардын мүчөлөрүнүн жалпы санынын жөнөкөй көпчүлүк добушу менен кабыл алынат жана ошол комиссиялардын төрагалары тарабынан кол коюлат. Кабыл алынган чечимдер маалымат тактайларында чечимдердин көчүрмөлөрүн жайгаштыруу жолу аркылуу элге маалымдалат.

**11-глава. Туруктуу комиссиянын төрагасынын ыйгарым укуктары**

Туруктуу комиссиянын төрагасы:

11.1. комиссиянын дарегине келип түшкөн документтер жөнүндө комиссиянын мүчөлөрүнө түздөн-түз айылдык кеңештин катчысы аркылуу маалымдайт;

11.2. комиссиянын мүчөлөрү, катчы, жергиликтүү кеңештин төрагасы, аткаруу органынын башчысы же анын орун басары менен бирдикте бир жылга туруктуу комиссиянын иш планын түзөт;

11.3. туруктуу комиссиялардын мүчөлөрү менен бирдикте комиссиянын жыйынынын күн тартибинин долбоорун түзөт;

11.4. комиссиянын жыйынын чакырат жана зарыл документтерди жана башка материлдарды даярдоону уюштурат;

11.5. комиссиянын ишине байланыштуу материалдар жана документтер менен комиссия мүчөлөрүн тааныштырат;

11.6. убактылуу комиссиялардын ишине комиссия мүчөлөрүнүн катышуусун сунуш кылат;

11.7. Атай айылдык кеңешинин катчысынын жардамы менен жергиликтүү коомдоштуктун мүчөлөрүн, мамлекеттик органдардын, коомдук уюмдардын өкүлдөрүн, адистерди, эксперттерди жана илимпоздорду туруктуу комиссиянын жыйындарына катышуу үчүн чакырат;

11.8. комиссиянын жыйындарына төрагалык кылат:

11.9. жергиликтүү кеңештин төрагасы жана төраганын орун басары менен туруктуу байланышта болот, комиссиянын жыйындарында каралган маселелер, ошондой эле чечимдерди жана комиссиянын сунуштарын жүзөгө ашыруу үчүн кабыл алынган чаралар тууралуу маалымдайт;

11.10. жергиликтүү кеңештин, туруктуу комиссиялардын чечимдерин аткаруу боюнча ишти уюштурат, тапшырылган милдеттердин аткарылышы тууралуу жергиликтүү кеңештин төрагасына, комиссиянын мүчөлөрүнө маалымдайт;

11.11. жыл сайын жергиликтүү кеңештин сессияларында туруктуу комиссиянын ишинин жыйынтыктары жөнүндө отчет берет, отчетто камтылган малыматтарды кеңири жайылтуу үчүн чараларды көрөт.

**12-глава. Туруктуу комиссиялардын мүчөлөрү**

12.1. Туруктуу комиссиялардын мүчөлөрү төмөндөгүлөргө укуктуу:

12.1.1. туруктуу комиссиялардын жыйынында кароо үчүн сунуштарды киргизүүгө;

12.1.2. комиссиянын иш планы, комиссиянын жыйындарынын күн тартиби боюнча, талкуулануучу маселелерди кароонун тартиби жана анын маңызы боюнча сунуштарды жана сын-пикирлерди киргизүүгө;

12.1.3. комиссияда каралып жаткан маселелер боюнча кызмат адамдарынын жана башка адамдардын маалыматтарын угуунун зарылдыгы жөнүндө сунуш киргизүүгө;

12.1.4. комиссиянын чечимдеринин, корутундуларынын долбооруна сунуштарды жана сын-пикирлерди киргизүүгө;

12.1.5. өзүнүн сунуштарын негиздөө менен чыгып сүйлөөгө, маалымат берүүгө;

12.1.6. комиссиянын компетенциясына кирген маселелер боюнча маалымат алууга.

12.2. Туруктуу комиссиялардын мүчөлөрү төмөндөгүлөргө милдеттүү:

12.2.1. ушул Регламенттин жоболорун сактоого;

12.2.2. өзү мүчөсү болуп саналган туруктуу комиссиялардын бардык жыйындарына катышууга. Комиссиянын жыйынына жүйөлүү себептерден улам катышууга мүмкүнчүлүгү болбой калган учурда комиссиянын төрагасына билдирүүгө;

12.2.3. жергиликтүү кеңештин жана анын комиссияларынын компетенцияларына кирген маселелерлерге арналган иш-чараларга катышууга;

12.2.4. ал кабыл алган чечимдерди жүзөгө ашырууга активдүү катышууга, комиссиянын тапшырмаларын аткарууга.

12.3. Комиссия тарабынан каралаган бардык маслелерди чечүүгө активдүү катышуу үчүн комиссиянын мүчөсүнө шарт түзүлөт жана керектүү материалдар берилет.

12.4. Комиссиянын мүчөсү комиссиянын тапшырмасы боюнча комиссиянын карамагына кирген маселелерди жеринен иликтейт, өзүнүн тыянактары жана сунуштары тууралуу комиссияга билдирет.

12.5. Сунушу комиссияда колдоого ээ болбогон комиссиянын мүчөсү ошол маселе жергиликтүү кеңештин сессиясында талкууланган учурда, аларды жазуу же оозеки түрүндө киргизүүгө укуктуу.

**13-глава. Убактылуу комиссия**

13.1. Жергиликтүү кеңеш зарылчылыкка жараша убактылуу комиссияларды түзүүгө укутуу.

13.2. Убактылуу комиссиялар жергиликтүү кеңешинин төрагасынын, анын орун басарынын, туруктуу комиссиялардын төрагаларынын сунушу, ошондой эле жергиликтүү кеӊештин депутаттарынын жалпы санынын үчтөн биринин демилгеси боюнча түзүлөт.

13.3. Убактылуу комиссиялардын иши төмөндөгү учурлар менен чектелет:

13.3.1. убактылуу комиссия түзүлгөн тийиштүү мезгил менен;

13.3.2. убактылуу комиссия чечүү үчүн түзүлгөн тийиштүү тапшырма менен.

13.4. Убактылуу комиссияны түзүү жергиликтүү кещештин токтому менен жол-жоболоштурат, анда төмөнкүлөр көрсөтүлөт:

13.4.1. убактылуу комиссиянын аталышы;

13.4.2. убактылуу комиссиянын мүчөлөрүнүн сандык жана жеке курамы;

13.4.3. убактылуу комиссия чечүү үчүн түзүлгөн тапшырма;

13.4.4. убактылуу комиссиянын ыйгарым укугунун мөөнөтү.

13.5. Убактылуу комиссиянын мүчөлөрү жергиликтүү кеңештин депутаттары тарабынан депутаттардын жалпы санынын көпчүлүк добушу менен шайланат. Добуш берүү ошондой эле убактылуу комиссиянын курамы боюнча да жүргүзүлөт. Добуш берүүнүн жыйынтыгы алардын курамын шайлоо тууралуу жергиликтүү кеңештин токтому менен бекилет.

13.6. Өзүнүн курамынан убактылуу комиссиянын мүчөлөрү өздөрүнүн жалпы санынын көпчүлүк добушу менен комиссиянын төрагасын шайлашат.

13.7. Өзүнүн ишинин жыйынтыктары боюнча убактылуу комиссия жергиликтүү кеңешке отчет берет. Өзгөчө пикири бар комиссиянын мүчөсү аны жергиликтүү кеңештин сессиясында жарыялоого укуктуу.

13.8. Убактылуу комиссия төмөндөгү учурларда өзүнүн ишин токтотот:

13.8.1. өзү түзүлгөн мезгил аяктаганда;

13.8.2. убактылуу комиссия чечүү үчүн түзүлүп, чечүүгө тийиш болгон тапшырмалар аткарылган учурда;

13.8.3. жергиликтүү кеңештин чечими боюнча башка учурларда.

13.9. Зарылчылыкка жараша адистер, эксперттер, демилгечи топтор жана башка кызыкдар адамдар убактылуу комиссиянын ишине тартылышы мүмкүн.

13.10. Каралып жаткан маслеле боюнча убактылуу комиссиянын мүчөлөрүнүн жалпы санынын көпчүлүк добушу менен убактылуу комиссия чечим же корутунду кабыл алат.

13.11. Убактылуу комиссиянын жыйынын өткөрүүнүн тартиби туруктуу комиссиялар үчүн белгиленген тартипте жүргүзүлөт.

13.12. Жергиликтүү кеңештин убактылуу комиссияларынын иштерин материалдык-техникалык жактан камсыз кылуу (орун-жай, эмеректер, кенсе товарлары ж.б. менен камсыз кылуу) аткаруу органына жүктөлөт.

**ЖЕРГИЛИКТҮҮ КЕҢЕШТИН ИШИН УЮШТУРУУ**

**21-глава.  Жергиликтүү кеңештин биринчи (уюштуруу) сессиясы**

21.1. Жаңы шайланган жергиликтүү кеңештин биринчи сессиясы мурдагы чакырылган кеңештин төрагасы тарабынан жергиликтүү кеңештин депутаттарын шайлоодон кийин эки жумалык мөөнөттөн кечиктирилбестен чакырылат.

13. Биринчи сессияны даярдоону АШК аппараты жүргүзөт.

21.2. Жергиликтүү кеңештин аппараты (мындан ары - Аппарат), жооптуу катчысы (мындан ары - катчы) биринчи сессияга 3 күн калганга чейин депутатка төмөнкүлөрдү жиберет:

21.2.1. жаңы шайланган депутаттар жөнүндө маалыматты;

21.2.2. аппаратын кызматкерлеринин, катчынын байланыш телефондорун;

21.3. Жергиликтүү кеңештин биринчи сессиясын тиешелүү жергиликтүү кеңештин жаш курагы боюнча улуу депутаты ачат, кеңештин төрагасы шайланганча сессияны алып барат.

21.4. Жергиликтүү кеңештин сессиясы депутаттардын жалпы санынын кеминде жарымы катышса, укук ченемдүү болот.

21.5. Төрагалык кылуучу жергиликтүү кеңешке шайлоонун натыйжалары жөнүндө маалыматты жарыялоо үчүн аймактык шайлоо комиссиянын төрагасына сөз берет.

21.6. Аймактык шайлоо комиссиясынын төрагасы  жергиликтүү кеңештин депутаттарына белгиленген үлгүдөгү мандатын ырастоочу күбөлүк жана төш белгини тапшырат.

21.7. Жергиликтүү кеңештин депутатынын ыйгарым укуктары мандат тапшырылган күндөн тартып башталат.

21.8. Жаңы чакырылыштагы жергиликтүү кеңештин депутаттары ыйгарым укуктарына киришкенден кийин төмөнкү маселелер биринчи кезекте каралуусу тийиш:

21.8.1. Төраганы жана анын орун басарын шайлоо үчүн эсептөө комиссиясын түзүү;

21.8.2. Төраганы жана анын орун басарын шайлоо;

21.8.3. Жергиликтүү кеңештин чечими боюнча биринчи кезекте каралуучу маселелердин катарына жана башка маселелер киргизилиши мүмкүн.

21.9. Жогоруда көрсөтүлгөн маселелерди кароонун ирети сессиянын күн тартибинде аныкталат.

**22-глава. Жергиликтүү кеңештин жана анын органдарынын ишин пландаштыруу**

22.1. Жергиликтүү кеңеш, анын туруктуу комиссиялары планын бир жылга түзөт. Жергиликтүү кеңештин планы тууралуу маселе биринчи сессия өткөрүлгөн соң кийинки сессиянын күн тартибине киргизилет.

22.2. Жергиликтүү кеңештин иш планы жергиликтүү кеңештин төрагасынын орун басары, туруктуу комиссиялардын төрагалары, жооптуу катчысы жана аткаруу органынын башчысы менен бирдикте жергиликтүү кеңештин төрагасы тарабынан түзүлөт, зарылчылыкка жараша аймагында жайгашкан уюмдардын, ишканалардын жана мекемелердин жетекчилери чакырылат.

22.3. Жергиликтүү кеңештин туруктуу комиссиясынын иш планы жергиликтүү кеңештин иш планынын негизинде туруктуу комиссиялардын мүчөлөрү, жооптуу катчысы, жергиликтүү кеңештин төрагасы жана аткаруу органынын башчысы менен бирдикте түзүлөт.

22.4. Иш планына бир жылдын аралыгында жергиликтүү кеңештин сессияларында, туруктуу комиссиянын жыйындарында кароого чыгарылган маселелер киргизилет.

22.6. Жергиликтүү кеңештин жана анын туруктуу комиссияларынын ишин пландаштыруу жергиликтүү кеңештин жана анын туруктуу комиссияларынын кароосуна иш планына киргизилбеген башка маанилүү маселелерди киргизүүго чектөө койбойт.

22.7. Жергиликтүү кеңештин курамы, туруктуу комиссиялардын курамы, ошондой эле иш пландары аймактагы маалымат тактайларында документтердин көчүрмөлөрүн жайгаштыруу аркылуу маалымдалат.

**23-глава. Жергиликтүү кеңештин сессиясын даярдоонун жана өткөрүүнүн тартиби**

23.1. Жергиликтүү кеңештин сессиясы жергиликтүү кеңештин карамагына кирген маселелерди коллективдүү талкуулоону жана ал боюнча тийиштүү чечим кабыл алууну камсыз кылган жергиликтүү кеңештин ишинин негизги уюштуруучулук-укуктук түрү болуп саналат.

23.2. Жергиликтүү кеңештин сессиясы жергиликтүү кеңештин дептуттарынын жалпы санынын жарымынан аз эмеси катышканда укук ченемдүү болот.

23.3. Депутаттарды каттоо башталгандан кийин \_30 \_мүнөттүн аралыгында кворум жок болгон учурда төрагалык кылуучу \_15\_ мүнөткө тыныгуу жарыялайт. Эгерде \_45\_мүнөттүн ичинде кворум камсыз кылынбаса, анда сессия болбой калды деп эсептелинет.

23.4. Жергиликтүү кеңештин сессиясын жергиликтүү кеңештин төрагасы чакырат:

23.4.1. өзүнүн демилгеси боюнча;

23.4.2. жергиликтүү кеңештин дептуттарынын жалпы санынын үчтөн биринен кем эмесинин демилгеси боюнча;

23.4.3. айыл өкмөтүнүн башчысынын сунушу боюнча;

23.4.4. жергиликтүү мамлекеттик администрациясынын башчысы-акимдин сунушу боюнча.

23.5. Жергиликтүү кеңештин сессиясы кварталына бир жолудан кем эмес өткөрүлөт. Белгиленген мөөнөттө чакырылуучу жергиликтүү кеңештин сессиясынан тышкары, кезексиз сессиялар өткөрүлүшү мүмкүн.

23.6. Жергиликтүү кеңештин сессиясы коомчулук үчүн ачык болуп саналат. Сессияга аткаруу органынын башчысы, анын орун басары, жергилктүү коомдоштук мүчөлөрү, каралуучу маселе боюнча чакырылган адамдар, ошондой эле ушул Регламенте каралган тартипте бардык кызыкдар адамдар катышууга укуктуу.

23.7. Эгерде каралып жаткан маселе мыйзамдарга ылайык мамлекеттик жашыруун сырга тийиштүү болсо, жергиликтүү кеңеш жабык сессия өткөрүү боюнча чечим кабыл алышы мүмкүн.

23.8. Жергиликтүү кеңештин сессиясын чакыруу тууралуу жарыя сессия башталганга чейин 10 календардык күндөн кечиктирилбестен, аймактарда жалпы жашоочуларга жеткиликтүү жерлерде көрүнүктүү болуп илинет.

23.9. Жергиликтүү кеңештин сессиясына катышуучулардын саны каттоонун натыйжалары боюнча аныкталат. Депутаттарды каттоону жооптуу катчы жүргүзөт, каттоо ар бир сессиянын алдында жана каттоонун убактысы көрсөтүлүү менен сессия аяктаганга чейин жүргүзүлөт. Депуттарды каттоо журналы жооптуу катчыда (же жергиликтүү кеңештин төрагасында) сакталат. Сессияга катышкан депутат өзүнүн катталуусун жокко чыгарууну талап кылууга укуксуз.

23.10. Кыргыз Республикасынын эмгек мыйзамдарына ылайык документ түрүндө тастыкталган ооруу, иш сапары жана башка себептер жергиликтүү кеңештин сессиясына депутаттын катышпай калышынын жүйөлүү себептери болуп саналат. Мындай учурда депутат жергиликтүү кеңештин төрагасына жергиликтүү кеңештин сессиясына депутаттын катышпай калышынын жүйөлүү себептерин тастыктаган документти тапшырат.

23.11. Сессияларга катары менен төрт жолудан ашык жүйөлүү себептерсиз катышпай калган депутаттарга карата жергиликтүү кеңештин депутаттардын жалпы санынын көпчүлүк добушу менен депутаттык ыйгарым укуктарын токтотуу тууралуу жергиликтүү кеңештин чечими кабыл алынат. Мындай чечим күчүнө киргенден кийин (жарыяланган күндөн баштап) ыйгарым укуктарын токтотуу үчүн аймактык шайлоо комиссиясына жөнөтүлөт.

**24-глава. Жергиликтүү кеңештин кезексиз сессиясы**

24.1. Кечиктирилгис маселелерди чечүү үчүн жергиликтүү кеңештин төрагасы өзүнүн демилгеси же аткаруу органынын башчысынын, жергиликтүү мамлекеттик администрациясынын башчысы-акимдин, жергиликтүү кеңештин депутаттарынын жалпы санынын үчтөн биринин сунушу боюнча жергиликтүү кеңештин кезексиз сессиясын чакырууга укуктуу.

24.2. Жергиликтүү мамлекеттик администрациясынын башчысы-акимдин, аткаруу органынын башчысынын же жергиликтүү кеңештин депутаттарынын жалпы санынын үчтөн биринин, кеңештин кезексиз сессиясын чакыруу боюнча сунушу кезексиз сессияда каралуучу маселелерди көрсөтүү жана аны чакыруунун зарылдыгынын кыскача негиздемеси менен жазуу жүзүндө жергиликтүү кеңештин төрагасына берилет.

24.3. Жергиликтүү кеңештин кезексиз сессиясын чакыруу боюнча жергиликтүү кеңештин төрагасынын сунушу каралуучу маселелерди көрсөтүү жана аны чакыруунун зарылдыгынын негиздемеси менен маалымдама аркылуу жол-жоболоштурулат жана жергиликтүү кеңешти депутаттарына жөнөтүлөт.

24.4. Кезексиз сессия сунуш келип түшкөн күндөн тартып 5 календардык күндөн кеч эмес убакытта чакырылат.

24.5. Кезексиз сессиясын чакыруу жөнүндө жергиликтүү кеңештин депутаттарына маалымдоо кезексиз сессияны чакыруу тууралуу чечим кабыл алынган күндөн баштап 4 календардык күндүн ичинде жүргүзүлөт.

24.6. Жергиликтүү кеңештин кезексиз сессиясын чакыруу боюнча жарыяда кезексиз сессияда каралуучу маселелер көрсөтүлүп, кезексиз сессия башталганга чейин 4 календардык күндөн кечиктирилбестен, аймактарда жалпы жашоочуларга жеткиликтүү жерлерде көрүнүктүү болуп илинет.

24.7. Өзгөчө кырдаалдар жаралган учурда жергиликтүү кеңештин төрагасы депутаттарды, чакырылуучу адамдарды жана жергиликтүү коомдоштуктун мүчөлөрүн маалымдоонун мөөнөтүн милдеттүү түрдө сактабастан эле кезексиз сессияны чакырууга укуктуу.

24.8. Кезексиз сессиянын күн тартиби жана зарыл каралуучу маселелердин материалдары депутаттарга жана чакырылган адамдарга кезексиз сессиянын \_\_\_\_ календарлык күнүнө чейин, калган бардык катышуучуларга кезексиз сессия өткөрүлөр алдында таркатылат.

24.9. Өзгөчө кырдаалдар жаралган учурда кезексиз сессиянын күн тартиби жана материалдары депутаттарга жана бардык чакырылгандарга жана катышуучуларга кезексиз сессия өткөрүлөр алдында таркатылат.

**25-глава. Сессиянын күн тартиби**

25.1. Сессиянын күн тартибинин долбоору жергиликтүү кеңештин иш планынын, туруктуу (убактылуу) комиссиялардын, депутаттардын, аткаруу органынын башчыларынын сунуштарынын негизинде жыйын өткөрүүгө чейин жергиликтүү кеңештин төрагасы тарабынан 10 күн мурда жана кеңештин кезексиз сессиясына чейин 5 күн мурда түзүлөт. Өзгөчө кырдаал жаралган учурларда кечиктирилгис түрдө түзүлөт.

25.2. Күн тартибинин долбоорунун маселелери алар туруктуу (убактылуу) комиссиялардын жыйындарында алдын ала каралгандан кийин жана алар жергиликтүү кеңештин туруктуу (убактылуу) комиссияларынын төрагалары менен макулдашылгандан кийин төрага тарабынан киргизилет.

25.3. Өткөрүлүүчү убактысы жана жери көрсөтүлүү менен төрага тарабынан аныкталган сессиянын күн тартибинин долбоору, сессияда каралууга тийиш болгон токтомдордун долбоорлору жана башка документтер менен материалдар сессия башталганга чейин 3 календардык күндөн кеч эмес депутаттарга жана чакырылган адамдарга жөнөтүлөт. Күн тартибинин долбоору бир эле учурда маалымат тактайларына жайгаштырылат, ошондой эле жергиликтүү калктын таанышуусу үчүн аймактагы көрүнүктүү жерлерге илинет.

25.4. Эгерде жергиликтүү кеңештин депутаттары зарыл деп эсептешсе, сессиянын күн тартибинин долбоору жергиликтүү гезиттерде, телекөрсөтүүдө жана радиодо жарыя кылынат.

25.5. Сессиянын күн тартибинин долбоору сессияда төрагалык кылуучу тарабынан негиз катары кабыл алуу үчүн добушка коюлат.

25.6. Сессияда негиз катары кабыл алынган күн тартибинин долбооруна өзгөртүүлөр жана толуктоолор киргизилиши мүмкүн.

25.7. Сессияда негиз катары кабыл алынган күн тартибинин долбоорун жаӊы маселе менен толуктоо тууралуу сунуш, эгерде сунуш кылынган маселе мурда жергиликтүү кеңештин туруктуу (убактылуу) комиссияларында каралган болсо гана, катышкан депутаттардын көпчүлүк добушу менен киргизилет.

25.8. Күн тартибинин долбооруна киргизилген маселелерди алып салуу же сессиянын күн тартибиндеги маселелерге өзгөртүү киргизүү (техникалык маанидеги) тууралуу сунуштар жергиликтүү кеңештин туруктуу (убактылуу) комиссияларында каралбастан эле катышкан депутаттардын көпчүлүк добушу менен кабыл алынат.

25.9. Сессиянын күн тартибинин долбооруна өзгөртүүлөр жана толуктоолор киргизүү тууралуу чечим кабыл алынгандан кийин төрага тарабынан сессиянын күн тартиби жалпысынан кабыл алуу үчүн добушка коюлат, сессиянын күн тартиби жергиликтүү кеңештин депутаттарынын жалпы санынын көпчүлүк добушу менен кабыл алынат.

25.10. Жергиликтүү кеңештин сессиясында кошумча материалдар жергиликтүү кеңештин төрагасынын кол коюусу болгондо гана таркатылат.

**26-глава. Сессияга төрагалык кылуучу**

26.1. Жергиликтүү кеңештин сессиясын, сессияга төрагалык кылуучу алып барат. Сессияга төрагалык кылуучу жергиликтүү кеңештин төрагасы болуп саналат, ал жокто жергиликтүү кеңештин төрагасынын орун басары болот.

26.2. Сессияга төрагалык кылуучу төмөндөгүдөй укуктарга ээ:

26.2.1. жергиликтүү кеңештин сессиясын алып барууга;

26.2.2. маселелерди талкуулоого катышууга;

26.2.3. депутаттарга жана кызмат адамдарына маалым-кат алуу үчүн кайрылууга;

26.2.4. эгерде депутат Регламентти бузуп жатса, күн тартибинен башка маселе боюнча сүйлөсө, кемсинтүүчү сөздөрдү пайдаланса, чыгып сүйлөөчүнү эскертүүгө, эгерде кайталап мындай бузууларга жол берсе, чыгып сүйлөөчүгө сөз бербөө жөнүндө добушка коюуга;

26.2.5. чечим кабыл алынган учурда көпчүлүгүнүн добуш берүүсү ачыктан-ачык белгилүү болуп турганда добуштарды саноого убакыт кетирбөөгө;

26.2.6. сессияда пайда болгон пикир келишпестиктерди четтетүү жана маселелерди чечүү максатында депутаттар, адистер менен кеңешүүлөрдү өткөрүүнү жүргүзүүгө;

26.2.7. ушул Регламентте белгиленген тартипте сессияга катышуу тартибин бузган депутат болуп саналышпаган адамдарга сөз бербөө, жыйындар залынан чыгарып жиберүү тууралуу сунуштарды киргизүүгө;

26.2.8. залда өзгөчө кырдаалдар, ошондой эле коомдук тартипти одоно бузуулар жаралган учурда сессияны токтото турууга.

26.3 Сессияга төрагалык кылуучу төмөндөгүлөргө милдеттүү:

26.3.1. ушул Регламентти сактоого жана аны ушул жыйынга катышуучулардын баарынын сактоосун камсыз кылууга;

26.3.2. чыгып сүйлөө убактысын сактоону камсыз кылууга, белгиленген убакыттын бүтүп жаткандыгы тууралуу өз учурунда эскертүүгө;

26.3.3. сессиянын күн тартибине ылайык келип түшкөн сунуштардын ирети боюнча сөз сүйлөө үчүн сөз берүүгө;

26.3.4. сессиянын күн тартибинде турган маселелерди добушка коюуга;

26.3.5. келип түшкөн дептуттардын сунуштарын иретине жараша добушка коюуга;

26.3.6. депутаттардын жазуу жүзүндөгү суроо-талаптарын жана кайрылууларын жарыя кылууга, суроо-талаптар үчүн сөз берүүгө, аларга суроо-жооп, маалымкат, билдирүү, жарандардын кайрылуулары, жарыялар үчүн, ошондой эле жыйынды алып баруу боюнча сын-пикирлер, жергиликтүү кеңештин токтомунун долбоору боюнча сунуштарды жана түзөтүүлөрдү киргизүү, добуш берүүнүн түрү боюнча чыгып сүйлөө үчүн сөз берүүгө;

26.3.7. сессиянын протоколун жүргүзүүнү уюштурууга, жергиликтүү кеңештин сессияларынын протоколдоруна жана токтомдоруна кол коюуга;

26.3.8. сессиянын катышуучуларына карата сый мамиле жасоого, сессиянын катышуучуларына жекече сын-пикирин билдирүүдөн жана алардын сөздөрүнө баа берүүдөн, комментарий жасоодон карманууга;

26.3.9. сессияны алып баруунун эрежелери жана жол-жоболору боюнча билдирүүлөрдү жана түшүндүрмөлөрдү эске алууга;

26.3.10. эгерде жергиликтүү кеңештин төрагасы каралып жаткан маселе боюнча баяндамчы болсо же аны жергиликтүү кеңештин төрагасынын кызмат ордунан бошотуу тууралуу маселени жергиликтүү кеңеш караган учурда, сессияны алып барууну орун басарына берүүгө.

**27-глава. Жергиликтүү кеңештин сессиясындагы депутаттын укугу жана милдети**

27.1. Жергиликтүү кеңештин депутаты төмөндөгүлөргө укуктуу:

27.1.1. жергиликтүү кеңештин органдарын шайлоого жана аларга шайланууга;

27.1.2. жергиликтүү кеңештин жана анын органдарынын кароосу үчүн маселелерди сунуш кылууга;

27.1.3. жергиликтүү кеңештин жана анын органдарынын жыйындарынын күн тартиби, талкуулануучу маселелерди кароонун ирети жана алардын маңызы боюнча сунуштарды жана сын-пикирлерди киргизүүгө;

27.1.4. токтомдордун долбоорлорун, жергиликтүү кеңеш же анын органдары кабыл алуучу документтерди жана аларга түзөтүүлөрдү кароо үчүн демилгелөөгө жана киргизүүгө;

27.1.5. жергиликтүү кеңеш түзүүчү туруктуу (убактылуу) комиссиялардын жеке курамы жана жергиликтүү кеңеш тарабынан шайлануучу, дайындалуучу же бекитилүүчү кызмат адамдарынын талапкерлиги боюнча пикирин билдирүүгө;

27.1.6. жергиликтүү кеңеш тарабынан түзүлүүчү органга, алардын курамына кирген адамдарга, ошондой эле жергиликтүү кеңеш тарабынан шайлануучу, дайындалуучу же бекитилүүчү кызмат адамдарына ишеним көрсөтпөө жөнүндө маселени коюуга;

27.1.7. жарыш сөздөргө катышууга, суроо-талап менен кайрылууга, баяндамачыга сессияга төрагалык кылуучуга суроолорду берүүгө;

27.1.8. жергиликтүү кеңешке отчет берүүчү органдын же кызмат адамынын кеңештин сессиясында отчетун угуу, ошондой эле жергиликтүү кеңештин, аймагында жайгашкан башка органдардын жана кызмат адамдарынын компетенциясына кирген маселелелер боюнча маалыматтарын угуу боюнча сунуштарды киргизүүгө;

27.1.9. өзүнүн сунуштарын негиздөө менен жана добуш берүүнүн түрү боюнча чыгып сүйлөөгө, маалымат берүүгө;

27.1.10. жергиликтүү кеңештин сессиясында, анын органдарынын жыйындарында жергиликтүү кеңеш тарабынан белгиленген тартипте жарандардын же алардын бирикмелеринин кайрылууларынын, билдирүүлөрүнүн, петицияларынын текстерин, эгерде алар коомдук мааниге ээ болсо, жарыя кылууга;

27.1.11. Кыргыз Республикасынын мыйзамдарында жана ушул Регламентте ага берилген башка укуктардан пайдаланууга.

27.2. Жергиликтүү кеңештин депутаты төмөндөгүлөргө милдеттүү:

27.2.1. ар бир сессиянын алдында каттоодон өтүүгө жана сессиянын ишине катышууга;

27.2.2. регламентти, сессиянын күн тартибин жана сессияга төрагалык кылуучунун укук ченемдүү талаптарын сактоого;

27.2.3. колун көтөрүү аркылуу сөз сүйлөөнү суранууга;

27.2.4. сессияга төрагалык кылуучунун уруксаты менен гана чыгып сүйлөөгө;

27.2.5. жүрүм-турум этикасынын эрежелерин сактоого;

27.2.6. чыгып сүйлөгөндө катышып жаткандардын ар-намысына жана кадыр-баркына акарат келтирген орой, мазактоочу сөздөрдү колдонбоого, мыйзамсыз аракеттерге чакырбоого, көз көрүнөө жалган маалыматтарды пайдаланбоого, сессиянын катышуучуларына алардын чыгып сүйлөгөн сөздөрүнө баам бербөөгө, кимдир бирөөнүн дарегине карата негизсиз жалаа жабууга жол бербөөгө;

27.2.7. сессия учурунда төрагалык кылуучунун уруксаты менен чыгып кетүүгө.

27.3. Өзүнүн милдеттерин аткарбаган учурда депутат мыйзамдарга ылайык жооп берет.

27.4. Жергиликтүү кеңештин депутаты анын жеке кызыкчылыгына байланыштуу, башкача айтканда ал үчүн, анын жубайы, алардын ата-энелери, балдары, бир туугандары үчүн материалдык жактан пайдалуу маселелелер кеңештин сессияларында каралган учурда катышууга жана добуш берүүгө тийиш эмес.

27.5. Жергиликтүү кеңештин депутаттары жергиликтүү кеңештин депутаттарынын жалпы санынын үчтөн биринин демилгеси менен төмөндөгү маселелерди демилгелөөгө укуктуу:

27.5.1. өздөрүнүн милдеттерин аткарбаган же тийиштүү деңгээлде аткарбаган учурларда жергиликтүү кеңештин төрагасын, төраганын орун басарын мөөнөтүнөн мурда бошотууга;

27.5.2. жергиликтүү кеңештин сессиясын кезексиз тартипте чакырууга;

27.5.3. мурда кабыл алынган жергиликтүү жамааттын уставына өзгөртүүлөрдү жана толуктоолорду киргизүүгө.

27.6. Жергиликтүү кеңештин сессиясында депутаттар тарабынан айтылган жана жазуу жүзүндө төрагалык кылуучуга берилген сын-пикирлер жана сунуштар жергиликтүү кеңеш тарабынан же анын тапшырмасы боюнча туруктуу (убактылуу) комиссиялар тарабынан каралат же тиийштүү мамлекеттик органдардын же кызмат адамдарынын кароосуна жөнөтүлөт, алар жергиликтүү кеңеш тарабынан башкача каралбаса, ошол сунуштарды жана сын-пикирлерди бир айлык мөөнөттөн кечиктирбестен кароого жана кароонун жыйынтыктары боюнча сунуш жана сын-пикир киргизген депутатка, ошондой эле жергиликтүү кеңештин төрагасына билдирүүгө милдетүү.

27.7. Сессияларда, туруктуу (убактылуу) комиссиялардын жыйындарында депутаттарга жергиликтүү кеңеш тарабынан кабыл алынган чечимдердин аткарылышынын, депутаттардын сунуштарынын жана сын-пикирлеринин, шайлоочулардын сууроо-талаптарынын жүзөгө ашырылышынын жүрүшү жөнүндө, ошондой эле жергиликтүү кеңештин жана анын органдарынын иштеринин башка маанилүү маселелери мазгил-мезгили менен маалымдалат.

**28-глава. Депутаттык этика**

28.1. Жергиликтүү кеңештин депутаты өзүнүн ыйгарым укуктарын аткарган учурда жеке жана коомдук кызыкчылыктардын  кагылышуусунан (мындан ары – кызыкчылыктардын   кагылышуусу) качууга   милдеттүү.

28.2. Кызыкчылыктардын кагылышуусу жаралган учурда депутат өзүн депутаттык этиканын кодексине ылайык алып жүрүүгө милдеттүү. Депутат өзүнүн ак ниеттүүлүгүнө коомчулукта шектенүү пайда кылбашы үчүн жана коомчулукка гана ишенүүгө мүмкүнчүлүк  алышы   үчүн   баарын   жасоого   тийиш.

28.3. Жергиликтүү кеңештин, туруктуу жана убактылуу комиссиянын жыйналыштарында кандай гана маселе болбосун, аны караганга чейин же аны карап жаткан учурда депутат ошол маселеге жеке кызыкчылыгы бар болсо, кызыкчылыктардын кагылышуусу жөнүндө жыйналышка төрагалык кылуучунун эсине салууга милдеттүү жана маселени андан аркы талкулоодон   жана  добуш   берүүдөн  өз  алдынча четтөөгө  тийиш.

28.4. Мындай жоболор депутат тарабынан бузулган учурда караштуулугунда регламент маселелери болгон туруктуу комиссия тиешелүү корутундуну жергиликтүү кеңештин кароосуна  сунуш   кылууга   милдеттүү.

28.5. Сессияларда, жыйналыштарда чыгып сүйлөгөн депутат өтө орой, кемсинткен, уят жана сөгүнгөн сөздөрдү   колдонууга, кимдир бирөөнүн дарегине негизсиз   айыптоолорду айтпоогого, ар-намыс, кадыр-барк жана ишмердик беделин мазактоого жол бербөөгө, жалган маалыматтарды   пайдаланбоого, мыйзамсыз   аракеттерге   чакырбоого тийиш.

**29-глава. Депутаттарга карата колдонулуучу чаралар**

29.1.Эгерде депутат өзүнүн жүрүм-туруму менен жергиликтүү кеңештин сессиясын өткөрүүгө жолтоо  кылса, төрагалык  кылуучунун  эскертүүсүн эске албаса, башка депутаттар же сессиянын катышуучулары менен  кайым  айтышса, талкууланган маселеден башкага өтүп кетсе, ушул Регламенттин жоболорун бузса, ага карата    төмөнкүдөй    чаралар колдонулушу    мүмкүн:

29.1.1. эскертүү;

29.1.2. Сессиянын   аягына   чейинки    мөөнөткө    сөз    бербөө.

29.2. Ушул  главанын  жоболорун  биринчи  жолу  бузганда, төрагалык  кылуучу  эскертүү берет жана ушул Регламент менен белгиленген тартипти сактоо талабы  менен  кайрылат. Кайрадан жана андан кийин да тартип  бузуулар  болсо, ага карата ушул  главанын 29.1.бөлүгүндө   каралган   чара  көрүү   колдонулат.

29.3 Эгерде  депутат башка  адамдарга карата кемсинткен сөздөрдү айткан жана кесөө көрсөткөн, күч колдонгон учурда ал залдан чыгарылат, мындай аракеттери боюнча  материалдар  тиешелүү   органдарга   берилет.

29.4.Депутатка жана жергиликтүү кеңештин сессияларына катышкандарга карата колдонулууган   чаралар    сессиянын     протоколунда    белгиленет.

29.5.Караштуулугунда регламенттин маселелери болгон туруктуу комиссиялардын төрагаларынын, Аппараттын тиешелүү бөлүмдөрүнүн маалыматтарынын негизинде жергиликтүү кеңештин сессиясына жана туруктуу комиссиянын жыйналыштарына депутаттардын катышуусунун жыйынтыгын  ар бир сессия  сайын   чыгарат.

Талкуулоонун жыйынтыктары боюнча турукту комиссия жүйөлүү себептерсиз жыйналыштарга  катышпаган депутаттардын тизмесин Төрагага берет.

29.6 Туруктуу жана убактылуу комиссиялардын жыйналыштарында тартипти сактоо  максатында алардын төрагаларынын жергиликтүү кеңештин сессияларына төрагалык кылуучу сыяктуу эле укуктары бар жана ушул  главанын 29.1.бөлүгүндө каралган чараларды колдонушу мүмкүн. Туруктуу жана убактылуу комиссиялардын жыйналыштарында депутаттарга карата колдонулуучу чаралар комиссия тарабынан жыйналыштардын протоколунда белгиленет жана ошол депутаттар мүчөсү болуп саналган фракцияларга карап чыгуу үчүн берилет.

29.7. Караштуулугунда регламенттин маселелери болгон туруктуу комиссиянын мүчөлөрү фракциялардын мүчөлөрүнүн жүрүм-турум этикасы боюнча фракциялардын жыйналыштарына катышууга укуктуу.

**30-глава. Жергиликтүү кеңештин сессияларына, туруктуу (убактылуу) комиссиялардын жыйындарына** **жергиликтүү кеңештин депутаты эмес адамдардын катышуу тартиби**

30.1. Аткаруу органынын башчысы, райондун акими, анын орун басары, ошондой эле тиешелүү аймакта иш жүргүзгөн башка кызмат адамдары, аппарат кызматкерлери, жергиликтүү жамаатын мүчөлөрү, жалпыга маалымдоо каражаттарынын өкүлдөрү жана башка кызыкдар адамдар жергиликтүү кеңештин ачык сессияларына жана анын органдарынын ачык жыйындарына атайын уруксат алуусуз катышууга укуктуу.

30.2. Жогоруда аталган адамдар ачык сессияга жана/же анын органынын жыйындарына катышууга ниеттенишсе, сессиянын же жыйындын катчысы атайын каттоо журналына аларды каттайт жана алар жөнүндө маалыматтарды сессиянын же жыйындын протоколуна киргизет.

30.3. Жергиликтүү кеңештин депутаты болуп саналбаган адамдардын маалыматтары (ф.а. а., жашаган жери, иштеген орду) катчы тарабынан аларды катышып жаткан депутаттарга маалымдоо үчүн төрагалык кылуучуга берилет.

30.4. Жергиликтүү кеңештин депутаттары болуп саналышпаган адамдар катталган учурдан тартып сессиянын, жыйындын катчысы аларды ушул Регламенттин 22-главасында белгиленген жергиликтүү кеңештин сессияларына, туруктуу (убактылуу) комиссиялардын жыйындарына катышуунун тартиби жана жергиликтүү кеңештин Регламентин бузган учурда анын жоопкерчилиги тууралу тааныштырат.

30.5. Жергиликтүү кеңештин төрагасы жергиликтүү кеңештин сессиясын ачар алдында, сессияга катышып жаткан жергиликтүү кеңешке депутат болуп саналышпаган адамдардын сессияга катышып жаткандыктары жөнүндө депутаттарга маалымдайт.

30.6. Сессияларга, туруктуу (убактылуу) комиссиялардын жыйындарына катышып жаткан адамдар үчүн жыйындар залында атайын орун бөлүнөт. Эгерде сессия, туруктуу (убактылуу) комиссиялардын жыйындары өтүп жаткан жыйындар залы катышууну каалагандардын баарын батыра албаса, төрагалык кылуучунун тапшырмасы боюнча жергиликтүү кеңештин сессиясына, туруктуу (убактылуу) комиссиялардын жыйындары аталган адамдардын өкүлдөрү киргизилиши мүмкүн. Өкүлчүлүк бир көчөдөн, бир кварталдан, бир райондон, бир айылдан, бир уюмдан, бир мекемеден, бир бирикмеден бир өкүл (эки же үч) болушу мүмкүн.

**31-глава. Депутаттын жана жергиликтүү кеңештин сессиясына, туруктуу (убактылуу) комиссиялардын жыйындарына катышып жаткан адамдардын тартиби жана этикасы**

31.1. Өз ишинде жергиликтүү кеңештин депутаты жалпыга таанылган моралдык нормаларын кармоого, өзүнүн наркын сактай билүүгө, башка депутаттардын, кызмат адамдарынын жана жарандардын ар-намысын жана кадыр-баркын ызаттоого, жергиликтүү кеңештин, шайлоочулардын жана жалпысынан мамлекеттин беделине шек келтирген аракеттерден, билдирүүлөрдөн жана жосундардан алыс болууга тийиш. Депутаттык мандатты жеке кызыкчылыктары үчүн колдонууга жол бербөөсү керек.

31.2. Депутат төмөндөгүлөрдү жасоого тийиш эмес:

31.2.1. жергиликтүү кеңештин саясий максаттар үчүн жана жеке пайда табуу үчүн конфиденциалдуу маалыматтарды колдонууга;

31.2.2. жергиликтүү кеңештин жабык сессияларында, туруктуу (убактылуу) комиссиялардын жыйындарында өзүнө белгилүү болгон маалыматтарды, ошондой эле шайлоочунун же башка адамдын жеке турмушуна тийиштүү маалыматтарды жарыя кылууга, анткени алар депутатка аларды жайылтпоо шартында ишенүү менен айтылат;

31.2.3. өзүнүн чыгып сүйлөгөн сөздөрүндө чечим мыйзамдуу күчүнө кире элек жазык жана жарандык иштер боюнча фактылар жөнүндө айтууга;

31.2.4. жергиликтүү кеңештин мүлкүн жеке максаттары үчүн пайдаланууга;

31.2.5. депутаттык милдеттерин аткарууга байланыштуу жеке жана юридикалык жактардан белек, акча каражаты жана аракети жана аракетсиздиги үчүн кызмат түрүндө сый акыларды алууга.

31.3. Депутаттар, жергиликтүү кеңештин сессияларына, туруктуу (убактылуу) комиссиялардын жыйындарына катышып жаткан адамдар жүрүм-турумдун этикасынын эрежелерин сактоого милдеттүү, чыгып сүйлөгөндө орой, мазактаган сөздөрдү колдонууга, мыйзамсыз аракеттерге чакырууга, кимдир бирөөнүн дарегине негизсиз күнөө жабууга жол берүүгө, талкууланып жаткан темадан чыгып кетүүгө укугу жок.

31.4. Ушул жоболор бузуган учурда сессияга төрагалык кылуучу сүйлөп жатканга эскертүү берет, Регламенттин талаптарын кайталап бузуулар болгон учурда төрагалык кылуучу сыгып сүйлөөчүгө сөз бербөө жөнүндө маселени добушка коюуга укуктуу, талкууланган маселе боюнча ага кайталап сүйлөөгө сөз берилбейт.

31.5. Сессия учурунда депутаттар чыгып сүйлөөчүнүн жана катышуучулардын сөз сүйлөөсүнө жана угуп олтуруусуна жолтоо болгон аракеттерди (кыйкыруу, кол чабуу, тура калуу, комментарийлерди берүү ж.б.у.с.) жасоого тийиш эмес.

31.6. Сессияга чакырылган жана катышып жаткан адамдар жергиликтүү кеңештин, анын органдарынын ишине сессиянын, жыйындын төрагалык кылуучунун уруксатысыз кийлигише албайт (сөз сүйлөө, билдирүү жасоо, өз пикирин билдирүү, комментарий жасоо).

31.7. Сессия учурунда залда катышып олтургандардын баары, депутаттарды кошуп алганда, түйүндүк байланыш аппараттарын өчүрүп коюуга (же үн чыкпас режимге коюуга) милдетүү.

31.8. Эгерде депутат ушул Регламенттин талаптарын бузса, сессияга, жыйынга төрагалык кылуучу анын жеке өзүн эскертет жана тартипке чакырат.

31.9. Жергиликтүү кеңештин сессиясына төрт жолу катары менен жүйөлүү себептерсиз катышпаган, ошондой эле туруктуу (убактылуу) комиссиялардын иштерине, жергиликтүү кеңештин иш-чараларына туруктуу катышпаган, шайлоочулардын алдында отчет беришпеген депутаттар жөнүндө маалыматтар жергиликтүү кеңештин сессияларында жарыя кылынат жана тийиштүү чараларды кабыл алуу үчүн этика жана мандат боюнча туруктуу комиссияга берилет.

**IV БӨЛҮМ. ЖЕРГИЛИКТҮҮ КЕҢЕШТИН ЧЕНЕМ ЖАРАТУУ ИШИ. ЖЕРГИЛИКТҮҮ КЕҢЕШТИН ТОКТОМДОРУН ДАЯРДООНУН, КИРГИЗҮҮНҮН, КАРООНУН ЖАНА КАБЫЛ АЛУУНУН ТАРТИБИ**

**32-глава. Токтомдун формасына жана түзүмүнө коюлуучу жалпы талаптар**

32.1. Жергиликтүү кеңештин ченем жаратуу иши жарандардын жана юридикалык жактардын укуктарынын, эркиндигинин жана мыйзамдуу кызыкчылыктарынын сакталышы, мыйзамдуулук, негиздүүлүк, максаттуулук, адилеттүүлүк, ачыктык принциптеринин негизинде жүзөгө ашырылат.

32.2. Жергиликтүү кеңеш өзүнүн компетенциясынын чектеринде токтомдорду жана буйруктарды кабыл алат.

32.2.1. Жергиликтүү кеңештин токтому - ченемдик укуктук актылардын негизинде жана аткаруу үчүн жергиликтүү кеңеш тарабынан кабыл алынуучу жана айыл аймагынын (шаардын) аймагында милдеттүү юридикалык күчү бар ченемдик укуктук акты. Жергиликтүү кеңештин токтому Кыргыз Республикасынын "Кыргыз Республикасынын ченемдик укуктук актылары жөнүндө" Мыйзамы тарабынан белгиленген тартипте күчүнө кирет.

32.2.2. Жергиликтүү кеңештин буйругу - ченемдик укуктук актылардын негизинде жана аткаруу үчүн жергиликтүү кеңеш тарабынан кабыл алынуучу жана айыл аймагынын (шаардын) аймагында милдеттүү юридикалык күчү бар уюштуруу-тескөө мүнөздөгү акт. Жергиликтүү кеңештин буйругу актылардын өзүндө башка нерсе каралбаса, кабыл алынган күндөн тартып күчүнө кирет.

32.2.3. Оперативдүү, уюштуруу жана кадр маселелери боюнча анын ыйгарым укуктарынын чектеринде кабыл алынган жергиликтүү кеңештин төрагасынын чечимдери, ал тарабынан жекече буйрук формасында кабыл алынат. Жергиликтүү кеңештин төрагасынын буйруктары актылардын өзүндө башка нерсе каралбаса, кабыл алынган күндөн тартып күчүнө кирет.

32.3. Жергиликтүү кеңештин сессиясынын чечими менен төраганын буйруктары өзгөртүлүшү, толукталышы жана жокко чыгарылышы мүмкүн.

32.4. Өзүнүн ыйгарым укуктарынын чектеринде кабыл алынган жергиликтүү кеңештин токтомдору аймагында жашаган бардык жарандар, мамлекеттик бийликтин аймактык органдары, ошондой эле менчигинин түрүнө карабастан мыйзамдарда белгиленген ыйгарым укуктарынын чектеринде ишканалар, уюмдар жана мекемелер тарабынан аткарылууга милдеттүү.

32.5. Жергиликтүү кеңештин токтому менен таанышуу ачык болууга тийиш. Көчүрмөсү маалымат тактайларында жайгаштыруу аркылуу жана «Мамлекеттик органдардын жана жергиликтүү өз алдынча башкаруу органдарынын карамагында турган маалыматтарга жетүү жөнүндө» Кыргыз Республикасынын Мыйзамында каралган башка каражаттар аркылуу жалпыга маалымдалууга жатат.

32.6. Жергиликтүү кеңеш белгилүү бир маселе боюнча өзүнүн көз карашын билдирүү үчүн жергиликтүү кеңештин кайрылууларын жана билдирүүлөрүн кабыл алат.

**33-глава.** **Жергиликтүү кеңештин токтомун жол-жоболоштуруунун тартиби**

Жергиликтүү кеңештин токтомунун түзүмдүк элементтерин, текстин жол-жоболоштуруунун, жергиликтүү кеңештин токтомуна өзгөртүүлөрдү жана толуктоолорду киргизүүнүн тартиби, аны күчүн жоготту деп таануу «Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 11, 12 жана 17-беренелеринде белгиленген талаптарга ылайык ишке ашырылат.

**34-глава. Жергиликтүү кеңешке токтомдун долбоорун киргизүүнүн тартиби**

34.1. Жергиликтүү кеңештин сессиясына киргизилүүчү документтердин пакетинде төмөндөгүлөр камтылууга тийиш:

34.1.1. тийиштүү туруктуу (убактылуу) комиссиялардын төрагалары менен макулдашуу боюнча жергиликтүү кеңештин төрагасы тарабынан жактырылган, айылдык кеңештин жооптуу катчысы даярдаган токтомдун долбоору;

34.1.2. токтомдун долбооруна маалымкат-негиздеме (маалымат);

34.1.3. салыштырма таблица (колдонуудагы токтомго өзгөртүүлөр жана (же) толуктоолор киргизилген учурда);

34.1.4. тийиштүү туруктуу (убактылуу) комиссиялардын корутундусу же чечими;

34.1.5. токтомдун долбоорун мамлекеттик органдардын тийиштүү бөлүмдөрү, уюмдар, мекемелер, ишканалар, жергиликтүү жамааттар (зарылчылыкка жараша) менен макулдашылганы жөнүндө маалымат камтылган документтер;

34.1.6. экспертиза жүргүзүүнүн (зарылчылыкка жараша) натыйжасында даярдалган эксперттик корутундулар.

34.2. Жергиликтүү кеңештин токтому мамлекеттик жана расмий тилдерде киргизилет жана кабыл алынат.

Аймагында жашаган мамлекеттик тилди билгендердин саны басымдуулук кылган шартта жана жергиликтүү кеңештин токтомун мамлекеттик тилде киргизүү жана кабыл алуу тууралуу жергиликтүү кеңештин чечими болсо, жергиликтүү кеңештин токтомун мамлекеттик тилде гана кабыл алууга жол берилет.

34.3. Регламенттин жана «Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын талаптарын бузуу менен даярдалып кароого киргизилген токтомдун долбоору белгиленген тартипте бузуулар четтетилгенге чейин кайтарылып берилүүгө жатат.

34.4. Жергиликтүү кеңештин кароосуна киргизилген токтомдун долбоорунун текстинде:

34.4.1. беттин оң жактагы жогорку бурчуна «Долбоор» деп жазылат;

34.4.2. «Долбоор» деген сөздүн алдына долбоорду киргизген демилгечи (же кимге тапшырылганы) жана долбоор киргизилген дата көрсөтүлөт;

34.4.3. төмөнүрөөктө, беттин ортосунда документтин аталышы берилет «\_\_\_\_\_\_\_\_\_\_\_\_\_\_\_\_\_\_\_\_\_\_\_\_ЖӨНҮНДӨ ЖЕРГИЛИКТҮҮ КЕҢЕШТИН ТОКТОМУ»;

34.4.4. андан ары «Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 11, 12, 17 жана 30-беренелеринде белгиленген тараптарды сактоо менен токтомдун долбоорунун тексти баяндалат;

34.4.5. андан ары токтомдун күчүнө киришинин мөөнөтү такталат;

34.4.6. органдарга жана/же кызмат адамдарына конкреттүү тапшырма берилет жана төрагалык кылуучунун колу коюлат;

34.4.7. токтомдун аткарылышы үчүн кызмат адамына жана /же органга контроль жүктөлөт;

34.4.8. токтомдун текстинин алдында төрагалык кылуучунун фамилиясы жана колу көрсөтүлөт.

34.5. Токтомдун долбоорунун маалымкат-негиздемесинде (маалыматында) мына бул маалыматтар камтылууга тийиш:

34.5.1. ушул токтом кабыл алынгандан кийин жетишилүүчү же чечилүүчү максаттар жана милдеттер;

34.5.2. кабыл алынган токтомдон кийинки болжолдонуучу социалдык, экономикалык, гендердик, экологиялык, коррупциялык кесепеттер;

34.5.3. эгер ал өткөрүлсө, коомдук талкуулоонун натыйжалары тууралуу маалымат;

34.5.4. мыйзам долбоорунун өлкөнүн мыйзамдарына ылайык келишин талдоо;

34.5.5. эгерде токтомду ишке ашыруу боюнча зарыл финансылык каражаттар керек болсо, аны каржылоонун булактары.

34.6. Тикеден-тике жарандардын жана юридикалык жактардын кызыкчылыгын козгогон токтомдун долбоору, ошондой эле ишкердик ишти жөнгө салган токтомдун долбоору аткаруу органынын, жергиликтүү кеңештин маалымат тактасында жайгаштырылуу же коомдук угууларды, чогулуштарды өткөрүү менен коомдук талкууланууга жатат.

34.7. Талкуулоонун жүрүшүндө коомдук талкуулоонун катышуучуларынан түшкөн сунуштар кабыл алынат, каралат жана жалпылаштырылат.

Коомдук талкуулоонун натыйжалары боюнча аларды токтомдун долбооруна киргизүүнүн же киргизбөөнүн себептерин негиздөө менен келип түшкөн сунуштар тууралуу жыйынтыктоочу маалымат даярдалат.

Жыйынтыктоочу маалымат токтомдун долбооруна тиркелген маалымкат-негиздемеде чагылдырылат.

34.8. Коомдук талкуулоону уюштуруу жана өткөрүү боюнча финансылык чыгымдар жергиликтүү бюджеттин каражаттарынын эсебинен жана Кыргыз Республикасынын мыйзамдары тыюу салбаган башка каражаттардан ишке ашырылат.

34.9. Токтомдун долбоору боюнча коомдук талкуулоонун мөөнөтү бир айдан кем эмес болот.

34.10. Ишке ашыруу үчүн жергиликтүү бюджеттен каржылоону талап кылынган токтомдун долбоору, ал боюнча каржылоо булагы табылганга чейин каралууга жатпайт.

**35-глава. Жергиликтүү кеңештин сессияларында маселелерди кароонун тартиби**

35.1. Жергиликтүү кеңештин сессияларында күн тартибине киргизилген жана сессиянын ишинин башталышында жергиликтүү кеңештин депутаттары тарабынан бекитилген маселелер каралат.

35.2. Күн тартибине киргизилген маселелер боюнча маселенин демилгечиси же маселени алдын ала кароо тапшырылган туруктуу (убактылуу) комиссиянын төрагасы баяндама менен чыгып сүйлөйт, эгерде органдын же кызмат адамынын отчету болсо отчет берүүчү адам, эгерде уюмдун, мекеменин, ишкананын, бирикменин иши жөнөндө маалымат болсо, анда анын жетекчиси (мындан ары-баяндамачы) чыгып сүйлөйт, баяндамачы жок болуп калган учурда анын эмне үчүн жок болгондугун аныктоо менен маселе кийинки сессияга жылдырылат.

35.3. Жергиликтүү кеңештин депутаты, сессияга катышкан адамдар каралып жаткан маселе боюнча баяндамачыга суроо берүүгө, каралып жаткан маселе боюнча токтомдун долбооруна жазуу жана оозеки түрүндө сын-пикирлерин жана сунуштарын (өзгөртүүлөрдү жана толуктоолорду) берүүгө укуктуу.

35.4. Маселени жана токтомдун долбоорун караган учурда туруктуу (убактылуу) комиссиялардын корутундулары, ошондой эле депутаттардын жазуу жана оозеки түрүндө сын-пикирлери жана сунуштары (өзгөртүүлөр жана толуктоолор) угулат, алар талкууланып добуш берүүгө коюлат.

35.5. Талкуу (жарыш сөз) бүткөндөн кийин баяндамачы корутунду сөз сүйлөөгө укуктуу. Андан ары депутаттар добуш берүүнүн түрү (ачык, жашыруун) боюнча сунуш берүүгө укуктуу.

35.6. Талкууланып жаткан маселе боюнча токтомдун долбоорунун текстине депутаттардан сунуштар (өзгөртүүлөр жана толуктоолор) келип түшсө, төрагалык кылуучу депутаттардын бардык сунуштарын (өзгөртүүлөрдү жана толуктоолорду) түшкөн ирети боюнча добушка коет. Депутаттардын жалпы санынын көпчүлүгү добуш берген депутаттын сунушу кабыл алынды деп эсептелинет жана токтомдун долбоорунун текстине кошулат. Депутаттардын жалпы санынын көпчүлүк добушун ала албаган сунуш четке кагылды деп эсептелинет.

35.7. Токтомдун долбоору добуш берүү аркылуу киргизилген сунуштарды жана сын-пикирлерди эске алуу менен жалпысынан добушка коюлат. Эгерде токтомдун долбоору жалпысынан кабыл алынбаса, ал четке кагылды деп эсептелинет. Четке кагылган токтомдун долбоору жергиликтүү кеңештин кезектеги сессиясында каралышы мүмкүн.

35.8. Жергиликтүү кеңештин депутаттары талкуулоонун жыйынтыктары боюнча, эгерде берилген суроолор боюнча баяндамачынын жоопторуна канаатанышбаса, же каралып жаткан маселени баяндамачы жетишерлик эмес иликтесе, же мыйзамдардын нормаларына карама каршы келсе, депутаттардын сын-пикирлерин жана сунуштарын эске алып, жергиликтүү кеңештин кийики сессиясына киргизүү укугу менен маселени жеткире иштеп чыгууга жөнөтүү тууралуу депутаттардын жалпы санын көпчүлүк добушу менен чечим кабыл алууга укутуу.

35.9. Талкуулоонун жүрүшүндө баяндамачы каралып жаткан маселени кийинки сессияга жылдыруу тууралуу билдирүү менен төрагалык кылуучуга расмий түрдө жазуу же оозеки түрүндө кайрылууга укуктуу. Мындай учурда талкуулоо токтотулат, каралып жаткан маселе кийинки сессияда каралууга жатат.

35.10. Төрагалык кылуучунун, туруктуу (убактылуу) комиссиянын төрагасынын же депутаттардын үчтөн биринин кем эмесинин сунушу боюнча жергиликтүү кеңеш *кыскартылган жол-жобо* боюнча маселелерди кароо жөнүндө чечим кабыл алышы мүмкүн.

*Кыскартылган жол-жобого* төмөндөгүлөр кирет:

35.10.1. негизги баяндамачынын баяндамасы;

35.10.2. ар бир дептутаттан эки суроо жана аларга жооптор;

35.10.3. 5 мүнөттөн ашык эмес жарыш сөз (талкуу);

35.10.4. баяндамачынын корутунду сөзү;

35.10.5. токтомдун долбоорунун текстине келип түшкөн депутаттардын сунуштары боюнча добуш берүү;

35.10.6. токтомду жалпысынан кабыл алуу боюнча добуш берүү.

**36-глава. Жергиликтүү кеңештин сессияларындагы жол-жобо маселелери**

36.1. Жол-жобо маселелерине сессияны алып баруунун тартибине байланышкан төмөндөгү маселелер кирет:

36.1.1. сессияда тыныгуу, аны жылдыруу, жабуу же узартуу жөнүндө;

36.1.2. добуш берүүнүн жолун өзгөртүү жөнүндө;

36.1.3. чыгып сүйлөөлөрдүн кезегин өзгөртүү жөнүндө;

36.1.4. кошумча каттоону жүргүзүү жүнүндө;

36.1.5. кворумду тактоо жана добуштарды кайра саноо жөнүндө;

36.1.6. талкууланып жаткан маселе боюнча жарыш сөздөрдү жылдыруу же токтотуу жөнүндө;

36.1.7. маселени кароону туруктуу же убактылуу комиссияларга өткөрүп берүү жөнүндө;

36.1.8. чыгып сүйлөөлөрдүн убактысын чектөө же узартуу жөнүндө;

36.1.9. күн тартибинин башка маселелерине өтүү (кайрылып келүү) жөнүндө;

36.1.10. сессияда маслелелерди кароонун жана талкуулоонун ирети жөнүндө;

36.1.11. добуш берүүнүн түрүн белгилөө жөнүндө;

36.1.12. маслени кароону кийинки сессияга жылдыруу жөнүндө;

36.1.13. маселелерди талкуулоонун жалпы узактыгын белгилөө жөнүндө;

36.1.14. күн тартибине маселелерди киргизүү жана алып салуу жөнүндө;

36.1.15. чыгып сүйлөөлөрдүн жана маселелердин санына чектөө белгилөө жөнүндө;

36.1.16. суроо жооптордун убактысына чектөө киргизүү же узартуу жөнүндө;

36.1.17. каралып жаткан маселе боюнча адамдарды жыйынга чакыруу жөнүндө;

36.1.18. чакырылган адамдарга сөз берүү жөнүндө;

36.1.19. күн тартибинин маселесин талкуулабай туруп добушка коюуга өтүү жөнүндө;

36.1.20. добуштарды кайра саноо жөнүндө;

36.1.21. жол-жобого кирген башка маселелер.

36.2. Жол-жобо маселелери боюнча жергиликтүү кеңештин чечими катышып жаткан депутаттардын санынын көпчүлүк добушу менен кабыл алынат жана токтом менен тастыкталбайт.

**37-глава. Чыгып сүйлөөлөрдүн түрү жана алардын узактыгы**

37.1. Сессияларда төмөндөгүдөй чыгып сүйлөөлөрдүн түрү жана алардын убактысынын узактыгы каралат:

37.1.1. баяндама - 10 мүнөткө чейин;

37.1.2. баяндамаларды жарыш сөздөрдө талкуулоо үчүн - 5 мүнөткө чейин;

37.1.3. күн тартибин талкуулоо үчүн – 2 мүнөткө чейин;

37.1.4. талкууланып жаткан маселе боюнча корутунду сөз үчүн - 2 мүнөткө чейин;

37.1.5. шайлануучу кызматка талапкердин чыгып сүйлөөсү үчүн - 5 мүнөткө чейин;

37.1.6. талкууланып жаткан талапкер боюнча жарыш сөзгө чыгып сүйлөө үчүн -3 мүнөткө чейин;

37.1.7. добуш берүүнүн жүйөсү боюнча чыгып сүйлөө үчүн - 1 мүнөткө чейин;

37.1.8. жыйынды алып баруунун тартиби боюнча чыгып сүйлөө үчүн - 1 мүнөткө чейин;

37.1.9. сунуштар, маалыматтар, билдирүүлөр, кайрылуулар үчүн - 2 мүнөткө чейин;

37.1.10. кайталап сөз сүйлөө үчүн - - 2 мүнөткө чейин;

37.2. Катышып олтурган депутаттардын макулдугу менен төрагалык кылуучу чыгып сүйлөөлөрдүн убактысын 3 мүнөткө чейин узартууга укугу бар.

37.3. Бир эле маселе боюнча бир депутаттын экиден ашык сөз сүйлөөсүн жол берилбейт.

37.4. Шайлануучу кызматка талапкердин баяндамасы, чыгып сүйлөөсү трибунадан жүргүзүлөт, калган чыгып сүйлөөлөр – трибунадан же олтурган ордунан жүргүзүлөт.

37.5. Депутат жыйында төрагалык кылуучу тарабынан өзүнө сөз берилгенден кийин гана сөз сүйлөйт.

37.6. Сөз берүү жөнүндө сунуш төрагалык кылуучуга жазуу түрү сыяктуу эле, оозеки түрүндө да берилет.

37.7. Аткаруу органынын башчысы, райондун акими жана анын орун басарлары каралып жаткан маселе боюнча сөз сүйлөө үчүн кезексиз түрдө сөз алууга укуктуу.

37.8. Сессияны алып баруунун тартиби, добуш берүүнүн түрү, маалымат, түшүнүк берүү боюнча сөз сессияга төрагалык кылуучу тарабынан берилиши мүмкүн, анын узактыгы 2 мүнөттөн ашпайт.

37.9. Депутаттардын билдирүүлөрү жана кайрылуулары күн тартибинин «Ар канадай маселелеринде» каралат. Жергиликтүү кеңештин сессиясынын же төрагалык кылуучунун чечими боюнча «Ар канадай маселелерге» \_\_10\_\_мүнөт убакыт берилиши мүмкүн.

37.10. Күн тартибинин кезектеги маселесин кароого өтүү же бүтпөй калган мурдагы маселелердин бирине кайрылып келүү, ошондой эле маселелерди кароонун иретин өзгөртүү сессияга төрагалык кылуучу тарабынан жүргүзүлөт.

37.11. Сессияга төрагалык кылуучу тарабынан сессиянын ишине 20 мүнөткө чейинки кезексиз тыныгуу (добуш берилбей туруп) жарыяланышы мүмкүн.

37.12. Баш аламандык пайда болгондо жана аны токтотууга мүмкүн болбой калганда төрагалык кылуучу 40 мүнөткө чейин тыныгуу жарыялоого укуктуу. Эгерде сессия өз ишин кайрадан баштаганда баш аламандык улана берсе, төрагалык кылуучу сессияны жабык деп жарыялоого жана/же аны белгилүү убакка же күнгө которууга укуктуу.

(Чыгып сүйлөөлөрдүн жана тыныгуулардын убактысы ар бир жергиликтүү кеңештин депутаттарынын өз каалоолору боюнча аныктала тургандыгын белгилөө зарыл).

**38-глава. Жарыш сөз (талкуулоо)**

38.1. Төрагалык кылуучунун уруксаты жок жергиликтүү кеңештин сессиясында эч кимдин сөз сүйлөөгө укугу жок.

38.2. Жарыш сөзгө чыгып сүйлөөчүлөр талкууланып жаткан маселенин темасын карманууга тийиш. Чыгып сүйлөөчү темадан чыгып кеткен учурда, төрагалык кылуучу ага эскертет, ал эми Регламенттин талаптарын кайталап бузган учурда төрагалык кылуучунун чыгып сүйлөөчүгө сөз бербөө жөнүндө маселени добушка коюуга укугу бар.

38.3. Төрагалык кылуучу жарыш сөздөрдү токтотуу тууралуу сунуш келип түшкөндө депутаттарга чыгып сүйлөөнү каалагандардын, бирок сөз жетпей калгандардын саны жөнүндө баяндайт, кимиси чыгып сүйлөөнү талап кылып жатканын аныктайт жана ушуларды эске алуу менен жарыш сөздү токтотуу тууралуу маселени добушка коет.

38.4. Жарыш сөз токтотулгандыгына байланыштуу сөз сүйлөй албай калган депутаттык топтун өкүлүнүн, депутаттардын төрагалык кылуучуга сүйлөөчү сөздөрүнүн текстин сессиянын протоколуна тиркеп коюу үчүн берүүгө укугу бар.

**39-глава. Чечим кабыл алуу үчүн кворум**

39.1. Жергиликтүү кеңештин чечимдери төмөндөгүдөй кабыл алынат:

39.1.1. жергиликтүү кеңештин депутаттарынын жалпы санынын көпчүлүк добуштары менен;

39.1.2. жергиликтүү кеңештин депутаттарынын жалпы санынын үчтөн эки добуштары менен;

39.1.3. жергиликтүү кеңештин депутаттарынын сессияга катышкан санынын көпчүлүк добуштары менен.

39.2. Депутаттардын жалпы санынын көпчүлүк добуштары менен төмөндөгү маселелер боюнча чечимдер кабыл алынат:

39.2.1. жергиликтүү кеңештин төрагасын жана анын орун басарын шайлоо;

39.2.2. жергиликтүү кеңештин төрагасынын орун басарын ээлеген кызмат ордунан мөөнөтүнөн мурда бошотуу;

39.2.3. жергиликтүү коомдоштуктун уставын бекитүү.

39.3. Депутаттардын жалпы санынын үчтөн эки добуштары менен төмөндөгү маселелер боюнча чечимдер кабыл алынат:

39.3.1. жергиликтүү кеңештин төрагасын ээлеген кызмат ордунан мөөнөтүнөн мурда бошотуу;

39.3.2. жергиликтүү кеңештин дептутаттарынын демилгеси боюнча жергиликтүү кеңешти мөөнөтүнөн мурда таркатуу;

39.3.3. мурда кабыл алынган жергиликтүү коомдоштуктун уставына өзгөртүүлөрдү жана толуктоолорду киргизүү.

39.4. Депутаттардын сессияга катышкан санынын көпчүлүк добуштары менен жол-жобо маселелери боюнча чечимдер кабыл алынат.

**40-глава. Добуш берүү жана анын түрлөрү**

40.1. Ушул Регламентте добуш берүүнүн натыйжаларын аныктоо үчүн колдонулган төмөндөгүдөй түшүнүктөр пайдаланылат:

40.1.1. жергиликтүү кеңештин депутаттарынын жалпы саны - \_\_22 депутат

40.1.2. жыйынга катышкандардын саны – каттоодон өткөн жергиликтүү кеңештин депутаттарынын саны.

40.2. Жергиликтүү кеңеш сессияларда ачык жана жашыруун добуш берүү жолу менен чечимдерди кабыл алат. Добуш берүү жергиликтүү кеңештин депутаттарынын кол көтөрүүсү аркылуу жана төрагалык кылуучунун добуштарды саноосу аркылуу (ачык добуш берүү) же депутаттар атайын кабинада бюллетендерди толтуруп, аларды чапталып бекитилген үкөккө салуу (жашыруун добуш берүү) аркылуу жүргүзүлөт.

40.3. Тийиштүү чечим кабыл алуу үчүн жетиштүү кворум жок болгондо төрагалык кылуучу кворум камсыз кылынганга же кийинки сессияга чейин добуш берүүнү жылдырат.

40.4. Бардык маселелер боюнча добуш берүүнүн жыйынтыгы жергиликтүү кеңештин сессиясынын протоколуна түшүрүлөт.

40.5. Жергиликтүү кеңештин депутаты добуш берүүгө өзүнүн укугун жеке өзү ишке ашырат. Депутаттын добуш берүү укугун башка депутатка ишеним кат же башка жол менен өткөрүп берүүсүнө жол берилбейт.

40.6. Бир маселе боюнча добуш бергенде жергиликтүү кеңештин депутаты чечим кабыл алуу үчүн “макул” же “каршы”, болбосо чечим кабыл алууда “калыс” добуш берүү менен бир добушка ээ.

40.7. Добуш берүү учурунда жок болгон жергиликтүү кеңештин депутаты добуш берүү аяктагандан кийин өзүнүн добушун берүүгө укугу жок. Жыйындар залында катышып олтурган шартта депутаттын добуш берүүгө катышпай калышы добуш берүүнүн жыйынтыктарын кайра кароо үчүн негиз болуп саналбайт.

40.8. Добуш берүүнүн башталгандыгы жарыялангандан кийин эч кимдин аны үзгүлтүккө учуратууга укугу жок.

**41-глава. Ачык жана жашыруун добуш берүү**

41.1. Ачык добуш берүү – ар бир депутаттын жооптун варианттарынын (“макул”, “каршы”, “калыс”) бирөөсү боюнча өзүнүн эркин билдирген добуш берүү ыкмасы.

41.2. Ачык добуш берген учурда добуштарды саноо төрагалык кылуучу тарабынан жүргүзүлөт.

41.3. Добуштар саналгандан кийин сессияга төрагалык кылуучу чечим кабыл алынгандыгын же кабыл алынбагандыгын жарыялайт.

41.4. Добуш берүүдө жол-жоболук ката кетирилген учурда (же төрагалык кылуучунун катасы) жергиликтүү кеңештин депутаттары кайталап добуш берүү жөнүндө чечим кабыл алышы мүмкүн.

41.5. Жашыруун добуш берүү – добуш берүүгө катышкандардын жашыруун жүргүзгөн добуш берүү ыкмасы, бул учурда жооптордун варианттарынын (“макул”, “каршы”, “калыс”) бири боюнча добуш берүүчүнүн эркин контролдоо жокко чыгарылат.

41.6. Жашыруун добуш берүү милдеттүү болгон маселелер, ошондой эле жергиликтүү кеңештин депутаттарынын жалпы санынын көпчүлүк добушунун чечими боюнча жашыруун добуш берүү жүргүзүлөт.

41.7. Бюллетендерди пайдалануу менен жашыруун добуш берүү, бюллетендерди толтуруу аркылуу ар бир депутаттын жеке өзү тарабынан ишке ашырылат, бюллетендер депутаттардын тизмесине ылайык ар бир депутатка берилет жана депутаттын өз эркин жашыруун билдирүүнү камсыз кылган атайын кабинада толтурулуп, эсептөө комиссиясы мөөр басып бекиткен добуш берүүчү үкөккө салынат.

**42-глава. Эсептөө комиссиясынын иши**

42.1. Жашыруун добуш берүүнү өткөрүү жана анын натыйжаларын белгилөө үчүн жергиликтүү кеңештин депутаттары ачык (же жашыруун) добуш берүү менен эсептөө комиссиясынын мүчөлөрүн шайлашат, эсептөө комиссиясынын мүчөлөрүнүн саны так сандардан турат.

42.2. Эсептөө комиссиясы өзүнүн курамынан эсептөө комиссиясынын төрагасын жана катчысын шайлайт, ошондой эле эсептөө комиссиясынын мүчөлөрүнүн ортосундагы милдеттерди бөлүштүрөт.

Эсептөө комиссиясынын төрагасын, катчысын шайлоо жөнүндө, ошондой эле мүчөлөрүнүн ортосунда милдеттерди бөлүштүрүү тууралуу эсептөө комиссиясынын чечими анын мүчөлөрүнүн көпчүлүк добушу менен кабыл алынат жана протокол менен жол-жоболоштурулат, протокол жергиликтүү кеңештин депутаттарынын жалпы санынын көпчүлүк добушу менен бекитилет.

42.3. Жашыруун добуш берүү үчүн бюллетендер жергиликтүү кеңештин чечими менен сунуш кылынган жана бекитилген форма боюнча эсептөө комиссиясы тарабынан дайындалат, анын саны жергиликтүү кеңештин депутаттарынын санына барабар болот. Добуш берүү үчүн бюллетенде “макул”, “каршы”, “калыс” деген жооптордун варианттары турат. Эсептөө комиссиясынын мүчөлөрү бюллетендин ар биринин арткы бетине кол коюшат.

42.4. Эсептөө комиссиясы жашыруун добуш берүү үчүн кабинаны орнотуу менен депутаттар өз эркин жашыруун билдирүү үчүн шарттарды түзөт.

42.5. Добуш берер алдында эсептөө комиссиясы жергиликтүү кеңештин бардык депутаттарынын катышуусунда добуш берүүчү үкөктү бекитет.

42.6. Депутат жашыруун добуш берүү үчүн бир бюллетень алып, жашыруун добуш берүү үчүн бюллетендерди берүү ведомостундагы өзүнүн фамилиясынын тушуна кол коёт жана жашыруун добуш берүү үчүн кабинага келет. Добуш бергенден кийин депутат добуш берүүчү үкөккө бюллетенин таштайт.

42.7. Добуш берүү бүткөндөн кийин эсептөө комиссиясында калып калган бюллетендер эсептелинет жана депутаттардын катышуусунда эсептөө комиссиясынын төрагасы тарабынан бюллетендин оң бурчун кесүү аркылуу жок кылынат.

42.8. Депутаттардын добушун саноодо белгисиз формадагы бюллетендер, ошондой эле депутаттардын эркин билдирүүнү аныктоого мүмкүн болбогон бюллетендер жараксыз деп табылат. Бюллетенге киргизилген толуктоолор добуштарды саноодо эске алынбайт.

42.9. Жашыруун добуш берүүнүн натыйжалары жөнүндө эсептөө комиссиясы протокол түзөт, ал эсептөө комиссиясынын бардык мүчөлөрү тарабынан кол коюлат жана сессияда эсептөө комиссиясынын төрагасы аны жарыя кылат.

42.10. Эсептөө комиссиясынын протоколунун негизинде сессияга төрагалык кылуучу чечимдин кабыл алынгандыгы же кабыл алынбагандыгы тууралуу жарыя кылат. Жашыруун добуш берүүнүн жыйынтыктары жөнүндө протокол жергиликтүү кеңештин токтому менен бекитилет.

**43-глава. Кабыл алынган токтомдордун күчүнө киришинин тартиби**

43.1. Жергиликтүү кеңештин катчысы баяндамачы менен бирдикте жергиликтүү кеңеш чечим кабыл алган маселе боюнча кабыл алынган токтомду ал кабыл алынган күндөн баштап 5 жумушчу күндүн аралыгында жол-жоболоштурат.

43.2. Жергиликтүү кеңештин төрагасы жергиликтүү кеңеш тарабынан кабыл алынган токтомдун долбоорун четке кагууга укугу жок жана ага кабыл алынган күндөн баштап 5 жумушчу күндүн аралыгында кол коёт.

43.3. Документти жол-жоболоштурган учурда грамматикалык мүнөздөгү түзөтүүлөрдү кошпогондо, ага оңдоо киргизүүгө жол берилбейт. Сессияда кабыл алынган жергиликтүү кеңештин токтомунун мазмундук бөлүгүнө оңдоо киргизген адам Кыргыз Республикасынын мыйзамдарына ылайык документти бурмалагандыгы үчүн жоопкерчиликке тартылат.

43.4. Жергиликтүү кеңештин токтому күчүнө кириши үчүн расмий жарыяланууга тийиш:

43.4.1. тиешелүү аймакта кеңири жайылтылган басылмалардын ичинен жергиликтүү кеңеш өзү аныктаган тийиштүү басма сөз басылмасында;

43.4.2. жергиликтүү кеңештин расмий веб-сайтында;

43.5. Токтомду расмий жарыялоо мамлекеттик жана/же расмий тилдерде жүзөгө ашырылат. Мамлекеттик жана (же) аскердик жашыруун сырды камтыган токтомдорду кошпогондо, толук эмес баяндамадагы токтомдорду жарыялоого жол берилбейт.

43.6. Ченемдик укуктук актынын расмий жарыяланышынын датасы ошол акт жарык көргөн басылма жарыкка чыккан күн эсептелинет.

43.7. Эгерде токтомдун өзүндө башкача каралбаса, токтом расмий жарыяланган күндөн баштап он беш күн өткөндөн кийин күчүнө кирет. Ишкердик ишти жөнгө салган токтом расмий жарыяланган күндөн тартып он беш күндөн эрте эмес күчүнө кирет.

43.8. Жергиликтүү кеңештин токтомдорун каттоону төмөнкү реквизиттерди көрсөтүү менен жергиликтүү кеңештин токтомдорун каттоо жөнүндө журналга жазып түшүрүү аркылуу айыл өкмөтүнүн жооптуу катчысы ишке ашырат:

43.8.1. актынын түрүн көрсөтүү;

43.8.2. ошол ченемдик укуктук актыны жөнгө салуу предметин билдирген аталыш;

43.8.3. кабыл алынган жери жана датасы;

43.8.4. каттоо номери.

43.9. Расмий жарыяланган күнү жергиликтүү кеңештин токтомунун көчүрмөсү Кыргыз Республикасынын Юстиция министрлигинин тийиштүү аймактык бөлүмүнө эки нускада, мамлекеттик жана/же расмий тилдерде, кагаз жана электрондук түшүрмөлөрдө жарыяланган булагын көрсөтүү менен ченемдик укуктук актыларын Мамлекеттик реестрине киргизүү үчүн жөнөтүлөт.

43.10. Жергиликтүү кеңештин токтомунун көчүрмөсү кабыл алынган чечимдер жөнүндө коомчулукту кеңири маалымдоону камсыз кылуу үчүн тиешелүү аймактын маалымат илинүүчү тактайларына милдеттүү түрдө жайгаштырылат.

**44-глава. Жергиликтүү кеңештин сессиясынын жана анын органдарынын протоколу**

44.1. Жергиликтүү кеңештин сессияларында, туруктуу (убактылуу) комиссиялардын жыйындарында протокол жүргүзүлөт, ага катар номери берилет.

44.2. Сессиялардын жана жыйындардын протоколдорун жүргүзүү жана жол-жоболоштуруу протоколдорду жүргүзүү жана сактоо үчүн жооптуу болгон жооптуу катчы тарабынан жүргүзүлөт. Зарылчылык болгон учурда аткаруу органынын башчысы менен макулдашуу боюнча жергиликтүү кеңештин төрагасынын тапшырмасы менен туруктуу (убактылуу) комиссиялардын жыйналыштарынын протоколдорун жүргүзүүнү жана жол-жоболоштурууну аткаруу органынын аппаратынын кызматкери жүргүзөт.

44.3. Протоколдун тексти киришүү жана негизги бөлүктөрдөн турат:

44.3.1. жергиликтүү кеңештин сессияларынын жыйындарынын протоколунун киришүү бөлүгүндө номери, датасы, өткөрүлгөн убактысы жана орду; жергиликтүү кеңештин чакырылган жылы, жергиликтүү кеңештин депутаттарынын жалпы саны, катышкан депутаттардын саны жана тизмеси, чакырылгандардын тизмеси (эгерде 10дон ашык адам чакырылса, чакырылгандардын тизмеси тиркелет), баяндамачынын фамилиясын көрсөтүү менен күн тартиби, эгер түзүлгөн болсо эсептөө комиссиясынын курамы чагылдырылат;

44.3.2. негизги бөлүгүндө сессияны алып баруунун жүрүшү, каралган маселелер, баяндама менен чыгып сүйлөгөндөр жана жарыш сөзгө чыгып сүйлөгөндөр, добушка коюлган маселелер жана сунуштар, аларды кабыл алуунун жолдору; добуш берүүнүн натыйжалары жана кабыл алынган чечимдер, сессиянын жүрүшүндө берилген кошумча материалдар чагылдырылат.

44.4. Депутаттардын фамилиялары алардын фамилияларын жана аттарын, атасынын аттарынын баш тамгасын көрсөтүү менен, башка адамдардын – фамилияларын, аттарын, атасынын аттарынын баш тамгасын көрсөтүү менен, кызмат ордун жана иштеген ордун, эгерде иштебеген болсо жашаган жерин көрсөтүү менен коштолот. Жергиликтүү коомдоштуктун мүчөлөрү катышкан учурда алардын фамилиялары жана жашаган жери көрсөтүлөт.

44.5. Сессиянын протоколу сессиянын иши аяктагандан кийин 5 жумушчу күндөн кеч эмес жол-жоболоштурулат, ага жергиликтүү кеңештин төрагасы жана жооптуу катчысы тарабынан кол коюлат. Туруктуу (убактылуу) комиссиялардын жыйындарынын протоколу алар аяктагандан кийин 5 жумушчу күндөн кеч эмес жол-жоболоштурулат жана комиссиянын төрагасы жана комиссиянын жооптуу катчысы тарабынан кол коюлат.

44.6. Жабык сессиялардын материалдарын кошпогондо, жыйындардын протоколдорунун көчүрмөлөрү ачык кол жеткендей болууга тийиш. Жооптуу катчы жергиликтүү кеңештин депутаттарына жана башка кызыкдар адамдарга протоколдордун жана токтомдордун көчүрмөлөрүн берет, алардан көчүрүп алууларды жүргүзөт.

44.7. Жергиликтүү кеңештин сессияларында жана туруктуу (убактылуу) комиссиялардын жыйындарында видео-аудио жазып алуулар жүргүзүлүшү мүмкүн, алар жергиликтүү кеңештин депутаттары үчүн жеткиликтүү болот.

44.8. Протоколдордун, видео жазып алуулардын түп нускалары жооптуу катчыда сакталат. Жыйындардын жана сессиялардын протоколдору, алардын тиркемелери тийиштүү жергиликтүү кеңештин ыйгарым укугунун мөөнөтүнүн аралыгында сакталат. жергиликтүү кеңештин ыйгарым укуктары аяктаганда жыйындардын, сессиялардын протоколдору жана алардын тиркемелери туруктуу сактоого архивге тапшырылат.

44.9. Жергиликтүү кеңештин жабык сессиясынын материалдары Кыргыз Республикасынын мыйзамдарында белгиленген тартипте жол-жоболоштурулат.

**45-глава. Жергиликтүү кеңештин токтомдорунун аткарылышын көзөмөлдөө**

45.1. Токтомдо аны жүзөгө ашыруунун тартиби белгиленилет, атап айтканда:

45.1.1. жалпысынан токтомдун же анын пункттарын же колдонууга киргизилишинин конкреттүү мөөнөттөрү жана жолдору;

45.1.2. токтомду жүзөгө ашыруу боюнча органдарга жана кызмат адамдарына конкреттүү тапшырмалардын, аткаруу органынын жана анын түзүмдүк бөлүмдөрүнүн (зарылчылыкка жараша) кызмат адамдарына карата таасир этүү чараларынын кабыл алынышы, аткаруу органынын башчысынын актыларынын жергиликтүү кеңештин токтомуна ылайык келтирүү;

45.1.3. аны аткаруу үчүн мөөнөттөр белгиленилет.

45.2. Жергиликтүү кеңештин ар бир токтомунда токтомдо көрсөтүлгөн тапшырмаларды аткаруу жүктөлгөн кызмат адамы же орган, ошондой эле токтомдун аткарылышын контролдоо жүктөлгөн кызмат адамы же орган көрсөтүлөт.

45.3. Токтомдун аткарылышынын жүрүшү жөнүндө маалымат угулгандан кийин, жергиликтүү кеңеш төмөндөгүлөргө укуктуу:

45.3.1. аткарылган катары токтомду контролдон алып коюу;

45.3.2. аткарылган катары токтомдун айрым пункттарын контролдон алып коюу;

45.3.3. ошол токтом боюнча аткаруу мөөнөтүн жылдыруу;

45.3.4. башка кызмат адамына же органга контролдоо ыйгарым укуктарын жүктөө;

45.3.5. токтомду жокко чыгаруу;

45.3.6. токтомго өзгөртүүлөрдү жана толуктоолорду киргизүү;

45.3.7. кошумча токтомду кабыл алуу.

45.4. Контролдоо боюнча отчёттун мөөнөтү токтомдун өзүндө көрсөтүлөт. Жергиликтүү кеңештин төрагасы токтомдун аткарылышы үчүн контрол жүктөлгөн кызмат адамына же органга жергиликтүү кеңештин сессиясында анын аткарылышынын жүрүшү жөнүндө маалымат берүүнү тапшырууга укуктуу.

**V БӨЛҮМ. ЖЕРГИЛИКТҮҮ КЕҢЕШТИН АЙРЫМ ЫЙГАРЫМ УКУКТАРЫН ИШКЕ АШЫРУУНУН ТАРТИБИ**

**46-глава. Жергиликтүү бюджетти киргизүүнүн жана бекитүүнүн тартиби**

46.1. Бюджеттик процесстин ачыктыгын жана айкындаган, жергиликтүү бюджетти түзүүгө жарандардын катышуусун жана жергиликтүү бюджетти аткаруунун натыйжалары тууралуу отчетту кароону камсыз кылуу максатында жергиликтүү кеңештин төрагасы жана бюджет боюнча туруктуу комиссиянын төрагасы бюджеттин долбоорун ошондой эле жергиликтүү бюджеттин аткарылышы боюнча очетту бюджет боюнча жергиликтүү кеңештин туруктуу комиссиясынын кароосуна киргизгенге чейин бюджет боюнча коомдук угууларды демилгелөөгө жана аны уюштурууну жана өткөрүүнү аткаруу органынын башчысына тапшырууга укуктуу.

46.2. Бюджет боюнча коомдук угуулардын натыйжалары жергиликтүү бюджеттин долбоорун жана анын аткарылышынын отчетун караган жана бекиткен учурда бюджет боюнча туруктуу комиссиялардын мүчөлөрүнө, жергиликтүү кеңештин депутаттарына маалымат булагы катары кызмат кылат.

46.3. Жергиликтүү кеңештин төрагасы жана бюджет боюнча туруктуу комиссиянын төрагасы аткаруу органынын, мамлекеттик салык кызматынан жана юридикалык жактардан жергиликтүү бюджеттин долбоорун өз учурунда жана сапаттуу түзүү үчүн керектүү болгон бардык маалыматтарды суратып алууга жана өзүнүн жыйындарында ошол органдардын жетекчилерин, коомдук угуулардын активдүү катышуучуларын, демилгечи топторду, коомдук бирикмелерди жана башка кызыкдар адамдарды чакырууга жана угууга укуктуу.

46.4. Жергилиликтүү бюджеттин долбоорун түзүү үчүн зарыл маалыматтар Кыргыз Республикасынын мыйзамдарында белгиленген тартипте берилет.

46.5. Бюджет боюнча туруктуу комиссия бюджеттин долбоорун алдын ала кароону жүргүзөт жана аткаруу органынын отчетун угат, коомдук угуулардын катышуучуларынан жана башка кызыкдар жактардан түшкөн сунуштарды эске алуу менен жергиликтүү кеңештин сессиясына бюджеттин долбоору боюнча корутундусун берет.

46.6. Жергиликтүү кеңештин сессиясында жергиликтүү коомдоштуктун жана башка кызыкдар жактардын сын-пикирлерин жана сунуштарын эске алуу менен жергиликтүү бюджеттин такталган долбоору ачык-айкын каралат, ошондой эле коомдук угуулардын натыйжалары боюнча бюджеттин аткарылышы тууралуу аткаруу органынын отчету каралат.

46.7. Тийиштүү жылга жергиликтүү бюджетти бекитүү, ошондой эле бюджеттин аткарылышы тууралуу жергиликтүү кеңештин токтому жергиликтүү ЖМК гезити аркылуу жалпыга жайылтууга жатат жана документтердин көчүрмөсү маалымат тактайларына жайгаштырылат.

**47-глава. Жергиликтүү кеңештин жарандарынын мыйзам чыгаруу демилгесин кароо**

47.1. Мыйзамдардын жана жергиликтүү коомдоштуктун уставына ылайык жарандар мыйзам чыгаруу демилгесине ээ.

47.2. Жергиликтүү коомдоштук тарабынан жергиликтүү кеңештин кароосуна киргизилген жана ушул Регламентте белгиленген тартипте жол-жоболоштурулган ченемдик укуктук актынын долбоору (токтомдун долбоору) демилгечи топтун катышуусу менен тийиштүү туруктуу комиссия тарабынан каралат.

47.3. Жергиликтүү кеңештин кароосуна киргизилген ченемдик укуктук актынын долбоору туруктуу комиссиянын корутундусун эске алуу менен демилгечи топтун, жергиликтүү коомдоштуктун өкүлдөрүнүн катышуусунда жергиликтүү кещештин кезектеги же кезексиз сессиясында каралат.

47.4. Жергиликтүү коомдоштук тарабынан демилгеленген ченемдик укуктук актынын долбоорун кароонун жыйынтыктары боюнча кабыл алынган жергиликтүү кеңештин чечими аны киргизген демилгечи топко, жергиликтүү коомдоштуктун мүчөлөрүнө расмий жазуу түрүндө жеткирилүүгө тийиш.

**48-глава. Жергиликтүү өз алдынча башкаруунун аткаруу органынын башчысына**  **ишенбестик билдирүү**

48.1. Жергиликтүү өз алдынча башкаруунун аткаруу органынын башчысына ишенбестик билдирүү жергиликтүү кеңештин депутаттарынын үчтөн биринин демилгеси менен өткөрүлөт.

48.2. Жергиликтүү өз алдынча башкаруунун аткаруу органынын башчысына ишенбестик билдирүү жөнүндө чечим жашыруун добуш берүү менен жергиликтүү кеңештин депутаттарынын жалпы санынын үчтөн экисинин добушу менен кабыл алынат.

48.3. Жергиликтүү өз алдынча башкаруунун аткаруу органынын башчысына ишенбестик билдирүү жөнүндөгү жергиликтүү кеңештин токтомунун долбоорунда анын 1-2 жылдан кем эмес аралыктагы ишмердүүлүгү терең талданып, документтер менен тастыкталган кемчиликтери, укук бузуулары көрсөтүлүүгө тийиш.

48.4. Жергиликтүү өз алдынча башкаруунун аткаруу органынын башчысына анын ишмердүүлүгүндөгү кемчиликтер жана укук бузуулар тууралуу сессияда маселе карала тургандыгы бир жума мурда кабарланууга тийиш.

**49-глава. Жергиликтүү кеңеш тарабынан көзөмөлдөөчү ыйгарым укуктарды жүзөгө ашыруу тартиби**

49.1. Жергиликтүү өз алдынча башкаруунун аткаруу органы, анын түзүмдүк бөлүктөрү өз ишинде жергиликтүү кеңештин алдында отчет берет жана көзөмөлүндө болот.

49.2. Жергиликтүү кеңештин көзөмөлдүк иши Кыргыз Республикасынын мыйзамына, бул регламентине ылайык жүзөгө ашырылат.

49.3. Жергиликтүү кеңештин көзөмөлдүк ишин жүзөгө ашыруучу субъекттер болуп депутаттар, фракциялар, туруктуу, убактылуу жана жумушчу комиссиялар эсептелет.

49.4. Көзөмөлдүк иши төмөнкү формада жүзөгө ашырылат: жергиликтүү кеңештин сессиясында отчетторду угуу; фракциялык сурамаларды жөнөтүү; маалыматтарды угуу.

49.5. Текшерүүлөрдү жүргүзүү жергиликтүү кеңештин төрагасынын буйругунун негизинде жүзөгө ашырылат.

49.6. Көзөмөлдүк иш-чараларды өткөрүү мөөнөтү 10 календардык күндөн ашпоосу керек. Финансылык олуттуу тартипти бузуулар, бюджеттик каражаттарды жана башка ресурстарды мыйзамсыз жана натыйжасыз чыгымдоо фактылары табылган, ошондой эле жергиликтүү кеңештин көзөмөлдүк функциясын жүзөгө ашыруучу субъекттерге жолтоо болгон учурларда, баяндама каттын негизинде жергиликтүү кеңештин төрагасы комиссиянын иштөө мөөнөтүн узартат. Текшерүүлөрдү жүргүзүү текшерилип жаткан субъекттин негизги ишине жолтоо болбоосу керек.

49.6. Жүргүзүлгөн текшерүүлөрдүн жыйынтыктары боюнча маалыматтык кат даярдалат, ал жергиликтүү кеңештин төрагасына жөнөтүлөт. Текшерүүлөрдүн жыйынтыктары тиешелүү туруктуу комиссияда, фракцияда, зарыл болгон учурда сессияда каралат.

49.7. Текшерилген ишканалардын, мекемелердин жана уюмдардын жетекчилеринин дарегине табылган тартип бузууларды четтетүү боюнча сунуштар, жумушчу же туруктуу комиссиялардын чечимдери, маселе сессияда каралган учурда жергиликтүү кеңештин токтому жөнөтүлөт.

**50-глава. Жергиликтүү кеңештин мамлекеттик бийлик органдары менен өз ара аракети**

50.1. Жергиликтүү кеңеш Кыргыз Республикасынын Конституциясына, Кыргыз Республикасынын “Жергиликтүү мамлекеттик администрация жана жергиликтүү өз алдынча башкаруу органдары жөнүндө” Мыйзамына жана башка Кыргыз Республикасынын мыйзам актыларына ылайык мамлекеттик бийлик менен өз ара мамилелерин жүзөгө ашырат.

50.2. Мамлекеттик бийлик органдары жергиликтүү кеңештин компетенциясына кирген маселелерди чечүүдө кийлигишүүгө укуксуз.

50.3. Жергиликтүү кеңеш бийликтин аткаруу органдарынын компетенциясына кирген маселелерди чечүүдө кийлигишүүгө укуксуз.

50.4. Аймактын кызыкчылыгына тийиштүү маселелер боюнча сессияга тиешелүү министрликтердин, мамлекеттик комитеттердин, административдик ведомстволордун шаардык жана райондук бөлүмдөрүнүн, шаардын мэриясынын жана анын түзүмдүк бөлүктөрүнүн, айыл өкмөтүнүн өкүлдөрү чакырылат.

50.5. Аймакты өнүктүрүүнүн эң маанилүү маселелери боюнча шаардын мэриясы, айыл өкмөтү консультацияларды өткөрөт жана жергиликтүү кеңеш менен өз чечимдерин жазуу түрүндө макулдашууларды жүргүзөт.

50.6. Жергиликтүү кеңештин сессиясы жергиликтүү өз алдынча башкаруу органдарына мамлекеттик ыйгарым укуктарды өкүлдөө жөнүндө келишимдерди бекитет.

**51-глава.  Жергиликтүү кеңештин жарандык коомдун уюмдары менен өз ара аракети жана кызматташтыгы**

51.1. Жергиликтүү кеңеш айыл аймагын өнүктүрүүнүн маанилүү маселелерин даярдоодо жарандык коомдун уюмдарынын өкүлдөрү менен консультацияларды өткөрөт, сунуштарын жана пикирлерин эске алат, зарыл болгон учурда аларды жумушчу топторго тартат.

51.2. Жарандык коомдун уюмдарынын өкүлдөрү жергиликтүү маанидеги маселелерди чечүү боюнча көтөргөн демилгелерин, кайрылууларын кылдаттык менен алардын өзүн, башка кызыкдар болгон тараптарды катыштырып талкуулайт, жакшы сунуштар боюнча маселе даярдап сессиянын кароосуна киргизет.

51.3. Сессиянын токтомдорунун долбоорун коомдук экспертизадан өткөрүү зарыл болгон учурларда жарандык коомдун уюмдарынын өкүлдөрүн бул ишке тартат.

**VI БӨЛҮМ. ДЕПУТАТТАРДЫН ШАЙЛООЧУЛАР МЕНЕН БОЛГОН БАЙЛАНЫШЫ. ДЕПУТАТТЫК СУРОО ТАЛАП**

**52-глава.  Шайлоочулар менен иштөөнүн тартиби**

52.1. Депутаттардын шайлоочулар менен иштөө тартиби, жергиликтүү өз алдынча башкаруу органдарына, ишканаларга, мекемелерге жана уюмдарга кайрылуу жол-жобосу, депутаттын өкүлчүлүк ишинин кепилдигинин маселелери депутаттын статусу жөнүндө мыйзам жана ушул Регламент менен аныкталат.

52.2. Жергиликтүү кеңештин депутаттарынын шайлоочулар менен иштөөсүн камсыз кылуу үчүн мэрия, айыл өкмөтү жолугушуу үчүн атайын жайларды бөлүп берет.

52.3. Жергиликтүү кеңеш, анын Аппараты, жергиликтүү кеңештин жооптуу катчысы сессиялардын ортосундагы мезгилде шайлоочулар менен ишти төмөнкүдөй уюштурат:

52.3.1. шайлоочуларды кабыл алуу;

52.3.2. арыздарды, кайрылууларды, сунуштарды кароо;

52.3.3. шайлоочулар менен жолугушууларды, тегерек үстөлдөрдү, ачык эшиктер күндөрүн жана башка иш-чараларды өткөрүү;

52.3.4. шайлоочулардын арыздары боюнча мамлекеттик органдарга, жергиликтүү өз алдынча башкаруунун аткаруу органдарына депутаттык суроо-талаптарды жиберүү.

52.4. Аппараттын тиешелүү кызматкерлери, жооптуу катчы жыл сайын жергиликтүү кеңештин депутаттарынын шайлоочулар менен иштөөсүнө сапаттык жана сандык талдоо жүргүзөт. Шайлоочулар менен иштөөнүн ар жылкы талдоосу жергиликтүү кеңештин сессияларында депутаттар тарабынан каралат.

**53-глава. Депутаттык суроо-талап**

53.1. Депутат жергиликтүү өз алдынча башкаруу органдарына, айыл аймагынын/шаардын аймагында жайгашкан мамлекеттик менчиктин үлүшү бар, республикалык же жергиликтүү бюджеттен каржылоо алган же мамлекеттик органдын функцияларын же функцияларынын бир бөлүгүн жүзөгө ашырган уюмдарга, мекемелерге, фонддорго, алардын кызмат адамдарына, алардын компентенциясына кирген маселелер боюнча депутаттык суроо-талаптарды жөнөтүүгө укуктуу.

53.2. Депутаттык суроо-талаптарда жеке мүнөздөгү же юридикалык мүнөздөгү кеңештерди берүүнү талап кылуучу, ошондой эле  айыптоону же мазактоону камтыган маселелерге жол берилбейт.

53.3. Көзөмөл органдарынын кызмат адамдарына, алардын өндүрүшүндө турган дайындуу иштер жана материалдар боюнча даректелген депутаттык суроо-талаптар, ушул органдардын жана адамдардын өз алдынчалыгын жана көз карандысыздыгын эске алуу менен жүзөгө ашырылууга тийиш.

53.4. Депутат суроо-талап менен кайрылган ар бир орган же кызмат адамы 14 күндө  жазуу жүзүндө жеке  өзү жооп берүүгө милдеттүү.

53.5. Депутаттардын жергиликтүү бийлик органдарына жана алардын кызмат адамдарына карата жергиликтүү кеңештин сессиясынын учурунда жазуу жүзүндө же оозеки айтылган суроо-талаптары стенограмманын негизинде жол-жоболоштурулат, депутаттын өзү тарабынан кол коюлат жана аппарат тарабынан тиешелүү органдарга жөнөтүлөт.

Депутаттык суроо-талаптар атайын бланкта жол-жоболоштурулат жана аппарат, жооптуу катчы тарабынан жергиликтүү кеңештин депутаттарына жеткиликтүү болгон депутаттык суроо-талаптардын жана аларга жооптордун бирдиктүү реестринде каттоого алынат.

**VII БӨЛҮМ. ЖЕРГИЛИКТҮҮ КЕҢЕШТИН ИШМЕРДҮҮЛҮГҮНҮН АЙКЫНДУУЛУГУ**

**54-глава. Жергиликтүү кеңештин ишмердүүлүгүнүн айкындуулугу**

54.1. Жергиликтүү кеңештин ишмердүүлүгүнүн айкындуулугу, жергиликтүү кеңештердеги маалыматтардын жарандарга жеткиликтүүлүгү жергиликтүү кеңештердин ишине коюлган принциптүү талап болуп эсептелет.

54.2. Жергиликтүү кеңештин ишин чагылдыруу сессияларды жана жыйналыштарды телекөрсөтүү жана радио уктуруу, башка мамлекеттик жалпыга маалымдоо каражаттары боюнча берүү жолу менен, ошондой эле Жергиликтүү кеңештин сайты аркылуу камсыз кылынат.

54.3. Жергиликтүү кеңештин, фракциялардын, туруктуу комиссиялардын сессияларын жана жыйналыштарын видео-сүрөткө тартуу, ошондой эле үндөрдү жаздырып алуу белгиленген тартипте жүзөгө ашырылат.

**55-глава. Жергиликтүү кеңештин сайты**

55.1. Башкаруу органдарынын ишин санариптештирүү жана маалыматты кагаз түрүндө алмашууну минимумга түшүрүү жөнүндөгү талапка ылайык Жергиликтүү кеңештин сайты түзүлөт же анда жарыялануучу маалыматтар убактылуу тиешелүү жергиликтүү өз алдынча башкаруунун аткаруу органынын сайтында жайгаштырыдат.

55.2. Жергиликтүү кеңештин сайтында жергиликтүү кеңештин бекитилген иш пландары, кабыл алынып жаткан чечимдеринин долбоорлору жана кабыл алган токтомдору, аткарылып жаткан иштери жөнүндө дайыма жаңыланып туруучу маалыматтарды камтыган “Жергиликтүү кеңештин түзүмү”, “Фракциялар”, “Туруктуу комиссиялар, “Ченем чыгаруу иши”, “Коомчулук менен байланыш” жана башка бөлүмдөр болот.

55.3. Маалыматтык материалдарды сайтка жайгаштырууну аппараттын кызматкерлери, жооптуу катчы жүргүзүшөт, көзөмөлдөөнү жергиликтүү кеңештин төрагасынын орун басары жүзөгө ашырат.

**VIII БӨЛҮМ. ЖЕРГИЛИКТҮҮ КЕҢЕШТИН ЖООПТУУ КАТЧЫСЫ**

**56-глава. Жергиликтүү кеңештин жооптуу катчысы**

56.1. Жергиликтүү кеңештин ишин уюштуруучулук жактан жергиликтүү кеңештин жооптуу катчысы камсыз кылат.

56.2. Жооптуу катчы жергиликтүү кеңештин ишин уюштуруу жагынан камсыз кылуу боюнча иштерди координациялайт, туруктуу (убактылуу) комиссияларга жана жергиликтүү кеңештин депутаттарына жардам көрсөтөт. Жергиликтүү кеңештин сессияларын уюштуруу жана өткөрүү үчүн керектүү материалдарды даярдоону камсыз кылат.

56.3. Аппараттын жетекчиси/Жоопту катчы жергиликтүү кеңештин жана анын органдарынын ишин камсыз кылуу боюнча төмөндөгүлөргө милдеттүү:

56.3.1. жергиликтүү кеңештин токтомдорун каттоону жүргүзөт (каттоо журналында);

56.3.2. жергиликтүү кеңешке келип түшкөн каттарды кабыл алат жана каттайт, жергиликтүү кеңештин төрагасынын резолюциясына жараша каттарды аткаруучуга өткөрүп берет;

56.3.3. жергиликтүү кеңештин сессияларына материалдарды, анын ичинде жергиликтүү кеңештин токтомдорунун долбоорлорун жана анын туруктуу (убактылуу) комиссияларынын корутундуларынын долбоорлорун даярдоо боюнча ишти уюштурат;

56.3.4. жергиликтүү кеңештин жана туруктуу комиссиялардын иш пландарынын долбоорун иштеп чыгууга көмөктөшөт, бекилгенден кийин алардын өз учурунда аткарылышына көмөктөшөт;

56.3.5. сессияларды, туруктуу (убактылуу) комиссиялардын жыйындарын чакыруу жөнүндө жергиликтүү кеңештин депутаттарын маалымдайт;

56.3.6. жергиликтүү кеңештин сессияларынын протоколдорун жүргүзөт, сессияларда, туруктуу (убактылуу) комиссиялардын жыйындарында жергиликтүү кеңештин депутаттарын катоону ишке ашырат;

56.3.7. чакырылган адамдарды, ачык сессияларга, туруктуу (убактылуу) комиссиялардын жыйындарына катышууну каалаган адамдарды каттону жүзөгө ашырат;

56.3.8. жергиликтүү кеңештин иш кагаздарын, анын ичинде келүүчүлөрдү кабыл алуу журналын, депутаттарга кайрылган жарандардын кайрылууларын каттоону жүргүзөт;

56.3.9. жергиликтүү кеңештин токтомдорун жол-жоболоштурат, аларды (күчүнө киргизүүгө) жарыялоону, каттоону, жергиликтүү кеңештин депутаттарына, тийиштү адамдарга, уюмдарга жана аткаруучуларга таратууну уюштурат;

56.3.10. расмий жарыялангандан кийин жергиликтүү кеңештин токтомунун көчүрмөсүн ченемдик укуктук актылардын Реестрине кошуу үчүн Юстиция министрлигинин аймактык бөлүмүнө жөнөтөт;

56.3.11. жергиликтүү кеңештин документтерин, туруктуу (убактылуу) комиссиялардын документтерин кошуп алганда, сактоону, системага салууну жана тийиштүү абалда кармоону камсыз кылат;

56.3.12. туруктуу, убактылуу комиссияларга, депутаттык топторго уюштуруучулук жагынан жардам көрсөтөт;

56.3.13. башка ченемдик укуктук актыларга, жергиликтүү кеңештин ушул Регламентине ылайык жана жергиликтүү кеңештин төрагасынын тапшырмасы боюнча башка иш-милдеттерди жүзөгө ашырат.

56.4. Аткаруу органынын башчысы менен макулдашуу аркылуу жергиликтүү кеңештин төрагасынын тапшырмасына ылайык туруктуу (убактылуу) комиссиялардын ишине көмөк көрсөтүү боюнча аткаруу органынын жооптуу катчысынын иш-милдеттери аппараттын кызматкерлерине жүктөлүшү мүмкүн.

**57-глава. Регламентке өзгөртүүлөрдү жана толуктоолорду киргизүүнүн, Регламентти сактоо үчүн көзөмөлдү ишке ашыруунун тартиби**

57.1. Жергиликтүү кеңештин Регламентинин жаңы редакциясы, ага өзгөртүүлөр жана толуктоолор жергиликтүү кеңештин депутаттарынын жалпы санынын көпчүлүк добушу менен жергиликтүү кеңештин сессиясында кабыл алынат.

57.2. Жергиликтүү кеңештин Регламентине өзгөртүүлөрдү жана толуктоолорду киргизүү тууралуу депутаттар, фракциялар, туруктуу комиссиялар тарабынан демилгеленген сунуштар тийиштүү туруктуу комиссияларда каралгандан кийин жергиликтүү кеңештин сессиясынын күн тартибине киргизилет жана жергиликтүү кеңештин сессиясында биринчи кезектеги тартипте каралат.

57.3. Жергиликтүү кеңештин Регламентинин жоболорун чечмелеп түшүндүрүүнү жергиликтүү кеңештин төрагасы жана төраганын орун басары ишке ашырат.

57.4. Жергиликтүү кеңештин Регламентинин талаптарынын сакталышына контролдук кылуу жергиликтүү кеңештин төрагасына жана төраганын орун басарына жана тийиштүү туруктуу комиссияга жүктөлөт. жергиликтүү кеңештин сессиясы учурунда жергиликтүү кеңештин Регламентинин талаптарынын сакталышына контролдук кылуу сессияга төрагалык кылуучуга жүктөлөт.

Жооптуу катчы: Н.Нарматова